
După întâlnirea cu cele mai mari civilizaţii de pe pâmânt, India şi 


2 


Egiptul care s-a materializat prin apariția la Cairo a cărţiilor “Indiei”, 
“Impresii de călătorie”, o carte ghid descriind peste 45 de ţări din 
4 continente, din Asia până în America şi “Mirajul civilizaţiilor şi 
fascinația muzeelor”, o descriere a peste 90 de muzee din lume, unele 
dintre cele mai mari, Ermitaj, Pergamon, Luvru, Versailles, British 
Museum, Tower of London, Tate Gallery, Musei Vaticani, Borghese, 
Muzeul de egiptologie din Cairo, Metropolitan ori Brooklyn din New 
York, era firesc să mă reîntâlnesc cu mirajul unei altfel de civilizaţii, 
aceea modernă a occidentului pe care o vizitasem în urmă cu 20 de ani 
într-un tur al Europei, în 1990, imediat după revoluţie. 

Dacă apariţia în anul 1997 a primei cărți “Călimăneşti '2000 
- Monografie ilustrată”, un studiu cartofilic al cărţilor poștale vechi 
a însemnat un moment de referinţă în ideea lansărilor IT, fiind pentru 
prima dată în România când limbajul obișnuit al lansărilor de carte 
a fost înlocuit cu acela al mileniului III, limbajul informatic, cel al 
calculatorului, cartea “România - o Elveţie a estului” - însoţită de o 
prezentare pe DVD - se doreşte a fi o continuare a cărţilor scrise la 
Berna, cele două ediții ale ghidului “Vizitând Berna” ca o premieră în 
România, în ideea de a-i ajuta pe viitorii turişti români să se descurce 
mult mai uşor în noianul de informaţii de pe net şi “Istoria obeliscurilor 

egiptene, portretele de la Fayoum, fântâni medievale din Berna”. 

Apariţia ei la Berna în 2011 este un cadou din partea autorului 
cu prilejul sărbătorii centenarului relaţiilor diplomnatice, fiind a treia 
carte dedicată unui astfel de jubileu după “Mirajul civilizaţiilor şi 
fascinația muzeelor”, apărută la Cairo în 2006 cu prilejul centenarului 
relaţiilor diplomatice dintre România şi Egipt, alături de “Indiei” ş 
i “Impresii de călătorie”, alese în 2008 drept repere editoriale cu 
prilejul sărbătoririi la Bucureşti în Sala Gafencu a Ministerului 
Afacerilor Externe a 60 de ani de relaţii diplomatice dintre România $ 
i India în 2009. 

Mai mult, cartea încearcă să aducă în fața tinerilor o imagine a 
ceea ce era România interbelică și sper să redevină - o Elveţie a estului! 

Anul 2008 a fost anul însoțirii la post a soției la Berna, un post 
dificil de data asta, consulul Romaniei în Elveția şi Liechtenstein. 
Vizitasem Elveția la primul tur european din 1990 dar numai partea 
franceză, cu Geneva — un oraş fascinant, diferit de celelalte germanice 
din centru ori cele italiene din sud. Aveam să descopăr curând că de 
fapt Elveția nu înseamnă numai Geneva, Berna, Basel, Neuchatel, 
Montreux, Vevey, Zurich, St. Gallen, Lugano, St. Moritz, Davos,... ci o 
cu totul altă țară, aparte. Îţi dai seama de asta parcurgând-o prin satele 
aşezate mai tot timpul pe vârfurile înalte ale munţilor, acolo unde ajungi 
numai pe asfalt şi eşti acompaniat de fascinația verdelui parcă modelat 
de o mână divină mai atentă decât cu alte popoare. 

După fascinanta întâlnirea cu cele mai mari civilizaţii de pe pă- 
mânt, hindu şi faraonică, aveam să reîntâlnesc după 20 de ani mirajul 
unei altfel de civilizaţii, aceea modernă şi totuşi veche a bătrânului 
continent european. 

Ne aflăm la Berna, în anul 2011 al celebrării centenarului rela- 
ților diplomatice dintre România şi Elveţia, al doilea sărbătorit la el 
acasă după cel de la Cairo din 2006 dintre România şi Egipt. 

Puţine state din lume se pot lăuda cu asemenea jubilee, iar decretul 
semnat de regele Carol I în 1906 poate fi considerat unul dintre cele mai 
invidiate de către toate diplomațiile din lume, el consfinţind începutul 
relațiilor dintre România şi Egipt. Interesant că el a fost semnat aici în 
Elveția, la Lugano, la 19 martie 1906. 

Am simţit la Cairo, în muzeul regal Abdin, în faţa panoului cu 
medalii şi decoraţii româneşti rezultate din schimbul dintre cei doi 
monarhi, român şi egiptean, o mândrie care i-a impresionat până şi pe 
turiştii americani aflaţi alături de vitrina noastră admirând medaliile 

americane, de necomparat cu cele româneşti din perioada Carol I, 
impresionante prin strălucire, fineţe şi execuţie, având în centru Marele 
Colan al regelui Carol I, una din rarele dar şi cea mai mare distincție 
interbelică. 

Trei evenimente au marcat periplul diplomatic început în 1997 în 
India, la Bombay şi New Delhi, continuat apoi în 2002 în Egipt la Cairo, 
în 2004 la New York şi acum din 2008 în Elveţia la Berna: sărbătorirea în 
2006 la Cairo în foaierele Institutului de pe lângă Ministerul Afacerilor 
Externe a împlinirii a 100 de ani de relații diplomatice dintre România 
şi Egipt — delegația română fiind condusă de excelența sa, Ambasadorul 
României în Egipt, domnul Marcel Dinu, prilej de rememorare a 
începutului stabilirii primelor misiuni diplomatice între cele două țări. 
Printre exponate, la loc de cinste figura decretul semnat în 1906 de 
regele Carol I; în toamna lui 2008, pe 14 noiembrie, fiind la Berna, 
am avut marea onoare de a fi invitat de către MAE la sărbătorirea a 60 
de ani de la stabilirea relaţiilor diplomatice dintre România şi India, 
pentru a prezenta în sala Gafencu proiectul IT INDIEI — ce preceda 
lansării cărţilor scrise la Cairo “Indiei” şi "Impresii de călătorie” — 
Misterioasa Indie, alese drept repere editoriale cu acest prilej. Am simţ 
it atunci satisfacția unei munci de 4 ani în India care s-a materiliazat 
prin apariția la Cairo a celor două cărți dedicate Indiei, Monografii 
Ilustrate — un compendiu de 6 monografii bazate pe un studiu cartofilic 
ce recompunea trecutul oraşelor Călimăneşti, Bucureşti, Buzău, Buş 
teni, Ada Kaleh şi litografii româ-neşti pe baza cărților poştale vechi, 
Mirajul civilizaţiilor şi fascinația muzeelor, o carte autobiografică, 
în fapt un periplu prin 90 de muzee din peste 45 de țări din 4 continente 
din Asia până în nordul Africii, Europa şi America la New York ce 
recompensau o muncă de peste 8 ani cu amintiri dintre cele mai plăcute 

petrecute în Ambasadele României la New Delhi şi Cairo; 2011 a fost anul 
celebrării centenarului relațiilor diplomatice dintre România şi Elveţia. 
Ceremoniile au început însă din toamna lui 2010 prin dezvelirea la Vouvry 
a bustului scriitorului Panait Istrati — o donaţie a primarului Bucureştiului, 
domnul doctor Sorin Oprescu şi au continuat la Lausanne cu aniversarea a 
60 de ani de la moartea lui Dinu Lipatti, profesor în ultimii ani de viaţă la 
Conservatorul din Geneva. 

Anul 2011 a început în stil imperial prin primirea corpului 
diplomatic acreditat în Elveţia precedat de un ceremonial fastuos prin 
sosirea parlamentarilor în caleşti medivale de epocă trase de cai cu în-soţ 
itori în costume de epocă şi ofiţeri cu peruci albe, în uniforme roşii, călare 
pe cai albi, urmaţi apoi de maşinile corpului diplomatic. 

Suntem la peste 200 de ani de la împlinirea în 1897 a jubileului 
celei mai mari regine din istoria Marii Britanii, poate şi din lume, care, 
pe vremea aceea deţinea o cincime din suprafaţa pământului iar Londra 
era capitala financiară a lumii, cel mai frumos oraş de pe glob. Regina 
Victoria! 

Trebuia să mai treacă mult timp până când America îi va lua locul, 
devenind noua Republică ce avea să fie noua putere mondială, după cele 
două războaie mondiale! 

Deschiderea sesiunii parlamentului în stil medieval de la Berna 
onorând corpul diplomatic la începutul fiecărui an în ianuarie te face să te 
simţi ca pe vremea reginei Victoria care străbătea cei 10 Km în mijlocul ş 
irului de landouri ce purtau pe membri familiei regale şi invitații străini: 
nunțiul apostolic, trimisul special al împăratului Chinei şi mahajarahii 
Indiei. 

Cei câțiva ofiţeri cu peruci albe din cortegiul de la Berna îmbrăcaţi în 
costume de epocă de culoare roşie reamintesc regimentele ce întruchipau 

puterea şi gloria de odinioară a imperiului britanic: soldaţi din toate 
colțurile lumii, din Canada până în Jamaica, Malta, Ceylon, Cipru, 
Australia, poliţişti din Hong Kong, călăreți sikh din India urmați de 
strălucitorii şi schpitorii lăncieri din Bengal cu turbane împodobite cu 
câte o piatră prețioasă. 

Trebuie să fi strălucit grozav pe capul reginei celebrul diamant 
Khoh-i-Noor - lumina lumii, tăiat din Marele Mugal descoperit în minele 
de la Golconda din India, care, după un periplu de sute de ani prin mâini 
străine ori furat de şahul Nadir să fie oferit reginei de lordul Dalhausie. 


KOH-I-NOOR Marele Mugal 


Aici la Berna am aflat din “moștenirea lui Wagner” scrisă de 
strănepotul Gottfried că este tatăl adoptiv al unui unui orfan din Româ- 
nia! Deci, printre urmaşii lui Richard Wagner se numără acum şi un 
român! 

Tot aici, prietenul ceh Irji mi-a povestit cum familia sa a fost 
eliberată de armata română într-un sat din apropierea capitalei. 

Elveţia, ţara cantoanelor, cu prima cartă federală semnată în 1291 
de către cei trei confederați Werner Stauffacher, Walter Furst şi Arnold 

Melchtal - este ţara celebrului caşcaval, a miraculoasei ciocolate dar 
şi pământul cel mai roditor udat de ape şi lacuri cristaline, al celor 
mai multe tuneluri, imposibil de numărat, dar sigur întinse pe 500 
de kilometri şi în acelaşi timp locul cel mai conservator în materie 
de tradiţii! E aşa cum cred că ar fi arătat azi România dacă nu i s-ar fi 
întrerupt brusc drumul democratic. Aici nimeni nu se sfieşte cu originea 
sa pentru că Elveţia duce cu ea tradiţii seculare. Pentru asta însă trebuie 
s-o cunoşti de la un capăt la altul. 

Miracolul se întâmplă dincolo de marile oraşe, în comune. 
Pe vremea când la noi acestea se distrugeau de o putere impusă cu 
brutalitate, aici se consolidau. 

Mi-aşi dori ca România să redevină ceea ce era pe vremea 
copilăriei şi studenției, deschisă, cu oameni harnici şi primitori 
care ştiu să-şi folosească harul, inteligenţa şi iscusinţa în a deveni cu 
adevărat o ţară aleasă în mirajul noianului de civilizaţii, fascinând prin 
tradițiile seculare turişti invidioşi că nu au aşa ceva la ei acasă! Şi e 
adevărat. Multe de aici din Elveţia seamănă cu minunatele locuri din 
Moldova, Ardeal, Muntenia şi chiar Oltenia. Dar România mai are pe 
lângă toate acestea Banatul, Bucovina, Dobrogea şi Marea Neagră, 
Dunărea şi Delta, câmpii şi munţi la un loc. Lipsesc însă disciplina 
şi ordinea, educaţia! Firesc să fie aşa după o lungă perioadă de izolare 
şi comunism forțat. Adăugaţi acestora o reţea de autostrăzi şi drumuri 
comunale asfaltate până în vârful munților şi veți obţine cel mai invidiat 
loc din lume: România — o Elveţie a estului! 

Este titlul unui proiect IT pentru că România o merită din plin, 
iar locuitorii ei, mai ales tinerii şi chiar turiştii străini trebuie să afle că 
numai aşa pot aprecia câte Elveţu sunt în România! 

Aici la Berna am avut o perioadă activă unde am reuşit să 


i ot 


România o.Elveţie-a-estului 


finalizez şi proiectele IT despre două dintre cele mai vechi civilizaţ 
ii: hindu şi faraonică cu subiecte pe măsura grandorii, mirajului şi 
fascinaţiei oglindite în marile muzee ale lumii: muzeul de egiptologie 
din Cairo, comoara lui Tutankhamon prezentată pentru prima dată în 
România la Buşteni şi Muzeul Naţional George Enescu din Bucureşti 
în vara anului 2010, istoria obeliscurilor egiptene rămase încă în viaţă 
pentru a împodobi cele mai mari capitale ale lumii: Cairo, Paris, Londra, 
New York şi Istambul, celebrele portrete de la Fayoum descoperite la 
Hawara în Egipt fără de care nici un mare muzeu din lume nu se poate 
situa în top, Misterioasa Indie, Agra — minunea numită Taj Mahal 
şi Khajuraho — mit, legendă sau realitate?, Bucureştiul de altădată cu 
primele fotografii realizate de celebrul fotograf Angerer la 1856, ghidul 
marilor metropole ale lumii şi o a treia ediție full colour a Călimă- 
neştiului interbelic. Sper ca la vară să le prezint şi publicului românesc 
dornic să se minuneze de rare clipe la întâlnirea cu două dintre cele mai 
fascinante civilizaţii dar şi de România — o Elveţie a estului, pe care 
mi-o doresc mai întâi s-o prezint românilor din Elveţia. Mărturisesc 
că am fost surprins să constat cu plăcere emoția şi interesul prietenilor 
români din Berna la întâlnirea cu imagini comparative dintre cele două 
tări. 

Publicarea celei de-a doua ediții a ghidului ”Vizitând Berna” 
se constituie şi el drept un cadou din partea autorului la celebrarea 
centenarului relațiilor diplomatice România-Elveţia. 

Finalmente, ediția a doua a Mirajului civilizaţiilor şi Fascinaţia 
muzeelor vine să adauge celor peste 45 de ţări vizitate în 4 continente, 
Elveția, o ţară pe care o descoperi nu în marile oraşe, pentru că miracolul 
se întâmplă dincolo de ele, în comune. 

Elveţia — fortăreața de neînvins, este destinația preferată a 

celor mai cosmopolite personaje din întreaga lume şi locul celor mai 
importante sedii ale organizațiilor mondiale. Dar mai ales este locul 
reconfortant şi departe de “ochii lumii” al oamenilor bogaţi din Africa 
de Sud, America, Anglia, Franţa şi Germania, Asia, Australia şi Noua 
Zeelandă, mulți dintre ei cu proprietăți în scumpul, exclusivul dar 
rafinatul Cologny din Geneva ori cabane lângă celebrele pârtii de schi 
din atractivul Gstaad ori Davos sau în elegantele St.Moritz şi Crans 
Montana, al celor mai sofisticate magazine din Rue du Rhone — Geneva, 
cu preţuri de neimaginat, pline doar atunci când vin şeici de sărbători, 
altfel muzee pentru turiştii obişnuiţi. Că banul e foarte important o vezi 
pretutindeni, dar oamenii par a fi cei mai modeşti deşi aici se strâng şi se 
păstrează averile cele mai mari şi mai secrete din lume! Satele eleveţiene 
sunt aidoma celor româneşti, răspândite pe dealuri, cu oameni cinstiţi şi 
harnici care duc în spate tradiţii şi obiceiuri păstrate de milenii. Uşor să 
constați similitudini în felul de a purta vechile straie dar şi obiceiul de a 
transmite mai departe moştenirea şi avuţia, fiilor. 

Elveţia este locul cel mai conservator în materie de tradiţii! 
E aşa cum cred că ar fi arătat azi România dacă nu i s-ar fi întrerupt 
brusc drumul democratic. Trebuie să trăieşti o perioadă de timp mai 
îndelungat pentru a o descoperi, dar niciodată nu poţi să ajungi vreodată 
să spui că o cunoşti îndeajuns! Mie mi-au trebuit de fiecare dată câte 4 
ani pentru a putea aduce în faţa cititorului român impresii despre trei 
dintre civilizațiile lumii: aceea hindu şi faraonică descoperite în trei din 
marile megapolisuri Bombay, New Delhi şi Cairo şi aceea occidentală 
într-una din cele mai avansate dintre ţările Europei, Elveţia! 

Ce mai, dincolo de oraşe, Elveţia este toată plină de aceleaşi 
sate-oraşe cocoţate până în creasta munţilor, cu şosele asfaltate până 
la fiecare casă a ultimului cătun. Zilnic sosesc aici de la japonezi şi 


i tă 


România o.Elveţie-a-estului 


chinezi până la tailandezi, americani, englezi, nemți, ruşi... Este bine 
că încep să vină şi români pentru că numai aşa pot aprecia câte Elveţii 
sunt în România! 

Elveţia este o confederație alcătuită din 26 de cantoane, însă 
trei dintre ele sunt compuse din două semi-cantoane (Basel, Appenzell 
şi Unterwald), fie datorită faptului că cele două comunități au fost 
separate în istorie (Unterwald), fie datorită războaielor religioase (Basel 
şi Appenzell). 

Autorităţile federaleelveţienesuntcompusedin Executiv(Consiliul 
Federal), Legislativ(Adunarea Federală) şi Justiţie(Curtea Federală 
Supremă). Consiliul Federal numără 7 membri aleşi pe 4 ani, câte unul 
fiind anual ales preşedinte. Pe lângă aceştia mai sunt aleşi un 
vicepreşedinte şi un cancelar. Cei 7 sunt miniştri în guvern. 

Partea legislativă, parlamentul, este alcătuit din două camere cu 
statut egal, Consiliul Naţional şi Consiliul Statelor. Şi ele au o moş- 
tenire de peste 700 de ani! Deşi e prima democraţie din lume cu o cartă 
federală semnată în 1291, totuşi cantoanele se conduc prin parlamente 
proprii şi poți fi uşor surprins dacă ai trăit într-un stat unitar că aici 
fiecare canton are legile sale care sunt respectate de fiecare cetăţean 
elvețian indiferent că face parte dintr-unul din cantoanele de limbă 
franceză, germană sau italiană! 

Consiliul Naţional numără 200 de membri, aleşi de cantoane, 
proporţional cu populaţia acestora, în timp ce Consiliul Statelor e 
format din 46 de membri, reprezentanţi ai cantoanelor, în general câte 2 
pentru fiecare. Alegerile au loc la 4 ani iar camerele se întâlnesc separat 
de patru ori pe an în sesiuni de trei săptămâni. De remarcat că aleşii îşi 
menţin între sesiuni profesiile lor uzuale de avocaţi, profesori, fermieri, 
iar fiecare elveţian plăteşte anual doar 13 franci pentru întreţinerea lor. 

Deşi este ţara cu prima cartă federală din lume semnată în 1291 
— Elveţia nu se înghesuie să facă încă parte din Uniunea Europeană. Ea 
are azi în fruntea parlamentului o femeie, socialista Micheline Calmy- 
Ray. 

Modelul federal nu este sofisticat, ci flexibil, într-o ţară în care 
practic întâlneşti toate populațiile statelor vecine! 

Cele 26 de cantoane şi reședințele lor sunt: 

Consiliul Federal pregăteşte un proiect după consultarea cu 
Administraţia Federală, partidele, cantoanele şi grupurile interesate, 
apoi este examinat de un comitet în prima cameră, Consiliul Naţional, 

unde au loc dezbaterile pe fiecare amendament, urmat de vot. Proiectul e 
examinat apoi de a doua cameră, Consiliul Statelor, unde sunt discutate 
din nou amendamentele şi se supune la vot întregul pachet. Dacă apar 
diferenţe se reiau dezbaterile în camere până când ele sunt eliminate. 
În caz că ele rămân şi după trei dezbateri în urma discuţiilor purtate în 
cele două camere, se formează un Consiliu de mediere care propune 
o soluție de compromis ambelor camere. Numai după aceea camerele 
votează separat şi adoptă proiectul cu simpla majoritate. 

Pachetul de legi aprobat prin votul popular printr-un 
referendum(cel puţin 50000 de semnături strânse în 100 de zile), dacă 
acesta a fost solicitat de Parlament, devine lege ce va fi publicată şi intră 
în vigoare la o dată stabilită. Cu toate acestea legislaţia diferă de la un 
canton la altul. 

Deşi abia în 1959 femeile au drept de vot într-unul din cantoane 
şi din 1971 la nivel federal, mişcarea creşte odată cu alegerea în sesiunea 
1984-1989 a primei femei în Consiliul Federal, Elisabeth Kopp, urmată 
de prima femeie aleasă preşedinte în 1999, Ruth Dreifuss, apoi Lothard 
în 2010. În 2011 e aleasă preşedinte doamna Micheline Calmy-Rey 
reprezentând cantonul Geneva, al cărei soț este de origine română, iar 
copiii posedă şi paşaport românesc. 

Toată această structurare îşi trage seva dintr-un trecut de peste 
700 de ani, Elveţia fiind primul stat federal bazat pe unirea, la început 
a trei cantoane Uri, Schwiz şi Unterwalden la 1 august 1291 pe pajiştea 
Rutli, aflată în inima Elveţiei, pe malul lacului Lucerna. 

Istoria însă începe cu mii de ani înainte când în această parte a 
Europei trăiau celții. Dintre ei, helveţii, de unde vine numele țării, unul 
din cele mai importante triburi, locuitori ai meleagurilor elveţiene, au 
fost înfrânți în anul 58 î.e.n. de romanii conduși de Iulius Caesar care 

construiesc aici una din cele mai vechi aşezări în anul 44 î.e.n., Augusta 
Raurica, pe valea Rinului şi fortificaţii împotriva invadatorilor. În timpul 
lui Tiberius I teritoriul e anexat de romani, partea de nord unde locuiau 
helveţii în Gallia Belgica, în timp ce estul e înglobat în provincia romană 
Raeția. După 400 e.n. sosesc în nord triburile germane care construiesc 
mici sate, mai întâi în afara graniţelor romane introducând limba 
germană, iar în vest se stabilesc burgunzii unde asimilează cultura galo- 
romană punând bazele limbii franceze, platoul elveţian în evul mediu 
fiind împărţit între regii burgunzi şi conții germani. În secolele VI, VII ş 
i VIII teritoriile se află sub dominaţia francă a dinastiilor merovingiene 
şi carolingiene. În jurul anului 800 Carol cel Mare uneşte triburile 
germane, dar după moartea sa imperiul e împărțit în trei părți: Franţa, 
Burgundia-Lorena şi Germanma-ltalia. După 1200 teritoriul elveţian 
este sub dominaţia caselor de Savoia, Zahringen şi Habsburg. Conţii 
de habsburg care mai târziu vor deveni faimoşi ca împărați germani 
şi austrieci provin din nordul Elveției. Descoperirea noilor tehnologii 
din 1230 de săpare în stâncă duce la realizarea trecătorii ce va deschide 
drumul de la Lucerna spre Germania către Basel şi Italia, la Milan. 
Este perioada când habsburgii îşi extind drepturile asupra popula- 
ției elveţiene care se ridică în apărarea propriei autonomii. Acestea 
sunt faptele premergătoare jurământului din 1291 când şefii celor trei 
cantoane Schwitz, Uri şi Unterwalden, Werner Stauffacher, Walter Furst 
şi Arnold Melchtal semnează Carta Federală ce va sta la baza viitoarei 
confederaţii. Ea se constituia ca un semnal de unire împotriva opresiunii 
habsburgice ce-şi consolida puterea după reunificarea teritoriilor elve- 
tiene şi înglobarea lor în Sfântul Imperiu Roman, în jurul anului 1000. 
Și aşa cum la elveţieni au existat cei trei confederați îi putem 
numi la fel şi noi pe Gelu, Glad şi Menumorut primii voievozi care 

au încercat după modelul elvețian să jure unire în lupta lor pentru 
independenţă împotriva aceluiaşi duşman: imperiul habsburgic! 

Urmează lărgirea confederației prin aderarea cantoanelor Lucerna 
în 1332 şi Zurich în 1351. Alpirea celui mai mare şi puternic canton 
Berna în 1353 se va dovedi decisivă prin preluarea conducerii luptei 
împotriva ocupanților, Berna reuşind să determine alipirea rând pe rând 
a celorlalte cantoane. 

Cantoanele şi anul intrării în Confederație: 

În acelaşi timp habsburgii îşi vor extinde expansiunea în sud 
către Ticino, în nord la Argau şi Thurgau - locul lor natal - şi spre vest 

în cantonul Vaud. Istoria celor două ţări seamănă izbitor, ambele fiind 
nevoite să lupte sute de ani până să-şi obțină independenţa. Dacă Țara 
Românească îşi cucereşte independenţa prin eroica luptă de la Posada, 
un loc ales special de Basarab I la poalele Făgăraşilor, în judeţul Vâl- 
cea de azi, lângă satul Perişani în 1330 în faţa regelui Ungariei Carol 
Robert de Anjou, bătălie descrisă în Cronica de la Viena, Elveţia devine 
independentă de facto în 1499, după victoria elvețiană din războiul 
swab când împăratul Maximilian I este învins. 

Urmează perioada Reformei, între 1523-1525 condusă de Zwingli 
în Zurich şi în 1536 de Calvin în Geneva, care împarte ţara în două: 
nordul şi vestul trec la noua credinţă în timp ce părțile rurale şi centrale 
rămân catolice. Aceasta duce la izbucnirea celor patru războaie civile 
religioase din 1529, 1531, 1656 şi 1712. 

În timpul războiului de 30 de ani, Elveţia rămâne neutră, doar 
trupele de mercenari recrutate de aici vor juca un rol important. În 
final, prin tratatul de la Westphalia din 1648, Elveţia devine oficial 
independentă față de Sfântul Imperiu Roman, iar după revoluţia franceză, 
luptătorii pentru libertate, susținuți de trupele revoluţionare franceze, 
înving vechiul regim şi proclamă Republica Helvetică cu un guvern 
central, care, din cauza problemelor organizatorice în modernizarea 
administraţiei, duce la haos. În 1803 Napoleon restaurează structurile 
federative iar după înfrângerea de la Waterlo are loc o contrarevoluţie 
prin care vechile regimuri revin la putere în majoritatea cantoanelor ce 
devin membri liberi ai confederației, în timp ce Geneva, Neuchatel şi 
Valais, anexate de Napoleon, se reîntorc şi ele ca membri cu drepturi 
depline. 

Războaiele dintre Franţa şi Rusia/Austria fac din Elveţia un 
aliat al Franţei iar după Conferinţa de la Viena din 1815, printr-o lege 

internaţională ce nu putea fi schimbată decât prin consensul tuturor 
puterilor implicate, se declară neutralitatea ei între puterile europene, 
Elveţia fiind ca un tampon între Franţa şi Austria. 

Urmează anii '30 consideraţi ai regenerării când cantoanele îşi 
revizuiesc constituţiile printr-un proces democratic ce în final duce la 
adoptarea noii constituţii federale din 1848, după modelul S.U.A., cu 
ambele atribuţii federale şi cantonale. Mai mult, se introduce francul 
elveţian ca monedă unică, sistemul metric şi al greutăților, abolind astfel 
jungla sistemelor din cantoane. Noua legislație pune în mâna autorită- 
ților federale serviciul poştal, căile ferate, telecomunicaţiile şi afacerile 
externe. 

Interesant că biblioteca Congresului american are printre autori 
şi doi elveţieni, Emmerich de Vattel şi Jean Jaques Burlamaqui, autori 
preferaţi ai preşedintelui american Thomas Jefferson din lucrările cărora 
se inspiră în cele mai multe din frazele din Declaraţia de Independenţă. 
Mai ales din Burlamaqui. Lucrările despre modelul democratic elvețian 
împărțit în cantoane cu guverne democratice sunt studiate de americani 
care se inspiră în Declarația de Independenţă din multe din frazele lui. 
Exemplu: “în căutarea fericirii”. 

Contactele dintre bibliotecile din Elveţia şi biblioteca Congresului 
încep în 1884. Lucrările istorice despre Elveţia devin însă interesante din 
1880 când americanii sunt interesaţi de instrumentele noii democraţii, 
referendumurile! care sunt adoptate după 1918 în 23 de state americane. 

Prima constituţie federală din 1848 e influenţată de Constituţia 
SUA din 1787. Această reciprocitate a stat la baza relaţiilor dintre cele 
două ţări, numite generic și “republicile surori”. 

În mai 1991 o expoziţie numită “Republicile surori” a fost 
deschisă în biblioteca Congresului american cu prilejul aniversării a 

700 de ani de independență şi libertate a Elveţiei de la semnarea primei 
Carte Federale din 1291 de la Rutli care a stat la baza statului democratic 
de mai târziu. 

De la început americanii născuți din cei sosiți din imperiul britanic 
şi-au afirmat la fel ca şi elvețienii încă din 1291 dorința lor de libertate 
şi au preluat de la cei trei confederați Werner Stauffacher, Walter Furst 
şi Arnold Melchtal care au jurat unirea împotriva imperiului habsburgic, 
îndemnul: 


“Vom fi un singur popor al frăției 
Niciodată despărțiți la pericol şi necaz.” 


Și americanii au urmărit să sădească în constituţia lor aceste 
principii ale vechii democraţii elveţiene conforme însă cu timpurile 
moderne! 

În Elveţia lumina a venit însă din SUA, după Declaraţia de 
Independenţă din 1776 care adoptă constituţia din 1787 dar şi din lucrările 
lui Jean Jacques Rousseau, Jean-Jacques Burlamaqui, Emmerich de 
Vattel. 

Prima constituţie americană are articolul referitor la confedera- 
ție construit după modelul elveţian al confederaţiilor de state suverane. 

În 1848 elveţienii se vor inspira în realizarea Constituţiei federale 
din aceea americană din 1787. În expoziţie a fost expus un exemplar 
al picturii anonime reprezentându-i pe Washington şi Wilhelm Tell — 
luptători pentru libertate. 

Contribuţia Elveţiei e semnificativă la crearea Americii prin 
furnizarea de arme, trupe dar şi intelectuali. Peste 25000 de fu şi fiice 
elveţiene au emigrat în SUA în secolul XVIII existând chiar o listă la 

Zurich cu emigranții din perioada 1734-1744. Deţin în colecția mea 
un document vechi cumpărat de la un anticar cu numele unui elvețian 
emigrat în această perioadă în America. Cu sabia şi cu creionul elvţienii 
au jucat un rol important în evenimentele din 1776. 

Burlamaqui, profesor şi oficial public la Geneva a scris multe 
cărți dar “Principiile dreptului natural” a fost una mult admirată de 
Thomas Jefferson. James Madison, unul din autorii constituţiei, face 
şi el un studiu asupra guvernelor federale vechi şi moderne, printre ele 
binenţeles, situându-se şi Elveţia - Confederaţia Helvetică. 

Mai mult, în cuvântul ţinut la convenţia constituțională, Alexander 
Hamilton, autorul celebrei fraze ““viaţa fără libertate e o mizerie” citează 
Elveția ca un exemplu de guvernare federală, cu o autoritate centrală. 

După ce America şi-a declarat independenţa față de Marea 
Britanie, 13 state americane au fost puse în faţa problemei stabilirii 
unui guvern federal inspirându-se din exemplele Greciei, Danamarcei 
şi Elveţiei. Confederaţia de state cu guverne separate ca aceea din Elve- 
ţia a fost susținută de congresmanul Witherspoon din New Jersey. 
Dacă modelul elveţian a fost o bază pentru revoluționarii americani, 
Constituţia americană din 1787 furnizează şi ea drept suport pentru 
elvețieni în adoptarea celei din 1848. 

Încă din 1798 când francezii invadează Eveţia şi o cuceresc rapid 
impunându-i republica helvetică, una şi indivizibilă, elveţienii s-au 
opus, iar mai târziu au restabilit regulile confederative. 

Doctorul Troxler este cel care prin articolele sale face campanie 
pentru adoptarea de către elvețieni a modelului de republică federală 
americană. Bătălia decisivă din războiul civil din 1847 din Gislikon, 
când forţele confederale înving, duce la adoptarea Constituţiei din 1848 
care avea ca suport fondul celei americane din 1787. 

Acesta a fost lungul drum istoric al Confederaţiei Helvetice care 
a avut la bază semnarea în 1291 a primei Carte Federale ce a stat la baza 
statului democratic de azi. 

Azi, Elveţia e un stat federativ modern care a aderat la Consiliul 
Europei în 1963, din 2002 este membru deplin al Organizaţiei Naţi- 
unilor Unite, dar încă nu este şi membră a Uniunii Europene. 

Suntem în inima Elveţiei, pe lacul Lucerna, mărginit de 5 cantoane: 
Lucerna, Zug, Uri, Schwiz şi Unterwalden, cea mai spectaculoasă zonă, 
o regiune civilizată unde nu găseşti agitația rustică din cantonul Valais, 
nici excentricitatea din Graubunden sau rafinamentul şi farmecul 
stațiunilor la modă Gstaad, Crans Montana, Davos sau St. Moritz, 
eterogenitatea cosmopolită din Geneva, Basel şi Zurich ori extremele 
spectaculoase din Berner Oberland. Aici casele se înşiră ordonat în 
jurul centrelor medievale, în culori pastelate cu acoperișuri în pantă cu 
bolte arcuite, ca desprinse din ilustrate, cu flori la ferestre şi balcoane. 
Uşor de înţeles cum Wagner a compus aici “Idila lui Siegfried” într-un 
peisaj despre care spunea: “nu ştiu să existe un loc mai frumos pe lumea 
asta”! Legendarul Wilhelm Tell, eroul naţional care a reuşit să redea 
elveţienilor mândria în fața opresiunii brutale şi umilinţei îndurate în 
timpul lui Gessler când acesta îi obliga pe mândri munteni să se plece în 
faţa pălăriei sale agăţate într-un stâlp în piaţa satului Altdorf a jucat un 
rol important în rebeliunea împotriva habsburgilor, locul legendei sale 
fiind plasat în extremitatea sudică a lacului Lucerna, o zonă romantică, 
dar şi cea mai sălbatică a lacului, acolo unde valurile, pe timp de furtună, 
inspiră talgerele şi armoniile exprimate de Gioacchino Rossini în opera 
Wilhelm Tell. 

În 1895, încentrul capitalei cantonului Uri, Aldorf, municipalitatea 
a ridicat un monument înălțător ce comemorează amintirea legendarului 

erou. Există chiar un traseu istoric de 35 km pe care fiecare elveţian îl 
parcurge măcar o dată în viaţă cu familia. 

Am simțit aceleaşi sentimente când am păşit pe pământul sfânt 
de la Posada, acolo unde românii şi-au câştigat prin luptă independenţa 
transmițând mai departe stindardul prin Voievodul Mihai Viteazul care 
la 1600 reuşeşte să unească toate teritoriile româneşti într-un singur 
stat, deziderat împlinit abia după alte sute de ani - mai întâi la 1859 
prin Unirea Principatelor, când singurul susținător al românilor a fost 
împăratul Napoleon al III care-l va primi în audinţă pe ambasadorul Vasile 
Alecsandri(trimis special de primul domnitor întregitor Alexandru loan 
Cuza pentru sprijin material şi finaciar acordat imediat) - definitivat 
la 1 Decembrie 1918 prin unirea Ardealului cu Țara sub Ferdinand 
întregitorul. România urma să-şi construiască propriul său destin în 
Europa încă de pe atunci, destin întrerupt brusc pentru o perioadă lungă 
de 50 de ani — cea mai sumbră din istoria unei ţări europene — de o 
putere brutală care avea să instaureze în jumătate din Europa un regim 
ostil națiunilor, comunismul! 

Vizitând Elveţia trebuie neapărat să treci pe aici pentru că la 
numai 15 kilometri se află Rutli, pământul sfânt al Elveţiei, de fapt o 
pajişte cu trei jilțuri din lespezi de piatră şi un catarg cu drapelul 
elvețian. 

Jurământul celor trei confederați Werner Stauffacher din Schwiz, 
Walter Fust din Uri şi Arnold Melchtal din Unterwald - echivalentul 
elvețian al Declarației de Independență de mult mai târziu al Statelor 
Unite — a fost primul act de naştere al celei mai vechi confederații din 
lume care consfințea o alianță între state autonome în ideea de a-şi 
proteja tradițiile şi drepturile împotriva puternicului imperiu habsburg. 
De la unul din aceste cantoane, Schwiz, avea să-şi ia şi numele tânăra 

confederație, Elveția, Switzerland. 

Deviza “Unul pentru toți, toți pentru unul” se păstrează şi azi 
alături de crucea albă pe fond roşu, preluată tot de la cantonul Schwiz. 

Peste ani, în 1940 sub invazia germană, tot aici generalul Guisan, 
comandantul suprem al armatei elvețiene, convoacă în secret 500 de 
ofițeri pentru a jura pe acest loc sfânt reafirmarea devotamentului faţă 
de ţară. 

Cu siguranţă nu poţi să spui că ai vizitat Elveţia dacă nu ai trecut 
pe aci! E ca şi cum ai fost la Roma şi nu ai vizitat Vaticanul ori la 
Ierusalim fără a trece pe la Mormântul Sfânt! 

Rutli e menţionat pentru prima dată în 1470 în “Cartea albă” de la 
Sarnen unde se vorbeşte despre Werner Stauffacher ca lider al bătăliei 
de la Morgarten din 1315 împotriva habsburgilor (apoi Laupen 1339, 
când Berna împreună cu cantoanele Uri Schwyz şi Unterwalden înving 
nobilii din Friburg, iar la Sempach în 1386 îi alungă pe habsburgi) şi 
din “Cronica elveţiană” a lui Aegidius Tschudi din secolul XVI. Mult 
mai târziu, în 1804, drama lui Wilhelm Tell care se împleteşte cu aceste 
evenimente e descrisă de Friedrich Schiller. Din cronica lui Tschudi 
aflăm că jurământul din 1291 e reînnoit tot la Rutli în 8 noiembrie 1307. 


Wir wollen sein ein einzig Volk von Brüdern, We shall be a single People of brethren, 
in keiner Not uns trennen und Gefahr. Never to part in danger nor distress. 
Wir wollen frei sein, wie die Väter waren, We shall be free, just as our fathers 
eher den Tod, als in der Knechtschaft leben. were, 

Wir wollen trauen auf den höchsten Gott And rather die than live in slavery. 

und uns nicht fürchten vor der Macht der We shall trust in the one highest God 
Menschen. And never be afraid of human power. 


Sunt cuvintele jurământului semnat de confederați în 1291: 
Vom fi un singur popor al frăției 

Niciodată despărțiți la pericol şi necaz. 
Vom fi liberi aşa cum au fost şi părinţii noştri 
Şi mai bine murim decât să trăim în sclavie. 
Vom avea încredere în singurul mare Dumnezeu 
Şi niciodată nu ne vom teme de vreo putere umană. 


Deviza “Unul pentru toţi, toţi pentru unul” se păstrează şi azi 
alături de crucea albă pe fond roşu. 


Pactul semnat de cei trei confederați la 1291 pe pajiştea Rutli este 
păstrat la muzeul Federal al Documentelor din oraşul Schwiz. 
Numele latin Confoederatio Helvetica avea să fie introdus abia 

în 1848 odată cu noua constituţie federală când Berna va fi aleasă drept 
capitală. 

Vizitând locul cel mai încărcat de istorie, Rutli, constaţi că e 
neschimbat de secole, elvețienii neintervenind în vreo modernizare 
tocmai pentru a păstra misterul, sălbăticia şi secretul. Nu poţi ajunge 
aici decât străbătând 5 Km pe o potecă strâmtă şi sinuoasă într-o zonă 
sălbatică, singura neasfaltată în Elveţia, urcând şi coborând o diferență 
de nivel de 800 de metri de la Seelisberg până jos la nivelul lacului într- 
un decor amintind de filmele cu Wilhelm Tell până ajungem la celebra 
pajişte unde s-au întâlnit şefii celor trei cantoane într-o pădure deasă 
fără să vezi nimic în față, iar dacă eşti singur, sigur ai să înţelegi de ce 
au ales în secret confederaţii acest loc ascuns. 

Ceilalți, mai puțin sportivi, pot ajunge aici cu vaporul de la 
Brunnen. Rutli seamănă izbitor cu locurile din judeţul Vâlcea, drumul 
până la Perişani fiind şi el neschimbat parcă de secole iar când 
păşeşti pe locul Posadei, aflat la marginea unor trepte ce te conduc la 
crucea înălțată în cinstea eroilor neamului, simţi aceeaşi modestie pe 
care fiecare familie elveţiană o are la întâlnirea cu istoria aici la Rutli! 
Am avut un sentiment de satisfacţie când o familie elveţiană însoți- 
ndu-şi copiii în acest loc sfânt a constatat că ştiu atâtea lucruri despre 
istoria țării lor. Acelaşi ca în India unde prietenul indian Manoj m-a 
admirat pentru cunoştinţele istorice spunându-mi că ştiu chiar mai mult 
decât el despre ţara lui! Iar la Cairo în muzeul de egiptologie arabii 
rămâneau surprinşi cum de am reţinut atâtea despre faraonii din cele 31 
de dinastii! 

Rutli este singurul drum ncasfaltat din Elveţia, parcă special 
lăsat aşa pentru a te introduce în atmosfera timpului. Poteca de altădată 
este acum un drum întortocheat printr-o pădure înaltă urmând malul 

lacului, plin de primejdii încă, semn că locul a fost special ales pentru 
a nu putea fi prinşi de habsburgi. Nici nu se vede pajiştea decât când te 
apropii. La baza unui copac imens sunt trei jilțuri din lespezi mari de 
piatră, probabil scaunele unde au stat la taină şi au semnat jurământul! 
Pe pajiştea de alături lângă un catarg cu drapelul Confederaţiei, crucea 
albă pe fond roşu, pasc fără grijă vaci siemental şi oi. Lângă mine e 
o familie de americani căreia mândru îi destăinui interesante pasaje 
din istoria Elveţiei, prima ţară cu o Cartă Federală ce a stat la baza 
statului democratic de mai târziu, semnată cu peste 400 de ani înainte 
de Declaraţia de Independenţă a SUA. Rămân impresionați şi părcă nu 
cred că e aşa! 

Avem în faţă imaginea idilică a lacului Lucerna, cu oraşul Brunnen 
la un capăt, munţii Mythen, la poalele căruia se află cantonul Schwitz, 
apoi pajiştea Rutli şi la capătul opus al lacului, Altdorf, altădată satul lui 
Wilhelm Tell. Parcă te-ai afla în faţa frescei din sala Consiliul Naţional 
semnată de Charles Giron care reprezintă cred-oul federaţiei: regiunea 
dintre înălțimile Mythen şi Rutli de pe lacul Lucerna, locul unde cei 
trei au pus bazele confederației: în centru se află micul oraş Schwyz iar 
în spate, înălțimile Mythen. Numai că aici lipseşte femeia din pictură 
aflată în stânga, învăluită într-un nor cu o ramură de măslin în mână, 
simbolizând pacea! 

Liniştea de aici te îndeamnă... 

Să vizitezi acum superba capitală medievală a Elveţiei, Berna, 
una dintre destinațiile preferate ale turiştilor, locul de unde vom încerca 
să decoperim Elveţia printr-o romantică călătorie. 

Dintre toate capitalele lumii, Berna este poate una dintre cele mai 
modeste, dar cu siguranţă şi cel mai frumos şi încântător dintre oraşele 
Elveţiei. Este şi motivul alcătuirii ghidului scris în premieră la Berna în 

toamna lui 2008, după numai două luni de la sosirea în capitala Elveţiei. 

“Vizitând Berna” a fost lansat în România printr-o prezentare 
digitală în anul următor apariției lui în Elveţia, în 2009, la Călimă- 
neşti, Râmnicu Vâlcea şi Buşteni, unde am sărbătorit 13 ani de la prima 
lansare IT din România. Staţiunile Călimăneşti şi Buşteni au fost alese 
special dat fiind realizarea monografiilor ilustrate pe baza studiului căr- 
ților poştale vechi, urmare a pasiunii mele de cartofil. Şi nu întâmplător, 
ci dat fiind asemănarea vilelor şi pavilioanelor din perioada interbelică 
- care mai există şi azi - cu acelea din celebrele stațiuni din Elveţia — 
Gstaad, Davos şi St. Moritz. Cine poate uita inaugurarea Pavilionului 
balnear Central de la Călimăneşti construit în stil helvetic în 1855, cu 
participarea personalităţilor din Bucureşti în frac şi joben, a marilor 
hoteluri Jantea nr.1 în 1906, Jantea nr.2 în 1913, Cozia, vilelor Cosma, 
Antonescu, Zoe, precum şi vilele Mary, Păpuşica, doctor Nicolescu, 
toate construite în acelaşi stil! 

Dacă apariția în anul 1997 a primei cărți “Călimăneşti'2000 - 
Monografie ilustrată”, un studiu cartofilic al cărților poştale vechi a 
însemnat un moment de referință în ideea lansărilor IT, fund pentru 
prima dată în România când limbajul obişnuit al lansărilor de carte 
a fost înlocuit cu acela al mileniului III, limbajul informatic - cel al 
calculatorului - ghidul scris în Elveţia, “Vizitând Berna” - însoțit de o 
prezentare pe DVD şi un CD audio — a fost şi el o premieră în România, 
în ideea de a-i ajuta pe viitorii turişti români să se descurce mult 
mai uşor în noianul de informaţii de pe net. 

Ediţia a doua a ghidului apărută chiar în anul aniversării a 100 de 
ani de relaţii diplomatice dintre România şi Elveţia, 2011, a fost un dar 
alături de un alt viitor proiet IT drag, “România - o Elveţie a estului”, pe 
care mi-o doresc într-un viitor apropiat şi ca apariţie editorială! 

Cantonul Berna este al doilea ca mărime după Graubunden şi unul 
din cele care au contribuit la lărgirea confederației prin preluarea rolului 
de conducător în lupta de alipire la confederație a celorlalte cantoane. 
Tocmai de aceea era firesc ca Berna să fie aleasă drept capitală! 

Al patrulea oraş din Elveţia după Zurich, Geneva şi Basel, Berna 
este situată aproape în centrul ţării la o altitudine de 542 de metri fiind 
înconjurată de dealurile Gurten înalte de 858 de metri şi Bantiger de 
947 metri. Oraşul vechi, Altstadt, se află pe o peninsulă, acolo unde 
râul Aare face o buclă naturală de 180 de grade, loc special ales în 1191 
de întemeietor, Berchtold al V-lea, duce de Zahringen, care ridică aici o 
fortăreață în ideea apărării ei din trei părți. 

Străzile sale pietruite cu clădiri în stil vechi ce par să nu se fi 
schimbat deloc în ultimele secole, dar cu magazine moderne şi un stil 
de viaţă liniştit fac din Berna o lume aparte, departe de aglomerația 
sufocantă a marilor capitale ale lumii. Seamănă cu străzile comerciale 
vechi Lipscani, Gabroveni, Şelari, existente încă în partea istorică a Bucu- 
reştiului care pe vremea studenţiei forfoteau de mulțimi înghesuindu-se 
să cumpere cadouri pentru Crăciun sau Paşti. Bucuresti - micul Paris 
cum i se spunea în perioada interbelică, cu un centru vechi amintind 
de străzi comerciale cu nume celebre, alături de clădirile monumentale 
ale băncilor, Bursei, Bibliotecii, Universităţii, hanului lui Manauc - 
este azi o capitală europeană cu un centru administrativ având cea mai 
mare clădire după Pentagon, clădirea Parlamentului, înconjurată de 
clădirile ministerelor şi apoi o alee bordată cu fântâni care ar trebui să 
fie pietonală la fel ca în marile metropole europene. 

Ca şi Berna petru elveţieni, Bucureştiul reprezintă pentru româ- 
ni capitala modernă a României chiar dacă Câmpulungul, Târgoviştea 
şi Alba Iulia rămân capitalele de “suflet”. Aici s-a desăvârşit formarea 

statului modern român la 1859. Anu care au urmat aveau să arate 
Europei o capitală modernă demnă de titlul atribuit la acea vreme drept 
“Micul Paris”. 

Numai că străzile sale medievale frumos decorate cu statui au 
dispărut de mult şi dacă n-ar fi desenele, litografuile, fotografiile 
şi ilustratele vechi nu ne-am putea imagina cum arăta Bucureştiul de 
altădată. Mulțumită lor putem oricând reconstitui imaginea a ceea ce a 
fost odată numit Micul Paris! Toate ţările europene pe care le-am vizitat 
apreciează şi au grijă ca centrul vechi al oraşelor să fie pietonal ca o 
preţuire pentru trecut şi le pun în valoare ca repere turistice. Remarcabil 
cum au putut cehii să păstreze până şi în sate acele hrad-uri, cetăți în 
jurul cărora au dezvoltat noile construcții. 

Mai există şi în România locuri precum Sighişoara, Braşov, pu- 
ținele castele medievale şi cetăți dar ca şi în celelalte locuri din Europa ele 
ar trebuie înscrise pe lista UNESCO a monumentelor protejate, cum am 
văzut aici la Berna, unul dintre oraşele medivale cele mai bine păstrate. 
Imaginaţi-vă Berna ca fiind mai multe Sighişoare cu străzi întinse pe 
6 kilometri. Am străbătut Elveţia timp de patru ani dar m-am simțit 
mândru cu Pavilionul Central din Călimăneşti, emblemă a staţiunii, 
construit în stil helvetic, neegalat ca proporţie de niciun edificiu de aici! 
Aş putea spune că în el încap toate camerele din hotelurile de la Berna! 
lar Davos şi St. Moritz intră amândouă lejer în Buşteni! Am vizitat 
în Elveţia o mulțime de castele vechi, unele din timpul habsburgilor - 
castelul de origine al familiei, aflat într-un sat lângă Brugg, numit chiar 
Habsburg, apoi Chillon, Sion, Gruyere, Burdorf dar nici unul nu se 
poate compară cu Peleşul ori Corvin, Bran sau Râşnov! Avem motive 
să ne mândrim dar trebuie să mai învăţăm şi cum să le păstrăm. La 
Thun există un castel din secolul al XVIII-lea Shadau transformat acum 

într-un restaurant modern cu o grădină frumoasă la malul lacului, iar la 
Ascona un castel din secolul XIII a fost şi el transformat într-un modern 
hotel cu piscină. 

Traversând Elveţia nu poţi să nu realizezi cât de modeşti sunt 
oamenii, câtă disciplină şi ordine — asta însemnând patriotismul lor 
pe care-l afişează fără cea mai mică reținere. O clipă m-am întors în 
timp pe vremea când familiile române aveau domeniile lor, casele lor, 
castele, vile şi păduri la fel ca aici. Cu siguranţă aşa arăta Româ- 
nia interbelică, cu ferme pe pajiştile cărora păşteau vaci brune. Aici se 
spune că vaca brună e mai bună! Am spus şi o repet: avem încă vreo 
7 Elveţii, dar mai mult, avem o mare, unul dintre cele mai mari fluvii 
din lume care se îmbină cu marea în singura deltă din Europa, însă ne 
lipsesc nu tradițiile care sunt din belşug şi salba de biserici nemaiîntâl- 
nite, ci refacerea legăturilor cu trecutul şi restabilirea locului nostru în 
noua Europă, pentru că acestea au fost întrerupte odată cu cei 50 de ani 
de cominuzare impusă, niciodată acceptată. Se poate acest lucru numai 
cu ochii la Europa, acolo de unde ne tragem rădăcinile şi de unde am 
fost brusc scoşi şi mutilaţi de o putere impusă vremelmic. Desigur că 
este greu să o luăm de capăt dar întotdeauna românii au reuşit, dovadă 
că pe unde sunt împrăștiați în lume izbândesc, se acomodează, sunt 
inventivi, cuceritori, nu însă la ei acasă! Dacă socialismul nu a reuşit în 
45 de ani, e greu să gândim că asta va veni curând. Entuziasmul şi forţa 
trebuie să învingă în ciuda problemelor actuale. Oamenii vin şi pleacă, 
se schimbă generaţiile, țara trebuie să rămână! lar o modalidatate este 
şi aceea a privirii către trecut. 

Berna, devenită oraş imperial liber în 1218 după moartea 
fondatorului său, Bertchold al V-lea — duce de Zahringen, este cu 
siguranță una dintre cele mai modeste capitale ale Europei, “cel mai 

mare sat european, întâmplător capitală a Elveţiei” aşa cum o descria 
Ambasadorul Marcel Dinu. 

Că este aşa o demonstrează o vizită la Parlament, alcătuit din 
Consiliul Statelor (cantoanelor) şi Consiliul Naţional, două săli modeste 
cu scaunele puse în semicerc. În centru stă preşedintele, unul din cei 7 
aleşi pe 4 ani, apoi cei doi counteri care numără voturile — de secole, 6 
dintre miniştri asistă aici iar al 7-lea asigură dezbaterile din Consiliul 
statelor format din 200 de membri dintre care 60 sunt femei iar Consiliul 
Statelor are 46 de membri. 

Berna a fost aleasă capitală a Elveţiei la prima Adunare Federală 
din noiembrie 1848. Neavând o clădire specială pentru autorităţi, Berna 
a fost obligată să găsească o soluţie provizorie şi până în 1857 ea a 
funcționat în vechea casă a familiei von Erlach ca loc al Consiliului 
Federal în timp ce Consiliul Naţional se întâlnea în vechiul Casino 
construit în 1821. Azi în casa familiei Erlach funcţionează prefectura 
Bernei. Consiliul Statelor se reunea şi la Rathaus - primăria, şi chiar 
şi pe locul de azi al hotelului Bellevue. Azi, Palatul Federal este un 
grup de trei clădiri cuprinzând aripa de vest şi est iar în centru, clădirea 
Parlamentului, construit între 1852 şi 1857. 

În 1850 a fost o competiţie a arhitecților pentru construirea noii 
clădiri a Parlamentului. Proiectul trebuia să reflecte demnitatea func- 
țiunilor sale şi a fost construit după planurile lui Hans Wilhelm Auer 
şi inaugurat în 1902. 

În dreapta clădirii Parlamentului se află fântâna Bernei, construită 
în 1848, reprezentând o femeie stând pe o coloană înconjurată de alte 
patru, la baza căreia se află patru lebede reprezentând cele patru râuri: 
Rhin, Reuss, Rhone şi Tessin. Femeia nu reprezintă însă Elveţia aşa 
cum ar gândi mulţi, ci zeiţa apărătoare a Bernei. Încoronată, ea ţine în 

mâna dreaptă o lance şi în stânga un scut cu emblema capitalei, ursul 
cocoşat. Figura fetei este a Herminei Kern, o fiică a unui demnitar, iar 
lucrarea aparține lui Raffael Christen. 

În faţa Parlamentului se află Bundesplatz, o piaţă unde de secole 
vin ţăranii din împrejurimi să-şi vândă produse între 8 şi 11 dimineaţa 
fără să li se interzică, chiar dacă ar fi o vizită oficială. Este şi locul de 
întâlnire al bernezilor la festivaluri vara şi la patinaj, iarna. Bundesplatz 
este o piață cu o fântână ale cărei surprinzătoare jeturi de apă reprezintă 
cele 26 de cantoane, prilej de joacă pentru copii. 

Clădirea Parlamentului e înconjurată de patru sedii monumentale 
ale principalelor bănci - semn că aici e puterea, în stânga banca națională 
a Elveţiei, o clădire impresionantă, în față Credit Suisse şi Valiant şi a 
patra în dreapta, BEKB/BCBE, cu opt statui medievale pe frontispiciu. 

După mai multe vizite la Parlament m-am împrietenit cu ghidul 
care, plăcut impresionat de expozeurile mele privind România, Bucure- 
ştiul, stațiunile, munţii, marea Neagră, Delta, mănăstirile şi tradițiile 
seculare româneşti duse în spate de un popor la fel de harnic şi modest 
ca cel elveţian, a rămas uimit când i-am spus că Parlamentul României 
este a doua clădire după Pentagon! Am rămas prieteni şi i-am donat 
cele două ediţii ale ghidului Bernei pentru turiştii români dornici să 
afle cât mai multe informaţii interesante despre parlamentul elveţian, o 
clădire modestă dar plină de simboluri. 

La baza clădirii Parlamentului sunt două statui, un filozof 
reprezentând cronica trecutului şi un tânăr pe aceea a prezentului iar 
între ele, deasupra intrării principale, sunt chipurile semnate de Maurice 
Hippolyte ale Dreptăţii, Înţelepciunii şi Curajului. Mai sus, două nişe 
găzduiesc statuile lui Andre Vibert, Dreptatea cu un lanţ rupt în mâna 
dreaptă şi Pacea cu sabia în stânga şi lauri în dreapta. Le încununează 

un grup statuar cu o femeie reprezentând Independenţa, situată între 
Executiv şi Legislativ, apărate de cei doi paznici, Puterea şi Inteligența. 
În vârful cupolei Domului se află simbolul Elveţiei, crucea, de data asta 
aurită! 

Cum intri în holul principal, treptele te conduc în holul Domului 
ce desparte cele două camere ale Parlamentului care formează Adunarea 
Federală Unită. 

Te întâmpină aici o mulțime de simboluri istorice: statuile colosale 
ale celor trei întemeietori, un grup statuar al “celor trei confederați” 
Werner Stauffacher, Walter Furst şi Arnold Melchtal reprezentând 
cantoanele Uri, Schwyz şi Nidwalden jurând pe constituția primei 
confederaţii în 1291, numit şi grupul Rutli, după numele regiunii unde 
a avut loc întâlnirea, o pajişte a lacului Lucerna mărginită de înălțimile 
Mythen. Holul e construit cu materiale din toate părțile Elveţiei. 

La baza sculpturii de 24 de tone păzesc patru soldaţi simboli- 
zând grupurile populaţiei vorbitoare de limbă germană, franceză, 
italiană şi reto-romană. În centrul Domului este un mozaic al Crucii 
elvețiene înconjurat de vitralii afişând stemele celor 23 de cantoane 
şi motto-ul: “unul pentru toţi, toţi pentru unul”. Stema cantonului Jura, 
ultimul intrat în confederație, desprins din cantonul Berna în 1978, este 
separată. 

Vitraliile de mai jos ilustrează cele patru regiuni ale Elveţiei: 
Jura, Basel, Berna şi Elveţia de Est precum şi principalele activităţi 
economice. Medalionele de aici sunt pictate de Antonio Soldini şi 
reprezintă apărarea, justiţia, educația... 

Camera Consiliului Statelor este decorată cu o pictură de Albert 
Welti reprezentând cinci scene ale cetăţenilor în costume din secolul 
XVIII. Candelabrul de aici are 208 becuri, iar ferestrele mari au geamuri 

givrate cu desene pretențioase. La balcon poţi asista la dezbateri iar jos 
sunt locuri speciale pentru jurnalişti şi televiziuni. Tavanul şi pereții 
sunt din lemn special sculptat de culoare maro. 

Camera Consiliului Naţional este dominată de o frescă semnată 
Charles Giron ce reprezintă credo-ul federației: regiunea dintre înălți- 
mile Mythen şi Rutli de pe lacul Lucerna, locul unde cei trei întemeietori 
au pus bazele confederației. În centru, se află micul oraş Schwyz iar în 
spate, înălțimile Mythen. Inspectând atent pictura observăm în stânga 
o femeie într-un nor cu o ramură de măslin în mână simbolizând pacea. 
În dreapta şi stânga picturii sunt statuile soţiei lui Stauffacher, care a 
avut un rol important în a convinge pe cei trei confederați să semneze 
jurământul şi a legendarului erou național Wilhelm Tell, realizate de 
frații Giuseppe şi Antonio Chiattone. 

Aşa ar putea arăta şi Camera deputaților a Parlamentului Româ- 
niei având în față copia după Cronica de la Viena a luptei românilor 
conduşi de Basarab I la Posada în 1330)! 

Tavanul Lobby-ului ceremonial ce împrejmuieşte sala Consiliului 
Naţional este opera lui Antonio Barzachi Cattaneo, ilustrând în 
medalioane cele şase virtuţi majore la care aspiră Confederaţia: Justiţia, 
Bunăvoiţa, Fertilitatea, Patriotismul, Înţelepciunea şi Adevărul, alături 
de activităţi din industrie, agricultură, educaţie, artă şi turism. Lobby- 
ul, numit Sala paşilor pierduţi este locul întâlnirilor parlamentarilor în 
pauzele dintre discuţii, chiar al definitivării unor demersuri, al primirilor 
oficiale, al destinderii... 

În sala Consiliului Statelor se vorbeşte fără microfon, în germană 
şi franceză iar voturile se dau prin simpla ridicare a mâinii, aşa cum 
apare şi în pictura din spate cu scene din primele întâlniri, spre deosebire 
de sala mare a Consiliului Naţional unde sunt cabine pentru traducere 

din cele patru limbi şi se vorbeşte la microfon fix 5 minute, după care 
se taie microfonul!, votul fiind de data aceasta electronic. Cele două 
balcoane laterale sunt susținute de atlanți şi cariatide de influență greacă. 
Deasupra picturii lui Giron este o frescă cu un grup în centrul căreia 
se află o femeie. Deşi femeia e omniprezentă aici, sus pe frontispiciul 
clădirii, în laterală sub forma fântânii Bernei, pe monezi etc., totuşi 
ea nu reprezintă Elveţia, ci este o alegorie. Totul este la dimensiuni 
modeste şi a fost special construit pentru a sensibiliza prin simbolistică 
pe oricine intră în acest sanctuar al puterii. Intrarea în holul principal îți 
sugerează prin cei patru soldaţi unitatea în diversitate, jurământul celor 
trei confederați te “leagă” de istorie, sălile sunt primitoare, singurul, 
Lobby-ul este ceremonial, fastuos! 

Cu o populaţie puţin peste o sută de mii de locuitori, Berna are un 
şarm medieval, paradisiac, păstrat cu grijă de locuitorii ei, mare parte 
de sorginte germanică, apoi franceză, italiană şi reto-romană( dialect 
franco-provensal), spre deosebire de Geneva, în majoritate vorbitori de 
limbă franceză şi Zurich — pur germanic. 

Cu străzile sale medievale largi, cu pieţele fermierilor prietenoși, 
cu arcadele sale din gresie, cu fântânile pictate şi vechiul ceas mecanic 
încă în stare de funcționare — Berna face parte din patrimoniul mondial 
cultural şi natural ocrotit de UNESCO. 

Binenţeles, toate acestea sunt protejate cu tot atâta ardoare ca şi 
neutralitatea țării. 

Berna e înconjurată de Emmental — o zonă agricolă celebră prin 
caşcavalul pe care-l produce chiar în faţa vizitatorilor, dar mai ales este 
cunoscută ca locul cel mai bun pentru a observa stilul de viaţă tradiţi- 
onal rural din casele ţărăneşti acoperite cu țiglă, aşezate în mici parcele 
îngrijite ce etalează în funcție de sezon toate nuanțele de culori posibile, 

totdeauna cu lemne gata tăiate şi frumos aranjate lângă zid. 

În spatele acestor frumuseți se înalță semeţ culmile acoperite cu 
zăpadă Eiger, Monch şi Jungfrau care situează zona Berner Oberland 
printre destinațiile cele mai populare din Elveția. 

Alături de munţi falnici, lacuri şi cascade cristaline, pante cu 
cirezi de vite şi cabane — pârtii de schi, unele dintre cele mai bune din 
lume — fac din cantonul Berna unul din cele mai căutate locuri ale Elveţ 
iei. Fără prea mari pretenţii târgul anual celebrează umila ceapă iar 
banalul urs cu cocoaşă este mascota oraşului. Il vezi pretutindeni, de la 
podul Nydegg — grota urşilor, acolo unde este obiectul unui spectacol 
pentru turişti — până la peceţile de pe vechile canale şi steagurile afişate 
pe străzi... 

Berna nu a fost însă întotdeauna atât de modestă! Ea şi-a câş- 
tigat rolul central datorită unei lungi istorii de autoritate şi influență 
care datează din secolul al XII-lea când Berchtold al V-lea, duce de 
Zahringen, a întemeiat o fortăreață în această peninsulă a râului Aare în 
1191 când a ales special acest loc dat fiindcă râul face aici o buclă de 
180 de grade apărând-o natural din trei părţi. Lucrările au fost încredin- 
tate nobilului Cuno von Buhenberg. Apoi oraşul s-a extins treptat cu 
ziduri de apărare ce-l închideau la vest, întâi până la turnul Zytglogge 
până în anul 1256, când Kafigturm preia acest rol până în 1345, iar apoi 
este succedat de Christoffelturm, aflat lângă gara de azi. Între 1642 
şi 1897 Kafigturm se transformă în închisoare, încă mai păstrând şi azi 
efigia oraşului, doi urşi alături de inscripția cu anul restaurării 1643. 

Ducele de Zahringen alege Berna nu numai pentru poziția sa 
de fortăreață de neînvins ci şi pentru apropierea de marele ducat al 
Burgundiei care cuprindea Franţa şi o mare parte a teritoriului de azi 
al Elveţiei, vorbitoare de limbă franceză. Deşi a întemeiat şi Friburgul 

elvețian în 1171, Bertchold al V-lea este înmormântat în monumentala 
catedrală din Friburg am Breislau din Germania. 

Până în secolul al XIV-lea Berna se dezvoltă ajungând un puternic 
oraş stat. La moartea ultimului descendent al familiei Zahringen, popu- 
lația din Berna i-a înfrânt pe cei care ar fi urmat să-i ia locul iar mai târ- 
ziu, în 1339 îşi câştigă independența în urma înfrângerii forțelor unite 
ale nobililor burgunzi la Laupen, şi, sfidând Sfântul Imperiu Roman, 
a devenit al 9-lea canton care s-a alăturat Confederației Elvețiene în 
1353, aflată în rapidă ascesiune. 

De atunci Berna devine stindardul luptei de extindere a confedera- 
ției la care vor adera unul după altul cantoanele: Fribourg şi Solothurn în 
1481, Bastle-Town, Bastle-Country şi Schaffhausen în 1501, Appenzell 
Outer şi Inner-Rhodes în 1513, St. Gall, Grisons, Argovia, Thurgovia, 
Ticino şi Vaud în 1803, Valais, Neuchatel şi Geneva în 1815 şi, în sfâr- 
şit, Jura în 1979. Înaintea Bernei se alătură în acelaşi an 1291 al unirii 
celor trei cantoane Uri, Swwyz şi Nidwalden, cantonul Obwalden, 
urmând apoi în 1332 Lucerna, Zurich în 1351, Glarus şi Zug în 1352. 

Berna cea urbană şi aristocratică, aliată cu comunităţile 
democratice de fermieri ale Elveţiei centrale, le-a oferit propriilor 
locuitori suficientă protecție împotriva Sfântului Imperiu Roman încât 
să-şi poată continua expansiunea spre vest. 

În ciuda unui incendiu devastator care a pustiit oraşul în 1405, 
până la sfârşitul secolului al XV-lea Berna devenise o putere de talie 
europeană, poziţie consolidată exponențial prin victoriile decisive 
asupra ducelui de Burgundia în 1476 şi 1477. 

Ajutată de alte cantoane şi sprijinită de Ludovic al XI-lea, rege 
al Franţei şi duşman de moarte al burgunzilor, locuitorii Bernei l-au 
zdrobit pe Carol Temerarul şi l-au alungat din ţinuturile Elveţiei, apoi, 

nu numai că şi-au extins teritoriile spre vest până la Geneva, dar 
au dobândit şi bogății imense, mari comori de aur, argint şi țesături 
valoroase şi au preluat rolul conducător în Elveția şi în activitățile 
comerciale ale acesteia. 

Berna şi-a păstrat poziția dominantă iar de-a lungul secolelor 
al XVII-lea şi al XVIII-lea considerabila prosperitate a oraşului a fost 
clădită nu atât pe activităţile comerciale cât şi pe exportul de trupe şi de 
tactică militară. Este deajuns să reamintim că garda papei de la Vatican 
este asigurată, din vechime, de vajnicii soldaţi elveţieni. 

Armata papei este formată din 100 de persoane, cetăţeni elve- 
tieni, bărbaţi între 19 şi 30 de ani cu stagiul militar efectuat în armata 
elveţiană, cu peste 174 cm înălțime, catolici, constrânşi la celibat - cu 
excepția ofiţerilor - şi cu o reputaţie ireproşabilă. Garda elveţiană are 
misiunea să îi protejeze pe Suveranul Pontif şi pe apropiații săi, în 
timp ce jandarmeria pontificală, ai cărei membri sunt italieni, veghează 
la securitatea statului Vatican. Ea este în serviciul papei din 1506 
când la 22 ianuarie un grup de 150 de elvețieni din cantonul Uri sub 
comanda căpitanului Kaspar von Silenen au defilat pentru prima dată 
în Roma intrând prin poarta del Popolo. Însă un acord pentru recrutarea 
mercenarilor elveţierni fusese încheiat încă din 1479 între Confedera- 
ţia elveţiană şi papa Sixtus al IV-lea. După cucerirea Romei de către 
trupele Regatului Italiei în 1870, gărzile elvețiene au fost însărcinate 
doar cu protecţia personală a papei. În 1914 papa Pius al X-lea stabileş- 
te numărul de soldaţi la 100 plus 6 ofiţeri. Uniforma este în stilul epocii 
renascentine în culori albastru, roşu şi portocaliu, legenda spunând că 
este după un desen proiectat de Michelangelo. Dar se pare că ea a fost 
concepută în 1914 de comandantul Jules Repond care s-a inspirat după 
picturile lui Rafael. Uniforma de lucru include o beretă din coloare 

neagră. Motto-ul gărzii este: Acriter et fideliter, curajos şi fidel sau cu 
bărbăție şi fidelitate. 

Oraşul şi teritoriile Bernei au funcţionat fundamental ca stat 
aristocratic condus de o nobilime pentru care politica, atât internă cât 
şi externă, achiziționarea de pământuri suplimentare şi crearea de alianţe 
erau unicul “raison d'etre”. În acelaşi timp mica nobilime continua să se 
îngraşe din roadele mănoaselor terenuri agricole ale ţării. 

Napoleon a ocupat temporar aceste ţinuturi în 1798 însă pâ- 
nă la 1830 locuitorii Bernei reiau din nou controlul, iar când în 1848 
Confederaţia Elvețiană a adoptat temporar forma de stat democratic, 
Berna a fost alegerea firească pentru capitală. 

Astăzi, Berna este centrul geografic educaţional şi politic al țării, 
însă pasajele, fântânile şi clădirile din piatră ale oraşului vechi, perfect 
păstrate, au fost cele care au determinat UNESCO să acorde oraşului, 
în 1983, statutul de moştenire culturală mondială, plasându-l pe picior 
de egalitate cu Roma şi Florenţa. 

Modest, fără prea mari pretenţii, târgul anual al cepei este marele 
eveniment sărbătorit ca un festival naţional într-o atmosferă medievală 
cu inimaginabile preparate din ceapă în butici improvizate din lemn, în 
timp ce străzile sunt pline de trecători care aruncă cu confeti, realizând 
un covor multicolor. Tradiția vine din ajutorul dat de locuitorii Bernei 
celor din Fribourg în urma incediului din 1405 care le-au permis vinderea 
cepei în oraş. Deoarece Berna este situată pe o peninsulă înaltă şi îngustă 
a râului Aare, străzile sale par să urmeze cursul râului: Zeughausgasse, 
Marktgasse, Amthausgasse, Kochergasse, Rauthausgasse, Kramgasse, 
Munstergasse, Postgasse, Gerechtigkeitsgasse, Junkerngasse... 

Simbolul oraşului, ursul cocoşat, este prezent pretutindeni pe 

Iniţial, oraşul a fost construit la actualul pod Nydegg, “colţul de 
jos”, unde Bercthold al V-lea construişte o cetate ce s-a extins spre vest 
până la Kafigturm. 

Numele de Berna vine de la legenda care spune că Berchtold al 
V-lea, duce de Zahringen, când a sosit aici la 1191, a dat numele oraşului 
după primul animal vânat, acesta fiind ursul cocoşat(Bar în germană), 
aflat pe emblema cantonului încă din 1224, conform documentelor 
vremii. 

Bertchold al V-lea, ultimul descendent al familiei Zahringen, care 
venea din Breisgau, îşi impune puterea asupra regiunii Berner Oberland 
şi îşi extinde teritoriile până la Thun. Renunțând a fi succesorul lui Henri 
al VI-lea al Sfântului Imperiu obține în schimb teritoriile de sud ale 
Germaniei şi din nordul Elveţiei. În 1200 lansează lucrările de extindere 
a bisericii din Fribourg care va deveni mănăstire în 1250. 

Urmele cinstind memoria întemeietorului le vezi pretutindeni 
prin monumentele ridicate de bernezi în cinstea lui. Pe Kramgasse, 
strada principală, este fântâna Zahringen, o statuie cu un urs în armură, 
aflată în fața unui alt simbol al oraşului, turnul cu ceas, Zytgloggeturm. 

Centrul oraşului, activ şi comercial din jurul gării şi al principalei 
stații de tramvai trece prin oraşul vechi, Altstadt, odată ce ai trecut 
de Barenplatz şi ai păşit prin Kafigturm până la Zytglogge, de unde 
continuă pe Kramgasse până la podul Nydegg, acolo unde Aare face 
bucla de 180 de grade. 

Cu străzile sale pavate cu piatră şi clădirile solide cu arcade, ora- 
şul vechi - Altstadt, centrul istoric al oraşului, păstrează încă un farmec 
medieval distinct. Pe caldarâm, la Kornhaus - fostul grânar al Bernei, 
pietrele din granit de aici poartă încă numele înscrise ale celor care le-au 

După ce clădirile sale predominant din lemn au fost distruse de 
incendiul din 1405, oraşul a fost reconstruit din piatră şi nisip, cu pasaje 
pe sub arcade, întinzându-se pe aproape 6 kilometri distanţă, realizând 
una dintre cele mai lungi promenade comerciale din Europa, de la podul 
Nydegg construit peste râul Aare, până la gară. Zona veche de 800 de 
ani este situată la est de Zytglogge şi cuprinde frumoase clădiri vechi 
dar şi buticuri cu suveniruri şi multe magazine de marcă aflate azi pe 
sub arcadele vechi. Lor li s-au adăugat poduri înalte construite pentru 
a uşura accessul la cartierele aflate dincolo de râu. Primul a fost podul 
Nydegg în 1843 cu o lungime de 190 de metri, apoi au urmat în 1883 
podul Kirchenfeld de 229 de metri, în 1898 podul Kornhaus de 382 
de metri, în 1930 podul Lorraine de 178 de metri, şi în sfârşit în 1962 
podul Monbijou cu o lungime de 337,5 metri. 

Aleile străjuite de arcade continuă după aceste ziduri vechi către 
Hauptbanhnhof, în mai noul centru al oraşului. Deşi pasajele şi străzile 
sunt asemănătoare, districtul comercial situat între gara principală şi 
Zytglogge cuprinde magazinele universale Loeb, Globus şi lanţuri de 
buticuri amestecate cu restaurante şi pretențioase clădiri pentru birouri 
precum Kaiserhaus. 

Bundeshaus, clădirea Parlamentului, pe frontispiciul căreia stă 
scris în latină Curia Confoederationis Helveticae, este inima Confedera- 
tiei helvetice, locul unde se reunesc cei 46 de membri ai consiliului 
statului şi cei 200 de membri ai consiliului național. Totul se face aici 
după modelul senatului şi camerei reprezentanţilor S.U.A. În faţă este o 
piaţă publică cu o fântână, fiecare jet de apă reprezentând un canton. În 
timpul sesiunilor parlamentare şi sărbătorilor oficiale nu se organizează 
vizite, altfel, te poţi bucura de un tur în sala de şedinţe. 

Pe terasa din spatele clădirii Parlamentului se poate admira 

panorama Alpilor cu vârfurile: Finsteraahorn înalt de 4200 de metri, 
Eiger 3969 de metri, Monch 4098 de metri şi Jungfrau 4156 de metri 
precum şi dealul Gurten unde se ajunge numai cu un trenuleţ care te 
duce până în vârf la 858 de metri. 

În parcul de lângă Parlament, Klaine Sanze, se află monumetul 
dedicat Uniunii Poştale Universale. O lucrare impresionantă, de fapt un 
grup statuar reprezentând o femeie stând la marginea unei ape şi privind 
la o alegorie reprezentând un dans de tineri de diferite naționalități în 
jurul globului, sugerând transmiterea scrisorilor. Tot aici, la ieşirea din 
parc, se află biserica Sfânta Treime. 

Dacă la Geneva se află sediile majorităţii organizaţiilor interna- 
tionale ONU, la Berna există sediul şi monumentul ce comemorează 
fondarea Uniunii Poştale Universale, primul aflat pe Muristrasse la 1 
km de piața Burghernzielweg iar al doilea în parcul Kleine Schanze de 
lângă parlamentul confederației elveţiene. În anul 2009 monumentul a 
împlinit 100 de ani de la inaugurarea sa în 4 octombrie 1909. Am fost 
martorul acestui eveniment unic sărbătorit la Primăria din Berna şi 
mândru că fac parte din Federaţia Filatelică Română, secția Cartofilie. 

Operă a sculptorului francez Rene de Saint-Marceaux, statuia 
din granit şi bronz reprezintă sugestiv un glob înconjurat de 5 tineri 
mesageri, reprezentând continentele, ce-şi transmit scrisori din mână 
în mână în jurul lui. Globul se află pe o rocă în faţa unei alte statui din 
bronz, reprezentând de data asta Berna, pe care sculptorul o imaginează 
drept chipul unei femei nobile, stând majestos şi ţinând un scut cu 
ursul, emblema capitalei. Poşta elveţiană a sărbătorit centenarul prin 
emiterea a 800 de timbre cu imaginea monumetului şi a autorului. Istoria 
monumentului începe în 1900 în urma congresului de la Berna al poş- 
tei universale când se lansează un concurs internaţional la care participă 

122 de artişti. Monumentul trebuia să simbolizeze rolul serviciilor 
poştale în sânul comunităţii internaționale. La concurs a participat şi 
celebrul sculptor francez Bartholdi - autorul celebrei statui a Libertă- 
ţii din New York - a cărei casă am vizitat-o la Colmar, în Alsacia. Mai 
întâi, monumentul s-a numit "În jurul lumii” datorită celor 5 tineri ce 
gravitează în jurul globului şi îşi trec scrisorile din mână în mână, în 
timp ce la bază sunt imaginaţi norii prin stânci ce țin globul suspendat 
în aer. Aflat lângă monumentul situat în mijlocul parcului din imediata 
apropiere a Parlamentului elvețian ai impresia că aici dispar toate 
barierele dintre popoare şi e ca un imn devenit statuie ce înalță către 
cer această fraternitate între personaje ce planează în jurul globului. 
Imaginea lui a devenit emblema UPU pusă între ramurile de măslini ale 
ONU, subliniind apartenenţa la această organizaţie. 

România are un trecut virtuos în domeniul apariţiei primelor forme 
poştale care merge mult în urmă, de la cucerirea Daciei de împăratul 
Traian, când în urma acțiunilor militare întreprinse în perioada 105- 
106 e. n., autoritățilele romane includ noua provincie în reţeaua poştală 
a Imperiului Roman, cunoscută sub denumirea de cursus publicus, pe 
care o mențin aici pînă în anul 271, cînd administraţia romană s-a retras 
peste Dunăre. 

Din istoricul Poştei române aflăm că responsabil de corespondenţa 
purtată pe timpul domnitorilor români era logofătul al treilea, care mai 
târziu în secolul al XVI-lea va fi înlocuit de marele postelnic, un cărturar, 
scriitor şi vorbitor bun, “totdeauna lângă domn”. O intensă corespondenţă 
s-a manifestat în timpul domniei lui Ştefan cel Mare(1457-1504) care a 
întreținut şi relații cu străinătatea. 

Cuvîntul menzil care a intrat în circuitul limbii române, provine din 
limba turcă, semnificînd locul unde se schimbau caii de poştă, menzil, 

adică stație de poştă. Aceste releuri de poştă, conduse de un căpitan de 
menzil au luat ființă în Moldova în prima jumătate a secolului al XVII- 
lea. Curierii trimişi cu misiuni în cadrul țării se numeau /ipcani, iar cei 
care plecau în străinătate - călărași. 

Poşta de pe meleagurile româneşti începe să fie cunoscută din 
evul mediu. Ea a fost înfiinţată din nevoia de a transmite poruncile 
voievozilor până la limitele teritoriului aflat în stăpânirea lor. Curierii 
domnului se slujeau de cai, pe care locuitorii satelor şi oraşelor tranzitate 
erau obligați să-i pună la dispoziţie. 

Primul document privind existenţa serviciilor poştale pe teritoriul 
țării noastre este “hrisovul” dat de domnitorul Mircea cel Bătrân, în 
anul 1399, la Giurgiu. Prin aceasta, localităţile erau obligate să pună la 
dispoziția curierilor domneşti mijloace de transport, cai şi cărute pe două 
roți, numite olace. La începutul ei, poşta cuprindea mai ales serviciul 
de transport al călătorilor şi al corespondenţei oficiale a domnilor şi 
marilor dregători. 

În a doua jumătate a secolului al XVIII-lea, domnitorul 
Constantin Mavrocordat stabileşte ca toţi curierii să treacă la stat, cu 
toate cheltuielile. Se construiesc localuri pentru călători şi funcționari - 
aşa numitele hanuri de poştă, grajduri pentru cai şi se acceptă şi călătoria 
publicului cu poştalioanele, contra unei taxe. Până la Revoluţia din 1848, 
poştele au fost arendate unor particulari, de regulă pentru perioade de 
câte 3 ani. 

După 1850, în oraşele de reşedinţă administrativă, stațiile de 
poştă orăşeneşti au fost transformate în birouri poştale. În acea perioadă 
existau 30 de curse poştale, cu staţii de poştă, al căror punct nodal era 
Craiova. Din anul 1852 este organizat serviciul de corespondență pentru 
particulari, sub supravegherea Ministerului de Finanţe. 

Între anii 1857-1862 se introduce, etapizat, monopolul de stat 
asupra activităţii de poştă. La 12 noiembrie 1857, o comisie întrunită la 
laşi a hotărât introducerea timbrelor poştale pe teritoriul Moldovei. Au 
fost tipărite cu o presă manuală, bucată cu bucată, patru valori ale primei 
emisiuni “Cap de bour”, pusă în vânzare pe data de 22 iulie 1858. 

La 23 iulie 1862, a fost emis Decretul 527 privind unificarea 
administraţiilor poştale din Moldova şi Muntenia, măsură realizată 
începând cu 1 august 1862. În urma unificării, conducerea direcţiei 
generale a fost încredinţată lui Panait Sevescu, care din decembrie 1860 
ocupa aceeaşi funcție şi în Muntenia. 

Perioada poştei moderne a început însă în 1864, când domnitorul 
Alexandru loan Cuza a unit serviciul poştal cu cel telegrafic, la care, 
în 1893 s-a adaugat şi serviciul telefonic, luând naştere simbolul PTT. 
Această decizie a fost luată în şedinţa Consiliului de Miniştri, care a 
avut loc în ziua de 29 august 1864, şedinţă desfăşurată sub conducerea 
domnitorului Alexandru Ioan Cuza. În calitate de director general al 
poştelor şi telegrafelor, a fost numit maiorul Cezar Librecht, care ocupă 
funcția de inspector general al telegrafelor încă din luna mai 1859. 

Prima lege de organizare a ramurii de comunicații purtând 
denumirea de “Lege telegrafo-poştală” a intrat în vigoare la 1 ianuarie 
1865, dată de la care a fost reglementată şi situația personalului, prin 
statut propriu. 

La 1 mai 1865, se introduce serviciul abonamentelor prin poştă la 
presa din ţară şi străinătate, administraţia poştală percepând un comision 
fix de 10% din costul abonamentului, plus cheltuielile de expediere 
a sumelor şi francarea trimiterilor. Tot în anul 1865, este organizat 
serviciul de poştă rurală, care asigura legătura între comune, prin curse 
de factori. Se înfiinţează câteva sute de circumscripţii rurale, grupate în 

jurul unor oficii poştale. 

În luna august, se înfiinţează în Bucureşti încă patru birouri de 
poştă, sucursale ale biroului existent, noile birouri fiind amplasate în 
Calea Craiovei (Calea Rahovei), Calea Moşilor, Calea Mogoşoaiei 
(Calea Victoriei) şi Str. Belvedere. 

La 1 iulie 1871, intră în vigoare prima lege de organizare a 
personalului, însoţită de “Regulamentul pentru fixarea atribuţiunilor 
funcţionarilor telegrafo-poştali”. 

La 16 februarie 1874, se înființează “biroul statistic al poştelor şi 
telegrafelor” pe lângă divizia contabilităţii. 

Cu începere din 1 mai 1874, intră în vigoare “Legea pentru 
serviciul de poştă rurală”, care a avut ca efect imediat înființarea unui 
număr de 115 birouri poştale rurale. 

În perioada 15 septembrie - 9 octombrie 1874, la Berna se 
desfăşoară primul Congres Poştal în cadrul căruia s-a decis crearea 
Uniunii Poştale Universale, România fiind unul dintre cei 22 de membri 
fondatori ai organizației. La acest Congres, România a fost reprezentată 
de George Lahovari, director general al poştelor şi telegrafelor. 

La 28 marție 1875 se înființează primul serviciu de poştă 
ambulantă pe relația Bucureşti-lţcani, iar, în anul 1876, pe relația 
Bucureşti- Varciorova. 

După anul 1883, se introduc primele planuri de îndrumare pe linie 
de cartare, timbrele porto şi serviciul de încasări şi mandatul telegrafic. 

În anul 1894, după modelul unor clădiri similare din occident, 
începe construcția Palatului Poştelor, care va fi dat în funcțiune în anul 
1900. 

În anul 1925, adminstraţia PTT a preluat exploatarea unei noi 
ramuri de telecomunicaţii, radiotelegrafia (comunicațiile radioelectrice, 

cum se zicea pe atunci), fiind adaugată o nouă literă simbolului care 
a devenit PTTR. În perioada interbelică, administraţia de poştă şi 
telecomunicaţii a fost trecută în cadrul Ministerului Lucrărilor Publice 
şi Comunicaţiilor, structura organizatorică fiind inițial bazată pe direcții 
regionale. 

În anul 1938, constatând faptul ca Administratia PTT se afla 
într-o stare de deficiență, au fost adoptate trei legi fundamentale, prin 
care s-a reorganizat activitatea în spirit comercial: legea de organizare, 
legea de exploatare şi legea pentru statutul personalului. 

În anul 1955, a fost promulgat Decretul nr.197 prin care era 
stabilit obiectul de activitate al ramurii de poştă şi telecomunicaţii, fiind 
din nou consfințit monopolul absolut al statului în acest domeniu. 

După anul 1989, au avut loc profunde transformări în administrația 
centrală a statului, reflectate prin înființarea Ministerului Poştelor şi 
Telecomunicaţiilor, denumit ulterior Ministerul Comunicaţiilor. 

La nivel central, pentru conducerea activităţii operaţionale, a fost 
creatăînlunaseptembrie 1990Regia Autonomă“ROMPOSTTELECOM”, 
care a funcționat pâna în luna iunie 1991, prin această măsură fiind 
realizată separarea între organul de reglementare şi operatorul serviciilor. 

Hotărârea nr.448 din luna iunie 1991 a Guvernul României 
dispune desfiinţarea R.A. “Romposttelecom” şi separarea activităţilor 
prin înființarea a patru regii autonome, şi anume: R.A. Poşta Română, 
R.A. RomTelecom, R.A. Radiocomunicaţii şi Inspectoratul General al 
Radiocomunicaţiilor. 

Prin Hotarârea nr.371 din luna iulie 1998, Guvernul României 
a dispus transformarea R.A. Poşta Română în societate comercială, cu 
denumirea Compania Naţionala “Poşta Română” S.A. 

Prin aceeasi hotărâre, a fost stabilit “Actul constitutiv” al C.N. 

Poşta Română S.A. (anexa la H.G. nr.371/1998). 


În ai 


Din scurta incursiune în istoria Poştei române putem realiza 
importanţa acestui domeniu pe parcursul dezvoltării informaţiilor, 
practic Poşta a urmat îndeaproape toate transformările intervenite, 
de la mijoacele rudimentare până la accesul de azi al celor moderne 
ale informaticii. A câştigat odată cu introducerea lor dar a pierdut în 
calitatea şi farmecul de început al realizării ilustratelor, deşi tehnica 
digitală permite atingerea oricărei măiestrii. Poate şi de aceea i-a făcut 
pe colecționari să aprecieze mai mult o carte poştală veche în ideea că ea 
reprezintă pe lângă istorie şi un document în orice domeniu de certare. 
Privind o carte poştală veche e ca şi când respiraţia îți este oprită de 
măiestria autorului, dar şi de aduceri aminte, uneori ireparabil pierdute. 
Este vorba — aşa cum spunea expertul cartofil Silviu Dragomir — de o 
perioadă revolută în care mijloacelor deja cunoscute li se adaugă micul 
petic de carton, ilustrata document! 

Astfel din lucrarea lui 7. Simionescu “Oraşe din Romania” din 
1925 aflăm că înainte, Bucureştiul era privit ca un rai pentru oamenii 
de afaceri în timp ce pentru provincialii naivi care veneau să-şi capete 
dreptatea, era o ghenă. 

Bucureştiul se reducea aproape numai la Calea Victoriei: “nici 
Parisul, nici Viena, nici Berlinul nu aveau o Calea Victoriei, în care să 
se afişeze cât ţine ziua de lungă, că timpul la noi nu are nici un preţ. 

Îngustă dar serpuind în cotituri dese ca un Broadway, ea are 
aspecte puțin deosebite, dimineața, la amiază, seara, ori la miez de 
noapte. E cam tot una duminica cât şi în zilele de lucru. Cadrul ei este 
acelaşi, de iarmaroc. Fiecare fereastră este ademenitoarea unei capcane 
pentru tot ceea ce e lux, lume şi desfrâu. Când foametea rânjea celor 
mulți, ferestrele băcăniilor erau pline de trufandale. Când în ţară nu 
se găsea pânză pentru cămăşi, mătăsurile stăteau înşirate ca o sfidare 
la numeroasele vitrine. Când se ţipă pretutindeni că lipsesc braţe de 
muncă, noian de făpturi lenevite abia îşi târâie picioarele cât ţi-e ziua 
de mare între Capşa şi Palat. 

Bucureştiul e o mare de case, palate cu turle pompoase, dar cu 
spații neîncăpătoare, alături de resturile de odinioară, căsuțe cu cel 
mult două rânduri. Străzile tăiate drept sunt puţine, celelalte sunt cărări 
înguste, întortocheate, un labirint din care cu greu te poţi descurca. 

Dealul Mitropoliei unul din puţinele puncte pitoreşti. De aici pe 
ecranul cerului fumuriu se înalță pajura cu aripile întinse de pe vâr- 
ful cupolei cu care se termină palatul parlamentului pe temelii groase 
înconjurat de coloane masive. E singurul semn mai important al lhbertă- 
ţii câştigate de scurtă vreme. Urmează cele trei turnuri cu ferestruici 
înguste ale Mitropoliei construite de Constantin Brâncoveanu în secolul 
XVII. 

Bisericuţele îmbătrânite, odată peste o sută, se pierd în noianul 
caselor care nu se repetă, înconjurându-le, acoperindu-le privire, luân- 
du-le până şi raza de soare ce dă sfinţenie lăcaşului când cade oblic spre 
altar. Giuvaerul architectural al bisericii Stravropoleos abia se zăreşte 
dintre zidurile Palatului Poştelor şi al băncilor ce o închid din toate păr- 
tile. 

Blocul de clădiri al Universității, mai încolo Ateneul înălțat cu 

contribuţia românilor din vechiul regat, iar mai spre nord, Calea Victoriei, 
spre capătul unde era Podul Mogoşoaiei e palatul modest al Academiei 
Române cu nepreţuite ... valori relative la limba şi istoria românească. 
Unde şi unde se vede câte un mic sanctuar al artei — muzeul Simu, 
Aman ori Stelian. Peste tot se întinde rețeaua caselor bine îngrijite şi a 
parcurilor care se confundă adesea cu grădinile vechilor curți boiereşti. 
Într-acolo e Cişmigiul, mereu în floare, de cum încep toporaşii şi până 
ce crizantemele sunt bătute de brumă. În această parte dincolo de Capul 
Podului e pădurea de la şosea cu vile cochete şi palate mărețe. 

Încetul cu încetul haina occidentală acoperă tot ce a mai rămas de 
pe urma timpurilor de nesiguranţă şi valurilor doborâtoare. 

Esenţial este că Bucureştiul a rămas un oraş de cinste şi faimă 
unde totul nu e ca în vest, perfect, nimic atrăgăndu-ți atenţia că în 
căpitala Romaniei viaţa nu s-ar desfăşura ca acolo!” 

Că este aşa o deducem şi din interesul lui Bouquet arătat pentru 
realizarea lucrării “Album Valaque — Vue et costumes pitoresques de la 
Valachie”, desene după natură de Michel Bouquet și litografii de Eug. 
Ciceri şi Ferogio, publicată la Paris în 1845 la editura Goupil et Vibert. 
Aflându-se în Valahia, acesta e interesat de costume şi de locuitori, 
înregistrând cu meticulozitate, admirație şi sensibilitate spectaculosul 
arhitecturii brâncovenești, obiceiuri şi tipologii pitoreşti din Bucureşti, 
Câmpulung, Târgovişte şi de pe Valea Prahovei. Nu numai subiectul 
acestora ne interesează pentru că la o atentă privire rămânem copleșiți 
de reuşita compozițiilor: e ca şi cum autorul ne-ar derura în față noastră 
un film color cu admirabile costume populare ori boiereşti de început 
de secol XIX plimbându-ne pe uliţe sau străzi abia trasate, alteori ad- 
mirând palate, biserici sau caleşti. 

Extraordinare scene reprezentând costume tradiţionale, defilări 

ale agricultorilor, cavalerilor, ceasornicarilor, căruțaşilor, hărți cu 
provinciile istorice, harta Bucureştiului la anul 1871 în cele 5 culori, o 
imagine a lui Carol I la inundația din 1885 trecând pe cal Dâmboviţa 
se regăsesc în albumul lui Bouquet despre Moldova, Transilvania, 
Bucovina dar şi în desenele lui C. Doussault din 1844. Spendide imagini 
cu regele Carol I şi regina Elisabeta traversând bulevardul cu caleaşca 
ori ale regelui Carol I în fruntea oștirii în războiul de independenţă din 
1877. 

Cum arătau Bucureştii înainte de 1900 aflăm şi din lucrarea lui 
George Costescu din 1944 “Bucureştii vechiului regat”, când, spune 
autorul, acesta era structurat pe culori: roşu, prezent în miezul oraşului 
cuprindea Colțea, Sf. Gheorghe Nou şi Vechi, Curtea Veche, Sf. Ion 
Nou, Sf. Niculae Şelari, Şerban Vodă, Sf. Dumitru, Biserica Doamnei, 
albastru Foişorul, Dobroteasa, Doamna Bălaşa, Sf. Ecaterina, Staicu, 
Broştenii, Cărămidarii, Radu-Vodă, galben Biserica Enei, Batiştea, 
Oţelarii, Caimata, Armeneasca, Silvestru, Sf. Visarion, Precupeţii Noi, 
verde Kretzulescu, Sfinţii Voievozi, Schitul Măgureanu, Sf. Elefterie, 
Izvor, Mihai Vodă, negru Olteni, Udricani, Sf.Vineri, Vergu, Popa Nan, 
Mântuleasa, Olari, Oborul Vechi, lancul, Pantelimon. 

O carte apărută în 1871 a maiorului D. Papazoglu sub formă de 
ghid afirmă că oraşul era împărţit în cinci “despărţituri” numite culori: 
galbenul era zona unde locuia nobilimea, în verde, negru şi albastru 
locuia populaţia de mijloc, iar roşu era destinat centrului comercial 
încărcat cu magazine. 

Teatru Naţional exista înaintea clădirii Ateneului iar înainte de 
venirea lui Carol I pe tronul Țării mai dăinuiau Palatul regal, fost conac 
al boierilor Colfeşti şi apoi casă a boierului Dinicu Golescu, cumpărată 
de stat pe vremea lui Alexandru Ghica Vodă în 1839 având numai 


Ksi 


"O ry” l 
România o-Elveţie-a-estului 


clădirile dinspre biserica Kretzuleştilor. Şi Alexandru loan Cuza a avut 
reşedinţa în acest palat. Regele Carol I dispune reclădirea şi adăugarea 
părții de mijloc în care erau Sala Tronului şi sălile festive, apoi aripa 
dreaptă destinată corpului de gardă, construită pe locul casei banului 
Constantin Cantacuzinul. Palatul Şuţu, azi muzeul municipiului Bucu- 
reşti era în fața aşezămintelor cantacuzine de la Colțea şi a Turnului. 

În josul Căii Victoriei, al capătului gârlei se afla Palatul cel mic al 
Brâncoveanului. Mai erau vechiul palat al banului Dumitrache Ghica, 
fratele lui Grigore Alexandru Ghica, fost domn al Moldovei de origine 
albaneză, unul dintre cele mai vechi se întindea între Academia de 
Arhitectură şi Bulevard. Palatul Ştirbei o casă frumoasă şi impunătoare 
era tot pe Calea Victoriei la colţul cu strada Banului, familie care a dat 
Munteniei un domn de la 1849 până la ocupaţia rusească de la 1853. 
Palatul lui Grigore Ghica Vodă din Teiul Colentinei împodobit cu 
picturi de Giacometti. Palatul din chiliile Mănăstirii Cotrocenilor unde 
Tudor Vladimirescu a vut cartierul general când a sosit în Bucureşti să 
izgonească pe fanarioți şi unde a locuit o vreme regele Carol I împreună 
cu regina Elisabeta până la terminarea Palatului Regal din oraş. Palatul 
Adunării Deputaţilor de pe dealul Mitropoliei. Pe lângă acestea mai 
erau clădirile ministerelor, casa de Depuneri şi Consemnaţiuni. Le-am 
menționat doar pe cele principale cărora li se adăugau din cele peste 
o sută de biserici ale oraşului Mitropolia construită la 1654 de către 
Constantin Vodă Șerban, biserica Mihai Vodă, Domnița Bălaşa, Antim, 
Sfântul Spiridon, Stavropoleos, Sărindar... 

Toate aceste împărțiri şi-au avut vremea şi rostul în timpul 
când mahalalele erau temeiul oraşului când administrarea era pe mâna 
agăi care ținea loc de primar şi de prefect. Abia după ce Bucureştiul a 
fost ales capitală lucrurile aveau să ia o cu totul altă față, după normele 

țărilor europene avansate. 

Mi-aduc aminte entuziasmul Alteţei Sale, Principesa Margareta 
la apariţia primei maşini Volkswagen descris în cartea "Mihai al Româ- 
niei” primită în dar cu prilejul vizitei de la Aubonne de la Majestatea 
Sa, Regele Mihai: cât de mândră se simţea la şase ani când stătea pe 
scaunul din faţă al maşinii condusă de rege care o lua de la şcoală, iar 
mai apoi zburând cu avionul sau descrierile vechilor palate şi străzi din 
Bucureşti din cartea “Coroana română”. 

În anul 1856, în timpul ocupaţiei austriece(5 octombrie 1854 — 
25 iunie 1856) un fotograf austriac Angerer a realizat 29 de fotografii 
panoramice de pe acoperişul Teatrului Naţional, de pe dealul Mitropoliei 
şi de pe dealul Spirii iar altele în detaliu care constituie o imagine fidelă a 
Bucureştiului din acele timpuri. Ludwig Angerer s-a născut la Malaczka 
în Ungaria dar a trăit şi lucrat la Viena unde a murit în 1879. În timpul 
ocupaţiei austriece lucrează pentru aceştia şi realizează primele poze 
ponoramice ale Bucureştiului. 

După fotografiile sale s-au reprodus pentru Academia Română şi 
Comisia Monumentelor istorice 29 de vederi prin bunăvoința domnului 
Henry Zweifel care are rugămintea ca să se dea publicităţii aceste 
preţioase documente. A 29-a copie s-a găsit la un anticar din Paris şi 
reprezintă hanul Manuc, fost hotel Dacia. 

De asemeni 16 reproduceri din colecţia Zweifel sunt publicate în 
“Bucureştii din trecut şi de astăzi” de colonelul Popescu Lumină. Pe 
lângă pitorescul aspect al capitalei şi multe case boiereşti azi dispărute, 
sunt nenumărate datele ce le putem culege din aceste documente, relative 
la monumentele istorice din Bucureşti, dintre care notăm: 

1. Monumente cu totul dispărute: Clopotnița şi biserica 
Sărindar, biserica Sf. Sava(actuala piaţă a Universitaţii), biserica Sf. 

Ecaterina din Curtea Arsă, Turnul Colţei, 

2. Monumente parțial distruse: catul superior al Clopotni- 
tei Mitropoliei, turla Pantocratorului Paraclisului Mitropoliei, Poarta 
dinspre Vest, zidurile şi bucătăriile mitropoliei, turla clopotniţei de zid, 
biserica Doamnei, 

3. Monumente transformate sau restaurate după 1856: 
mănăstirea Radu Vodă, Antim, biserica Stavropoleos, hanul Manuc, 
biserica Brezoianul cu vechea turlă-clopotniţă, biserica Dintr-o zi cu 
arcadele pridvorului încă deschise, biserica Curtea Veche restaurată de 
Bibescu şi Stirbey, Dâmboviţa înainte de canalizare etc. 

Din articolul “Amintiri din Bucureştii de acum 60 de ani” publicat 
în “Gazeta Municipală”, ziar din 25 ianuarie 1942, organ săptămânal 
de informaţie şi critica edilitară condus de Mihail Dragomirescu, aflăm 
din discuţia dintre redactor şi cunoscutul industriaş Henri Zweifel, 
propietar al firmei Zweifel et Co., că acest pasionat cercetător al 
trecutului Bucureştiului poseda o prețioasă colecţie de fotografii luate 
în Bucureşti la anul 1856. 

Articolul ne dezvăluie şi o interesantă istorioară a maiorului 
Eremie Gheorghe, vărul fostului antreprenor de lucrări publice, inginer 
Tiberiu Eremie, care a fost ataşat militar la Viena înainte de războiul 
din 1916 - 1919. Pasionat cercetător al anticariatelor şi colecționarilor 
de piese istorice, maiorul Eremie găseşte la unul din anticarii vienezi o 
colecție de fotografii vechi din Bucureşti luate de fotograful Angherer 
în timpul ocupaţiei austriece în anul 1856. Colecţia a fost încredinţată de 
maiorul Eremie prietenului său d-l Henri Zweifel care prin bunăvoința 
sa le împărtăşeşte publicului cititor prin intermediul acestui ziar. Din 
discuţie aflăm şi multe impresii interesante despre Bucureştii de altădată 
împărtăşite de domnul Zweifel din vremea copilăriei... 

În anul 1885, deşi locuia pe strada Doamnei, nu se făcuse 
însă canalizarea oraşului, abia atunci începuseră lucrările astfel încât 
confortul lăsa de dorit: apa se aducea cu butoaiele din Dâmboviţa şi se 
trata cu nişte aparate rudimentare, iar resturile se aruncau într-un canal 
aflat între Bursă şi Camera de Comerţ din vechea canalizare care ducea 
la Dâmboviţa. Se putea lua apă şi de la fântâna Cantacuzino din parcul 
Carol I, existau şi sacagii speciali care vindeau pe stradă. Apa şi luminatul 
erau foarte importante şi de aceea aveau în casă două servitoare, una se 
ocupa de băutul apei şi cealaltă de îngrijitul lămpilor de petrol. Mai 
spune d-l Zweifel, că pe vremea mamei sale, calea Victoriei era podită 
cu lemn, podul Mogoşoaiei cum i se mai spunea celei mai importante 
străzi pe care se aflau mai multe cafenele şi un magazin de articole 
optice deţinut de un francez, Menu. Pe vremea aceea Palatul Regal nu 
avea gard, iar la biserica Albă era cişmeaua Roşie construită de turci. Pe 
strada Luterană se aflau în 1886-87 nişte hambare. După ce s-a întors 
de la studii din Elveţia Ateneul era construit şi se lucra la deschiderea 
bulevardului Regina Maria, când primar era Nicu Filipescu. În 1898 
şi-a construit casă pe strada construită de elveţianul Gustav Adolf Suter, 
care a cumpărat terenul de la primărie. Acesta a parcelat şi terenul de 
la strada 11 Iunie până la viitoarea expoziție din Parcul Carol I. Aflăm 
că terenul s-a vândut foarte ieftin, cu 5 lei metrul pătrat şi toate acestea 
s-au creat în acelaşi timp cu Bulevardul Regina Maria. 

Angerer a obținut panoramicele de pe cele mai înalte clădiri 
şi dealuri din Bucureşti: Teatrul Naţional, Dealul Mitropoliei, Dealul 
Spirii la ruinele bisericii Sf. Ecaterina, dar şi câteva fotografii de la 
nivelul solului: din Cismigiu, de la bisericile Sf.Dumitru şi Sf.Nicolae, 
din curtea Palatului Ştirbei, unde era Înaltul Stat Major austriac, din 
curtea Palatului Şuţu şi din curtea Palatului Bibescu. 

Că Teatrul Naţional era o construcție reuşită se vede şi din obsesia 
lui Angerer de a lua imagini mai multe şi din diferite unghiuri. 

Dintr-un număr de vreo 50-100 de calotipii s-au păstrat 32, 29 
dintre ele figurând şi în albumul reprodus de arhitectul Alexandru Petit 
după colecția de negative - de hârtie! - a lui Henry Zweifel din Viena 
şi conservat la Cabinetul de Stampe al Bibliotecii Academiei Române, 
unde sunt şi câteva “originale”, restul - developate de Angerer între 
anii 1856-1870 - aflându-se în colecţiile Muzeului Municipal. De 
asemenea, 31 de fotografii Angerer de provenienţă necunoscută, dar, 
cu două excepții, identice cu acelea fotografiate de Petit, se găsesc în 
posesia unor colecționari particulari (sub formă de clisee “moderne” pe 
sticlă fumurie, deci “neoriginale”). 

Originalele sunt acum în posesia familiei Dinu Pop din Oradea 
care mi le-a încredinţat pe DVD pentru a le folosi în lucrarea „Bucure- 
ştii de altădată”, o ediţie îmbunătăţită realizată la Berna în 2009. 

Sunt primele fotografii cunoscute ale Bucureştilor, datorate 
nu ideii de suvenir ci dorinţei ascunse a imperiului habsburgic de a 
încorpora Țara Românească, odată cu executarea lor cartografii austrieci 
lucrând cu acribie tipic nemţească la întocmirea primei hârti detaliate 
a principatului, aceeasi pe care Szathmari - la îndemnul lui Cuza - o va 
copia mai târziu, în 1862, la Viena. 

Interesant că în 2009, la San Remo, am descoperit vila în care a 
locuit celebrul fotograf şi i-am cunoscut pe noii proprietari care mi-au 
vorbit despre intenţia lor de a o transforma în muzeu. 

Astfel, după Londra si Paris, dar înaintea Romei, Berlinului 
si Vienei, Bucureştii se numară printre primele capitale europene 
fotografiate în detaliu, având cu alte cuvinte “un portret fotografic”, 
“portret” ce va deveni “o moda” abia catre anul 1900... 

Dar primele încercări au fost încă din 1840 când un boier oltean, 
director al Eforiei şcoalelor, înzestrează Colegiul Sf. Sava cu un aparat 
de fotografiat „Pierson”, la numai un an de la apariţia lui pe piaţa 
internaţională pe care profesorii îl foloseau ca material didactic şi cine 
ştie? poate chiar Carol Popp de Szathmari prin 1844. În 1845 aflăm şi 
despre încercările lui I. Pohmann care îşi amenajează atelierul la hanul 
Greceanu aflat peste drum de consulatul Rusiei, de pe podul Mogo- 
şoaiei, iar în 1852 braşoveanul Friedrich Binder îşi instalează atelierul 
în casele Slătineanu, azi Capşa. 


SR 


Plimbarea noastră în frumoasa capitală elveţiană, Berna, va 
începe din faţa gării, acolo unde trenurile sosesc mereu la timp între- 
când chiar precizia ceasurilor elveţiene! În Banhofplatz se află biserica 
Sfântului Spirit. 

Dacă aveţi numai o zi la dispoziție, în incursiunea noastră 
în minunata capitală a Elveţiei, pornim pe jos sau cu bicicleta pe 
Spitalgasse, din faţa magazinului Loeb, din apropierea gării, unde ne 
întâmpină ruinele Christoffelturm, o poartă medievală şi porţiuni dintr- 
un şanţ cu apă. 

Și pentru că suntem la Berna nu trebuie să pierdem celebrele 
fântâni frumos pictate ale lui Hans Gieng aflate pe tot parcursul vizitei 
noastre. La pasajul Spitalgasse, în fața magazinului Globus şi Vogele 
ne oprim să admirăm fântâna cimpoierului, frumos decorată, construită 

în 1507. La baza coloanei pe care e aşezat cimpoierul, pitici bufoni 
se îndeamnă la dans în cerc. Pe stânga şi dreapta, printre arcadele 
medievale, admirăm vitrinele moderne ale magazinelor Yendi, Muller, 
Walder, Loeb, Globus. 

La două străzi paralele, în spatele hotelului Savoy de 4 stele, pe 
Aarbergergasse, în fața restaurantului Divino, parcă predestinat numele, 
se află fântâna lui Ryffli din bătălia din 1339 de la Laupen, în culori 
deosebite, cu barbă şi pene de cocoş la pălărie, cu arbaleta ținută pe 
umărul stâng şi, binențeles, cu ursul lângă picior, proptindu-se într-o 
puşcă. Ea a fost ridicată în anul 1545. 

Suntem la Barenplatz, unde începe piața centrală, mereu însorită, 
cu terase ademenitoare unde locuitorii îşi petrec sfârşiturile de săp- 
tămână la mesele scoase special pe terasă de restaurantele şi cafenelele 
aflate în apropiere: Bim Grobi, La Gioia, China Imperial, Chez Edy... 
Piaţa e despărțită în două de linia de tramvai. Dacă e marţi, joi sau 
sâmbătă aici puteţi admira şi chiar cumpăra câteva cadouri pentru 
acasă din târgurile organizate aici. Traversăm linia de tramvai pe 
lângă Kafigturm, vis a vis, în cealaltă jumătate a pieţii unde au loc în 
zile special aprobate de primărie descinderile fermierilor cu produse 
proaspete şi preţuri pe măsură. În capătul ei, o fântână medievală 
afişează un nobil cu nelipsitul urs - de data asta în lanţ, aflată lângă colț 
ul şahistilor, un pătrat desenat special pentru amatori, prilej de aprinse 
mize bahice. De reţinut amplasarea aici a câtorva sedii de bănci însoțite 
de bancomate: Credit Suisse, BEKB/BCBE, UBS şi PostFinance. 

Trecem pe sub Kafigturm, cândva folosit ca închisoare şi pe 
sub arcade medievale, admirăm vitrinele moderne ale magazinelor de 
pe Marktgasse: Claire's, Orsay, Beldona, Reinhard — cunoscut pentru 
produsele de patiserie, Tally Weijl, Migros, Denner, S.Olivier, celebrul 

Ciolina, Chat Noir, Dosenbach, Bata şi Wartmann în frumoasa clădire 
Kaiserhaus afişând pe fațadă o breslă a cărei reprezentare e un leu cu o 
coroană pe cap. 

Continuăm vizita pe Marktgasse şi admirăm o alegorie pe tema 
cumpătării: o fântână reprezentând-o pe Anna Seilerbrunnen, cu un 
ulcior cu apă în mână, care a înfiinţat primul spital din oraş, construită 
în 1543, iar apoi fântâna reprezentând un căpitan cu steag şi sabie, 
un omagiu adus unui comandant de trupe din 1543, care poartă între 
picioare un urs cu arma la ochi semnificând bunul trăgaci. 

La stânga, în Kornhauplatz — descoperim unul dintre cele mai 
controversate monumente medievale, Kindlifresserbrunnen, fântâna 
Căpcăunului, realizată în 1545, care adesea le provoacă celor mici coş- 
maruri prin realismul execuţiei: căpcăunul îşi morfăie porția de copii 
mici! Trebuie vizitat aici Kornhaus, pe vremuri grânarul Bernei, azi o 
clădire cu birouri moderne şi un restaurant cu o atmosferă medievală, 
cu arcade şi desene vechi puse în valoare de lumina clarobscură a ginga- 
şelor candelabre. 

În spatele clădirii se mai păstrează încă vechiul pavaj din piatră pe 
care sunt înscrise numele celor care le-au montat. În faţă, spre dreapta, 
se află cea mai veche biserică din oraş, Franzosische Kirche, biserica 
franceză, la origine o mănăstire dominicană cu interiorul datând din 
anul 1302 şi o frescă pictată din 1495. Vis a vis este hotelul Berna de 4 
stele, elegant în interior dar păstrând la exterior arhitectura veche. 

Lângă Kornhaus se află clădirea teatrului, una din cele mai bune 
săli ca dotare tehnică din Europa, iar vis a vis, un mic parc găzduieş- 
te statuia ecvestră a lui von Erlach înconjurată de 4 urşi din bronz. 
Excelentă realizare! 

Ne întoarcem în Marktgasse şi înainte de a porni pe Kramgasse 

trecem pe sub primul zid de apărare al oraşului, un turn cu ceas, 
Zytglogge, simbol al oraşului alături de ursul cocoşat. Fiind prea 
devreme, este bine să ne întoarcem la 12 fară 10, ora de vârf, când turiş- 
tii se adună aici pentru a urmării un adevărat spectacol, drept mulțumire 
pentru orele petrecute pe caldarâmul vechi al străzilor. 

Trecem prin pasaje cu arcade şi admirăm fântânile: Zahringen, 
operă a lui Hans Hiltbrand dedicată de bernezi în 1542 lui Berchtold al 
V-lea, fondatorul oraşului, un urs în armură ţinând un stindard în mâna 
stângă şi având la bază textele: Statt Bern gestift im iar 1191, Berchtold 
Herzog von Zeringen hat die, Liberam condi dit ano MCLXXXXI, 
Berchtold DVS DVX Zeringen Ber nam, şi o altă fântână din 1544 — o 
copie după o statuie înfățişându-l pe Samson. 

Urmând tramvaiele pe strada largă bordată cu arcade admirăm 
uluitoarea arhitectură a oraşului şi multitudinea de steaguri. 

Kramgasse este o stradă veche plină de case ale breslelor, unele 
chiar din secolul al XVIII-lea. Că este aşa ne-o amintesc statuile montate 
pe faţade reprezentând ghildele tradiţionale ale meşteşugarilor. Un maur 
îi reprezintă pe ţesători, tâmplarul cu topor pe cei ce se îndeletniceau cu 
prelucrarea lemnului, iar o maimuţă pe zidari şi pietrari. 

Pe sub arcade, la numărul 49, este casa unde a locuit şi lucrat 
Albert Einstein împreună cu soția sa Milena Maric. Aici, la etajul II, 
între 1903-1905 la numai 26 de ani, după ce absolvise cu câţiva ani 
înainte Institutul Tehnologic din Zurich, Einstein a publicat teoria 
relativităţii care a dat o nouă viziune asupra lumii prin revoluţionarea 
conceptului despre timp, pe care-l credeam absolut! 

Specialiştii plasează casa Einstein ca patrimoniu cultural mondial. 
Este vorba despre locul unde publicul are acces în universul celui ce a 
descoperit caracterul cuantic al luminii pentru care a primit după 16 

ani, în 1921 — premiul Nobel: obiecte, documente filmate, cele mai 
importante realizări ştiinţifice şi chiar un voiaj virtual în cosmos. 

Nicăieri în lume nu vezi atâtea case atât de bine conservate ca la 
Berna. Case cu o valoare patrimonială excepțională de peste patru-cinci 
sute de ani. 

Poate că aşa ar fi arătat şi Sighişoara azi! Aşa mică cum se 
prezintă azi Sighişoara îți poţi uşor imagina dacă te afli la Berna cum 
poate arătau odată Braşovul sau Sibiul! 

Kreuzgasse. O străduţă îngustă perpendiculară pe Kramgasse ne 
conduce spre Rathaus — Primăria, o clădire ridicată între 1406-1417 
care are în faţă fântâna drapelului cu stema cantonului — ursul cocoşat 
— construită în 1542, statuia reprezentând imaginea unui stegar local în 
armură. Binenţeles, un urs stă la picioarele lui! 

În stânga Primăriei se înalță impunătoare catedrala Sfântul Petru 
şi Pavel construită în 1858, prima biserică catolică deschisă în Berna de 
la Reformă. Tot aici, pe Kreuzgasse, se află un magazin în care func- 
ționează o farmacie încă din 1571. 

Revenim în Kramgasse şi mergem în dreapta, tot pe Kreuzgasse, 
unde drumul ne conduce către cea mai importantă catedrală a Elve- 
ției, Munster, construită în stilul goticului târziu şi având un turn 
impresionant, cel mai înalt din Elveţia. Munsterplatz, piața unde se 
găseşte catedrala este înconjurată de clădiri baroce şi are în față o 
fântână, de dată mai recentă, 1792 cu Moise amintind a doua poruncă. 
Costrucția catedralei începe în 1421 de către meşterul zidar Matthaus 
Ensinger din Strasbourg, dar prima biserică a fost ridicată aici odată cu 
fondarea oraşului, fiind menţionată într-un document din 1124. Era atât 
de spațioasă încât se spunea că ar fi încăput în ea jumătate din popula- 
ţia Bernei. Catolică la început, în timpul reformei este transformată în 

biserică protestantă. Lucrările sunt finalizate timp de 25 de ani, între 
1573-1598, iar nava şi turnul al cărui vârf se află la 100 de metri înăl- 
time, face din Munster cea mai înaltă catedrală din Elveţia. Portalul 
principal de la intrare reprezintă o Judecată de Apoi finalizată în 1490. 
O magnifică compoziție de 234 de sculpturi dintre care s-au păstrat 
170 dintre cele originale, 47 din elementele mari fiind înlocuite în anul 
1964 de copii, originalele fiind păstrate la muzeul de istorie. Portalul îi 
împarte pe cei judecaţi în două - la dreapta cei damnaţi, diavoli verzi cu 
gurile căscate umplu iadul, iar la stânga cei mântuiţi, îngeri vioi cu părul 
auriu umplu raiul şi este un miracol că această operă de artă deosebit de 
expresivă nu a fost distrusă în perioada Reformei. În centru se găseste 
Justiția, înconjurată de îngeri, iar deasupra ei arhanghelul Mihail. 

Interiorul catedralei este pe măsura exteriorului: masiv, atent 
construit şi cu decorațiuni impresionante. Stranele pentru cor, da- 
tând din 1520, sunt sculptate minuţios cu chipurile profeților şi scene 
din viaţa cotidiană. De remarcat vitraliile din interior, din secolul al 
XV-lea, cu simboluri heraldice locale şi iconografii creştine. În faţă, 
către dreapta, un întreg vitraliu dezvăluie o obsesie macabră a artiştilor 
medievali “dansul morţii”, o alegorie despre universalitatea morţii: 
dansul morţii îi uneşte pe toți indiferent de poziţia socială! Vitralule 
dezvăluie oameni rătăciţi, cheflii, jucători de cărţi, schelete, pe deasupra 
cărora citim: ce sens are viața dacă l-ai părăsit pe Dumnezeu? Nu poţi 
ajunge în ceruri astfel! 

O scară îngustă, cu 254 de trepte roase din piatră te duce în vâr- 
ful turnului, la 100 de metri, unde poţi admira o frumoasă privelişte şi 
cel mai mare clopot din Elvetia, turnat în 1611, cu o greutate de peste 
10 tone. 

Parcul de lângă catedrală, Munsterplattform, construit în 1334 pe 

o terasă timp de 100 de ani, la mare înălțime de malul râului Aare, are o 
reputaţie nedorită pentru că de aici erau aruncate în apă icoanele catolice 
în timpul Reformei. Acum este locul promenadelor printre castani şi al 
relaxării pe bănci, oferind o privelişte deosebită cu panorama dealului 
Gurten, muzeul de istorie, apoi Parlamentul, hotel Bellevue, Cazinoul 
şi râul Aare. Jos, la malul râului, pe o terasă special amenajată se poate 
servi o cafea lângă valurile zbuciumate din apropierea unei mascote a 
ursului cocoşat. Vara, în parcul de pe platforma catedralei, sunt târguri 
ale artiştilor plastici. 

Imediat cum ai ieşit din parc, pe strada Junkerngasse la numărul 47 
se află Prefectura, o clădire la fel de modestă cu cele aflate în apropierea 
ei, toate vechi şi restaurate de parcă ar fi noi. Casa a aparținut familiei 
von Erlach şi aici s-au ținut primele sesiuni ale Parlamentului până la 
construirea acestuia. În faţa ei se află o fântână veche din piatră care are 
în vârf un leu cu o lance şi un scut. 

Alături sunt câteva case interesante cu desene de la 1806 
şi embleme heraldice: reținem casa de la numărul 51 în care a locuit 
pictorul Albreht von Haller între 1708-1777. Alte case au scris pe fa- 
țadă că proprietarul şi urmaşii vor locui pe veci, stăpâni ai acestor case, 
tipic elveţiene, cu etaje din lemn. Strada Kramgasse continuă de data 
aceasta sub numele de Gerechtigkeitsgasse, cele două fiind tăiate de 
Kreuzgasse. Întâlnim aici o spectaculoasă fântână a balanței construită 
în 1543 cu o alegorie interesantă: o femeie legată la ochi, cu sabia în 
mâna dreaptă şi balanţa în stânga; în jurul ei colcăie tot felul de indivizi 
dubioşi. 

Proprietarii casei de la numărul 22 de pe partea opusă se pare 
că se ocupau cu pictura pentru că desenul afişat înfăţişează o scenă ce 
reprezintă trecerea omului prin viaţă, de la naştere până la moarte, iar 

textul de deasupra spune că nu există nici un răspuns la întrebarea: ce 
este viaţa? Şi, ca un făcut, ea se află pe strada Justiţiei! 

Urmând strada principală ajungem în aşa numitul colț de jos, la 
podul Nydegg, unde în dreapta se află Barengraben, grota urşilor, o 
atracţie turistică de primă importanţă cu o faimă puţin înfricoşătoare 
dat fiindcă aici erau crescuţi urşi fioroşi, “simbol al Bernei”, încă din 
secolul XVI. Astăzi, mascota oraşului, bătrânul urs cocoşat, cerşind 
morcovi de la copii, se află aici pentru a distra vizitatori din întreaga 
lume, bucurându-se pentru o clipă de apariţia lui misterioasă, ca de o 
întoarcere în copilărie! 

În spatele grotei se află vechiul depou al tramvaielor ce adăposteş- 
te în prezent centrul de informaţii turistice şi un restaurant. 

Zona se află în reconstrucție, municipalitatea dorind să transforme 
malul drept al râului Aare într-o plăcută promenadă, încă o bucurie 
pentru bernezi şi turişti: o esplanadă unde se vor plimba printre urşi 
aflaţi în libertate pe aleile teraselor special amenajate. 

Azi ea este finalizată şi este zona cea mai vizitată. Nu numai tu- 
rişti vin aici să se minuneze de joaca urşilor în fiecare zi ci şi bernezi la 
sfârşit de săptămână. 

De pe podul Nydegg se coboară în cartierul Matte, cea mai veche 
parte a oraşului unde se întâlnesc străzile Postgasse, Gerechtigkeitsgasse 
şi Junkerngasse. Aici a descins şi întemeietorul oraşului în 1191, ridi- 
când castelul Nydegg, distrus la jumătatea secolului al XIII-lea. Azi 
doar o mică parte din fundațiile masive amintesc de existenţa lui. 

Biserica protestantă, aflată jos lângă piciorul stâng al podului 
este din punct de vedere arhitectural un amestec de stiluri şi elemente 
adăugate ulterior clădirii construite în 1341. Tocmai pentru acest melanj 
este interesantă. În faţa bisericii se găseste o curte interioară şi o fân- 

tână care odinioară se găsea chiar în interiorul castelului. La intrare, o 
frumoasă statuie a lui Zahringen cu ursul alături completează farmecul 
locului amintind din nou legenda numelui oraşului când Berchtold al 
V-lea în 1191 a stabilit că-l va numi după primul animal întâlnit, acesta 
fiind ursul bernez. 

Pornind de aici pe Lauferplatz ne aflăm în fața unei alte fântâni 
cu o statuie reprezentând un nobil cu alura unui mesager purtând lance 
şi spadă, construită în 1545. Ursul este prezent şi el între picioarele 
mesagerului. O altă fântână reprezentând pe David a fost construită în 
piața Bumplitz în anul 1729 dar a fost distrusă în 1919! 

După ce trecem podul Nydegg, în stânga, sus spre deal, o potecă 
te conduce spre Rosengarten, o grădină cu trandafiri atent îngrijită, de 
unde poți admira o privelişte încântătoare a oraşului: râul Aare, podurile, 
străzile vechi, Munster, Muzeul de istorie, hotel Bellvue, Bundeshaus, 
dealul Gurten şi, dacă avem noroc, când e senin, Alpii, înveşmântaţi de 
zăpada veşnică, chiar vara! 

Azi în casa de vis a vis de hotel funcționează înalta societate din 
Berna cu membri din vechea nobilime. 

Râul Aare are 295 Km, izvorăşte din masivul Gotthard şi are 
culoarea mării, albastră, cu valuri învolburate semănând cu Oltul 
zbuciumat de altădată, ale cărui valuri izbeau zidul vechi al mănăstirii 
Cozia. Este considerat de către localnici ca unul din simbolurile 
capitalei, o baie în el fiind deajuns pentru a fi considerat bernez! Foarte 
interesant parcursul lui Aare care se varsă în lacul Brienz străbate lacul 
Thun şi renaşte din el urmând cursul până în capitală unde înconjoară 
vechiul oraş apoi continuă drumul său sinuos vărsându-se în micul lac 
Wohlensee pentru ca apoi să ajungă la mijlocul lacului Biel de unde 
renaşte a doua oară la capătul lui prin părăsirea lacului la Nidau, trece 

prin Solothurn, Olten şi Aarau ajungâng la Brugg unde se uneşte cu 
Reuss şi Limat devenind în final afluent al Rhinului la graniţa de nord 
cu Germania lângă localitatea Koblenz. 

Coborâm la grota urşilor şi urcând pe strada din spatele fântânii 
cu obelisc se ajunge la casa unde a trăit pictorul expresionist Paul Klee, 
pe Obstbergweg, la numărul 6, în mijloc, veche din 1893 şi cumpărată 
de părinţi în 1898. La etajul I era camera lui Paul care revine şi locuieşte 
aici după Munchen, din 1902 până la căsătoria din 1906 cu soția sa Lili, 
profesoară de pian. Verile le petrece împreună cu fiul său Felix, născut 
în 1907. În 1915 se stabileşte la Munchen, centrul artelor moderne. 
După emigrarea din 1933 locuieşte din nou aici pentru o scurtă perioadă 
de timp. Profesor, scriitor, grafician, Paul Klee a fost unul dintre cei 
mai importanţi artişti ai secolului XX, precum şi un teoretician al artei, 
considerat un model şi o sursă de inspirație pentru tinerele generații. 
Născut în Elvetia, Klee avea să îmbine în creaţia sa influenţe diverse, 
de la arta primitivă la suprarealism şi cubism. Crescut într-o familie 
înstărită, a luat lecţii de muzică, fiind un talentat violonist. 

Primele sale lucrări sunt compoziţii de grafică şi gravuri ce 
combină elemente satirice, groteşti şi suprarealiste, demonstrând 
influenţa lui Goya şi Ensor. 

După căsătoria cu pianista Lili Stumpf, Klee se stabileşte la 
Munchen, unde prietenia cu Wassily Kandisky şi August Macke îl 
determină să se alăture grupului expresionist Der Blaue Reiter. Un 
punct crucial în cariera lui a fost vizita în Tunisia din 1914, alături de 
August Macke şi Luis Molliet. Fascinat de vitalitatea şi culorile întâ 
Inite acolo, îşi schimbă stilul, realizând compoziţii pline de culoare, 
asemănătoare mozaicurilor pe care le văzuse în perioada petrecută în 
Italia în 1902, unde descoperă arta bizantină. 

Limbajul său artistic complex, incluzând adesea litere şi cifre, 
crează o manieră personală şi stranie. 

După primul război mondial Klee a predat la şcoala Bauhaus, 
unde a fost coleg cu prietenul său Kandisky. Publică în 1925 unul 
dintre cele mai interesante dintre eseurile sale de teorie a artei, Carnet 
pedagogic, în care încercă să definească şi să analizeze elementele 
vizuale principale şi metodele de aplicare a acestora. Din 1931 începe 
să predea la academia din Dusseldorf, dar este concediat de guvernul 
nazist, fiind trecut pe lista “artiştilor degeneraţi”. Pleacă în 1933 în 
Elveţia, unde se îmbolnăveşte grav, lucrează cu dificultate, într-un stil 
marcat de linii groase, întunecate, inspirându-se cel mai des din propria 
viziunea asupra războiului şi a morţii. Moare în 1940, după ce reuşise 
cu greu să termine ultimele sale lucrări. 

Coborâm acum spre podul Nydegg şi ne întoarcem spre turnul cu 
ceas Zytglogge. În drum revedem fântâna balanței, casele vechi, statuile, 
fântânile, vitrinele de sub arcade, iar pe strada paralelă, Munstergasse, 
admirăm o casă veche cu un interesant balcon pe 4 etaje susținut de un 
monstru cu limba scoasă. 

La turnul cu ceas poposim la ora 12 fără 10 când aici se adună 
turişti din întreaga lume pentru a admira figurinele în acţiune. 

Turnul a fost construit în 1191 ca poartă vestică şi are un masiv 
ceas cu un calendar astrologic încă din 1530 când pe acele vremuri toate 
ceasurile din oraş erau potrivite după el. Trecem pe sub turn şi admirăm 
4 picturi cu scene vechi, unul având drept subiect acordarea oraşului 
Berna a statutului de oraş liber de către Frederic al II-lea în 1218 şi un 
altul cu o scenă din 1191 având în stânga pe întemeietor, Berchtold al 
V-lea, Duce de Zahringen. 

Zytelogge — un turn cu ceas de dimensiuni impresionante şi 

o arhitectură aparte semănând copleşitor cu cel din Stare Mesto de la 
Praga(poate cel mai frumos oraş european unde te poţi pierde uşor printre 
străduţele sale medievale) — a fost construit la început din lemn la poarta 
de vest a Bernei între 1218-1220, marcând prima poartă vestică a oraş 
ului. Odată cu expansiunea oraşului finalizată în 1256 prin construirea 
turnului Kafigturm, turnul cu ceas a fost abandonat şi distrus în incediul 
din 1405 dar avea să fie reconstruit din piatră şi împodobit cu un frumos 
ceas ce va fi înlocuit cu un altul cu un mecanism complicat, o adevărată 
bijuterie tehnică realizată de Caspar Brunner în 1530 ce fascinează şi 
azi, şi de atunci funcționează fără oprire anunțând cele 12 ore ale zilei. 

Sub ceas se află un zodiac ce afişează ziua săptămânii, fazele lunii 
şi ale soarelui în timp ce, cu 4 minute înainte de ora fixă, strigătul unui 
cocoş dă semnalul de începere al declanşării complicatelor mecanisme 
ce acționează la comandă câteva figurine într-un spectacol nemaiîntâl- 
nit: şapte urşi, cu coroană pe cap, stând pe cal, bătând toba şi alţii cu 
arme şi instrumente muzicale se mişcă în cerc la semnalul unui bufon 
aflat deasupra, dansând, în timp ce cu mâinile bate clopotele 
mici aşezate deasupra lui Chronos ce măsoară cu o clepsidră timpul 
scurs până la ora exactă, încadratat de un alt urs ce mişcă lancea din 
mâna dreaptă. Abia după ce acest spectacol se încheie ochii turiştilor 
adunaţi aici se îndreaptă către acoperişul turnului unde un cavaler auriu 
bate orele cu un ciocan puternic. După alte patru minute turiştii sunt 
treziți din magie printr-un alt strigăt al cocoşului ce anunţă finalul unui 
spectacol cuceritor! 

La Berna, capitala ţării cu producția cea mai valoroasă în materie 
de ceasuri, aproape că nici nu-ți folosesc pentru că toate clopotele 
bisericilor anunţă timpul exact din sfert în sfert de oră! Trebuie să ştii 
numai că la primul sfert se bate o dată, la jumătatea orei se bate de două 

ori, la fără un sfert de trei ori iar la fix sunt 4 bătăi urmate imediat de un 
număr de bătăi egal cu cel al orei exacte. 

Nicăieri în lume ca aici la Berna n-ai să vezi turişti rămaşi cu gura 
căscată la aceste surprinzătoare întoarceri la copilărie: ceasul mecanic, 
urşii de la grotă şi baia în râul Aare! Turnul poate fi vizitat urcând trepte 
ce duc până în vârf, acolo unde priveliștea este o încântare. 

În stânga, drumul urmează linia de tramvai către Cazinou, o clădire 
impunătoare aflată lângă podul Kirchenfeld. Aici, de ziua națională a 
României, 1 Decembrie 2008, într-o atmosferă tipic românească, alături 
de diplomaţii străini acreditaţi la Berna, Gheorghe Zamfir şi-a încheiat 
concertul festiv cu impresionantul imn Deşteaptă-te române! A fost o 
seară de neuitat. 

Din mijlocul podului poți admira frumoasa clădire a muzeului de 
istorie şi în depărtare, dealul local Gurten, apoi zidurile Munsterului, 
vechiul cartier Matte, pe stânga, iar în dreapta cartierul Marzili cu 
splendida clădire a Parlamentului, hotelul Bellevue, şi dacă este senin — 
o admirabilă panoramă a Alpilor, un adevărat decor de operă. 

Mazrzili şi Matte, în trecut zone muncitoreşti, se întind de-alungul 
mătcii sinuoase a râului Aare, jos, la 50 de metri sub podul Kirchenfeld 
construit în 1883, în stânga Matte, cu o clădire cu ceas în centrul pieţei 
unde se desfăşoară din mai până în octombrie un târg de antichități uşor 
îndoielnice iar în dreapta Marzili, cu piscine în aer liber lângă râul Aare 
unde bernezii aleargă după o zi cu soare când apa râului atinge rareori 
16 grade şi atunci zic că “vara a fost ieri”! Ei nu se opresc însă până târ- 
ziu în toamnă, o baie în râu dovedindu-ţi tinereţea! 

Aici, într-un parc cu piscine bine îngrijite zilnic, municipalitatea 
a dăruit — gratis! — încă o surpriză bernezilor care sosesc aici vara la 
întâlnirea cu valurile albastre ale învolburatului râu. Se spune că dacă 

ai făcut numai o baie în Aare unde apa rar atinge 17 grade, eşti deja 
bernez! 

Toate aceste zone pot fi străbătute pe jos cu uşurinţă, dar în Marzili 
şi Matte s-ar putea să preferați să urmaţi exemplul localnicilor: coborâţi 
pe Jos şi apoi luaţi un mijloc de transport ori trenuleţul vechi, cel mai 
scurt traseu public din Europa, lung de 106 metri ce leagă Bundeshauss, 
palatul Parlamentului, de cartierul Marzili. 

La capătul podului Kirchenfeld se află Helvetiaplatz, sinonimă 
cu piața muzeele, fiind locul unde se întâlnesc cele mai multe dintre ele, 
fiecare cu o anume specificitate. 

Pentru o vizită de doar o zi ne putem mulţumi cu ceea ce am 
văzut până aici! 

Dacă dispuneţi de câteva zile trebuie neapărat să vizitaţi 
emblematicele muzee din Berna aflate la capătul podului Kirchenfeld, 
în Helvetiaplatz, sinonimă cu piaţa muzeele, locul unde se întâlnesc 
cele mai multe dintre ele, fiecare cu o anume specificitate. 

Nu mi-a fost uşor în cei 12 ani petrecuţi departe de ţară, în India, 
la Bombay şi New Delhi ori în Egipt, la Cairo, dar nu am făcut din 
asta o tragedie, ci dimpotrivă am reuşit să înteleg civilizațiile vechi 
şi noi respectând tradiţiile, înțelegând istoria, regulile şi simțămintele 
indienilor şi egiptenilor, mai ales că un diplomat trebuie să împlinească 
un rol patriotic în care politica primează, dar care trebuie să servească 
mai întâi interesul țării şi să se raporteze la relaţiile internaţionale. 

Studiile şi impresiile asupra acestor copleşitoare civilizaţii 
timp de peste 8 ani m-au ajutat să înfirip la Cairo câteva dintre cărțile 
dedicate viitorilor turişti români, Indiei, și Impresii de călătorie cărora 
li se alătură ediția a doua la Mirajul civilizaţiilor şi fascinația muzeelor, 
scris la Berna ce adăugă celor peste 90 de muzee descrise, unele dintre 

cele mai mari din lume, am numit aici Ermitaj, Luvru, British Museum, 
Tower of London, Victoria & Albert, Tate Gallery, Versailles, Musei 
Vaticani, Borghese, Pergamon, Albertino, Metropolitan si Brooklyn 
din New York - pe acelea din frumosul oraş medieval Berna, aşezat pe 
malurile învolburatului râu Aare, cu ape albastre ca marea. 

Primul muzeu de aici, muzeul de istorie, se află la capătul 
podului Kirchenfeld. 

În faţa muzeului, după ce am trecut pe podul înalt Kirchenfeld care 
leagă centrul de muzeu, ne întâmpină o fântână la baza monumentului 
“mamei Elveţia”, un complex statuar impresionant cu o frumoasă 
femeie în centru şi scene din viaţa cotidiană, ridicat în urma deciziei din 
1908 a Uniunii Telegrafice Internaționale de la Lisabona cu sprijinul 
statului francez. Uniunea 'Telegrafică Internațională a fost fondată la 
Paris în 1865. Monumentul este opera lui Giuseppe Ropmagnoli şi a 
fost terminat în 1922. 

Muzeul găzduieşte o colecţie de tablouri şi sculpturi obişnuite 
aduse în urma victoriei asupra Burgundiei. Surprind aici magnificele 
tapiserii flamande medievale, precum “tapiseria celor o mie de flori”, 
piesa de rezistenţă a colecției, ultima dintr-un set de opt tapiserii, 
realizate în 1466 la Bruxelles şi furate de armatele din Berna în timpul 
războielor din anii 1476-1477, când locuitorii Bernei l-au alungat pe 
Carol Temerarul înapoi în Franţa, arme şi armuri, blazoane şi stindarde, 
comori şi icoane bisericeşti, monezi şi medalii precum şi 47 dintre 
originalele sculpturilor Judecatei de Apoi de pe portalul marii catedrale. 
La mezanin, o inedită expoziţie islamică, are printre exponate o bogată 
colecţie de arme, ceramică şi chiar un manechin purtând o uniformă de 
războinic din Turkistan, iar la subsol este o interesantă colecţie cu tema 
"dansul morţii”, o adevărată obsesie a artiştilor medievali, întâlnită şi în 

Munster, în dreapta, lângă altar. 

Muzeul deţine copii ale picturilor din 1516-1517 ce decorau zidul 
mănăstirii dominicane din oraş, astăzi distruse. Este o înşiruire de 24 de 
imagini pline de viaţă, care vă vor infiora cu siguranţă, dar şi încânta 
prin fineţea execuţiei, chiar dacă sunt realizate în 1649. În altă parte a 
vastului subsol al muzeului sunt reproduse realist şi detaliat interioare 
ale locuinţelor din secolele XVII şi XVIII. Urcând spre nivelurile 
superioare admirăm portretele de epocă înfățişând 280 de țărani şi meş- 
teşugari elveţieni, purtând veştminte tradiționale realizate la sfârşitul 
secolului al XVIII-lea. 

De aici mergând pe Thunstarasse 1 km ajungem la Nunţiul 
Apostolic care are în față o clădire veche transformată acum într-o 
fântână impresionantă: la baza ei apa curge în cascadă din gura unui 
leu. Din laterale apa ţâşneşte din alte două capete de lei şi perechi de 
şerpi încolăciţi. În faţa noastră se ridică o arhitectură barocă cu doi 
păuni auriţi care stau pe stâlpii unui balcon din grilaj aurit sprijinit de 
coaloane deasupra cărora stă scris în piatră: Musis et Patriae. Uşa din 
balcon, şi ea din grilaj aurit, are deasupra emblema Bernei — ursul brun 
pe un scut aurit. 

Doi lei în oglindă parcă păzesc întreaga compoziţie care se 
termină în vârf cu statuia unui roman cu lance şi scut. Lateralele se 
termină cu două obeliscuri. 

Un alt muzeu, potrivit pentru un oraş aflat chiar lângă munți, 
muzeul alpin elveţian, prezintă toate aspectele vieții din munţi, într-o 
manieră inteligentă şi nouă. De la turism la excursii şi viaţa celor care 
locuiesc în Alpi, fauna şi flora, impactul industriei asupra munţilor, 
nimic nu a fost uitat! Munţii sunt prezentaţi în cadrul muzeului prin 
intermediul imaginilor şi al machetelor detaliate. 

Muzeul de artă din Berna aflat în Helvetiaplatz la numărul 1, 
găzduieşte numeroase expoziții de artă contemporană iar muzeul de 
istorie naturală din Bernastrasse numărul 15 are cea mai mare colecție 
de diorame din Europa, tablouri de mari dimensiuni alcătuite din mai 
multe planuri care sub efectul unui joc de lumini dau senzaţia realităţii. 
Mai sunt de admirat aici vasta colecție de minerale, dar şi un exponat 
aparte: “Barry”, un St. Bernard împăiat, cu celebrul butoiaş de rachiu la 
gât. Pe Helvetiastrasse, la numărul 16, muzeul comunicaţiilor, prezintă 
evoluția media şi a comunicaţiilor de la timbrele poştale la primele 
telefoane şi până la magia de azi a internetului. 

Pentru gurmanzi Berna mai ascunde o surpriză pe Langgasstrasse, 
la numărul 49a. Aici este clădirea Unitobler, fabrica unde se producea 
celebra şi delicioasa ciocolată Toblerone. Astăzi ciocolata este produsă 
în altă parte, lângă Berna, iar clădirea este folosită de Universitatea din 
Oraş. 

Pe Hodlerstrasse la numărul 8-12, la mică distanță de gară, se 
află Kunstmuzeum — principalul muzeu de artă ce găzduieşte pe lângă 
lucrările lui Paul Klee, uimitoare alegorii, peisaje şi portrete semnate 
Ferdinand Hodler, lucrări de Stauffer, Anker şi Kocking. 

Din păcate, cea mai mare parte a celor peste 2000 de piese din 
colecția Paul Klee sunt în depozitele muzeului, aşa că nu veţi avea 
prilejul să le puteți admira. Pe lângă operele lui Paul Klee şi a altor 
pictori elveţieni, putem admira aici numeroase opere semante de Fra 
Angelico, Cezanne, Matisse, Picasso, Roualt, Kandisky, Modigliani, 
Giacometti, Pollock, Rothko, Miro şi mulţi alţii, majoritatea prezentate 
în expoziţii permanente. Nici artiştii contemporani nu au fost uitaţi, 
fiind preferaţi cei elveţieni. 

În apropiere este şi Frauen-Kunstforum, un mic muzeu dedicat 


0 74 698 


~ sr 
RRoxâânia a Elyetie a estului, 


pictoriţelor elveţiene contemporane, o inițiativă lăudabilă, completată 
de o cochetă cafenea şi o mică librărie. 

Pornind de la Consulară, din Brunadernstasse 20, pe Steinerstrasse 
sau Bockinstrasse se ajunge la un lac înconjurat de alei bordate cu flori 
ce te conduc la Complexul expozițional, Zentrum Paul Klee. Parcul 
se numeşte Serpentine Egelsee şi e un proiect comun al municipalității 
împreună cu grădina botanică din Berna şi câțiva arhitecţi de renume. 
În parc este o copie după o pictură a lui Paul Klee — Monument in 
Fruchthland (ţinutul fertil). Drumul şerpuieşte printre pajişti cu oi 
păscând, o fermă cu ponei şi cai antrenați de fetele proprietarului — 
până la autostradă, unde se văd siluetele ondulate ale acoperişurilor 
Complexului Paul Klee, proiectat de Renzo Piano(autor al Centrului 
Pompidou şi faimosului aeroport pe mare Kansai), alcătuit din trei 
clădiri unde sunt expuse majoritatea dintre cele 4000 de opere ale celui 
mai prolific artist al Elveţiei. Aici se țin conferinţe, recepții... 

Paul Klee, fiul artist al oraşului, în mod ironic, nu a fost cetăţean 
elveţian în timpul vieții, deşi s-a născut la Berna şi a petrecut cea mai 
mare parte a vieţii sale în Elveţia. Naţionalitatea sa a fost impusă de 
aceea a tatălui care era german. 

Mersul cu bicicleta sau pe Jos nu e o ciudăţenie în Elveţia după 
cum nu constituie o curiozitate faptul că cei 7 membri ai coaliției 
guvernamentale dintre care unul este pe rând preşedinte timp de un 
an trebuie să-şi asigure singuri locuința. De fapt nici măcar nu există 
o reşedinţă oficială şi este foarte probabil ca preşedintele Confederaţ 
iei Elveţiene să meargă la serviciu cu tramvaiul! În toate oraşele există 
centre de închiriat biciclete şi, un element specific, în Elveţia trenurile 
au vagoane speciale pentru transportul lor în mai toate destinațiile, 
pentru că aici ciclismul este mai mult decât un sport naţional! El este o 

obişnuinţă, peste tot în oraşe trasee speciale lor fiind marcate cu linie 
galbenă. Firesc, singurele drumuri interzise mersului pe bicicletă sunt 
autostrăzile. 

Printre minunatele lucruri întâlnite aici la Berna a fost întâlnirea 
cu acest miraculos râu Aare. O călătorie pe malul lui drept pe cheiul 
Dalmazi, imediat ce ai trecut podul cu acelaşi nume venind din Marzili, 
ne întoarce în copilărie: o întreagă poveste cu ponei, rațe, flamingo, 
pelicani, mistreți, capre, antilope. Municipalitatea a transformat malul 
râului într-o adevărată grădină zoologică, parcul Tierpark - Dahlholzli 
devenind o plimbare plăcută cu opriri pline de surprize şi amuzament 
mai ales pentru copii, iar pentru adulți o petrecere de neuitat cu grătare 
amenajate chiar pe malul râului. 

În apropiere se află chempingul Eichholz un loc plăcut şi atrăgător, 
pe malul râului Aare, la doi paşi de centru, cu preţuri foarte atrăgătoare: 
pentru două persoane cu cort costă în jur de 25 de franci iar o cameră cu 
trei paturi 30 de franci! De reţinut şi important pentru cei cu un buget 
destinat mai mult pentru intrarea la muzee ca şi faptul că oraşele elveţi- 
ene au piste speciale pentru biciclişti, chiar şi pe drumurile naționale. 
Mai mult, în oraşe sunt centre speciale pentru închirierea bicicletelor iar 
pentru distanţe mari poţi călători chiar în tren cu ele! 

Malurile râului au poteci asfaltate special pentru biciclişti şi 
alergători, trepte care te conduc direct în apă, ştranduri cu intrare liberă, 
terenuri amenajate pentru volei, badmington, tenis, patinaj, schi... 

Sportul în Elveţia se practică de la cei mici - cărora li se cumpără 
biciclete fără pedale, tocmai pentru a se obişnui cu efortul - până la cei 
în vârstă, care se plimbă pe trotuare special amenajate aflate chiar 
pe lângă autostrăzi şi de foarte multe ori mi-a fost dat să-i surprind nu 
numai pe bicicletă dar şi pe trotinetă! 

La sfârşitul plimbării noastre urcăm în Elfenau, o zonă cu parcuri 
şi vile, uneori ferme de vaci, poteci şi plaiuri cu grătare special amenajate, 
dar şi străzi întregi cu sedii ale ambasadelor țărilor acreditate în Elveţia. 

De-alungul timpului, în excursiile prin ţările vizitate, peste 45 
din 4 continente, m-au fascinat sediile ambasadelor acreditate în ţările 
respective, dar după periplul diplomatic din India şi Egipt, la New Delhi 
şi Cairo ele au constituit subiectul uneia dintre cărțile scrise la Cairo, 
“Impresii de călătorie”. Îmi aduc aminte ce plăcere era la New Delhi să 
străbați Shanti Path, unul din principalele bulevarde ale marii metropole, 
locul sediilor celor mai importante ambasade: Canada, Franţa, SUA, 
China, Anglia, RFG, Rusia, fiecare clădire dezvăluind personalitatea 
țării prin afişarea arhitecturii, nemaivorbind de mărimea terenului 
marcând parcă prin aceasta şi importanţa locului în lume! Ambasada 
S.U.A. se întindea la New Delhi pe 3 străzi, un mic cartier, cu magazine 
şi chiar terenuri de sport în incintă. Urmau, bineînţeles, cele ale Rusiei, 
Chinei, Angliei, Germaniei, Franţei ...La fel de mari erau şi sediile din 
Cairo, Singapore, Colombo, Kuwait, Damasc, Amman, Beirut, Roma 
şi în toată Europa. 

Aici la Berna, sediile sunt modeste, semn că banul e cheltuit 
cu grijă. Impresionează sediile ambasadelor Cehiei, României, Italiei, 
Franţei, Suediei, Poloniei, Nunţiului Apostolic, Germaniei — singura cu 
un domeniu imens şi Serbiei, clădiri înconjurate de parcuri şi alei frumos 
întreţinute unde se desfăşoară multe dintre recepții şi întâlniri culturale. 
Nu aceleaşi impresii lasă sediile noi, austere, ale Marii Britanii şi SUA. 

În apropiere de Berna în drumul către Zurich, la Grauholtz, ie- 
şind spre Soloturn vizităm la Mooseedorf munumentul dedicat celor 
1000 de elveţieni care au rezistat eroic unei supraarmate a lui Napoleon 
Bonaparte la 1798. O coloană întreruptă cu o coroană de lauri din piatră 


a ry” 
România o-Elveţie.a-estului 


omagiază luptătorii care şi-au dat viaţa pe cmpul de lângă pădurea 
Grauholtz: printre ei şi un von Erlach care s-a salvat. 

Dacă aveţi la dispoziţie o săptămână trebuie neapărat să vizitaţi 
împrejurimile Bernei. O excursie până la Affoltern, în zona Emmental, 
vă introduce în paradisul montan cu drumuri înguste, dar asfaltate pâ- 
nă în vârful dealurilor înalte, şerpuind printre case vechi cu etaje din 
lemn, cu acoperişuri ondulate şi ziduri căptuşite ordonat cu lemne gata 
tăiate pentru la iarnă, cu vaci Siemental care pasc disciplinat şi 
ele pe pajişti dinainte pregătite de fermieri şi mai ales, n-o să credeţi 
- decât dacă ajungeţi sus în vârf, acolo unde sunt plasate mai toate 
satele elvețiene - în mirajul fabricării celebrului caşcaval, chiar în faţa 
dumneavoastră! Alături de plăcerea de a gusta din peste 20 de feluri 
de caşcaval - dulce, sărat, cu nuci, cu alune şi cu tot felul de fructe, 
mai moale, mai tare ori mai uscat, în funcţie de timpul procesului de 
fabricație ce se întinde până la doi ani pentru cel de înaltă calitate, 
asişti aici la toate etapele transformării laptelui, de la preluarea lui prin 
colectare de la săteni, singura în care intervine omul, până la obținerea 
produsului finit obţinut prin asistarea cu mijloacele tehnicii moderne, 
calculatoarele! Pentru că, de la subsolul fabricii şi până la etaj, nu există 
decât un singur operator ce urmăreşte pe ecrane timpii şi temperatura 
operaţiunilor, restul procesului se desfăşoară automat prin conductele 
speciale ce conduc laptele spre diferitele faze. Abia la sfârşit se intervine 
manual pentru uscare prin întoarcerea roţilor mari de caşcaval de pe o 
parte pe alta şi, în final, când li se aplică eticheta cu un aparat special. 
lar dacă ai curiozitatea să vezi cum se pregătea caşcavalul pe vremuri, 
într-un ceaun, la foc încins din lemne, există în apropiere un muzeu 
aflat într-una din casele vechi unde şi azi un veteran încearcă să atragă 
turişti dornici să-şi pună pe el numele ca semn de amintire în schimbul 

Până la Affoltern, o oprire la Burgdorf vă destăinuie viaţa 
medievală menţinută între zidurile vechi ale castelului în timp ce vizitele 
la Biel/Bienne şi Neuchatel vă bine dispun cu atmosfera carnavalelor 
dacă întâmplător sunteţi acolo toamna când se culeg strugurii iar sătenii 
scot mustul în fața caselor şi vă energizează apoi pentru o călătorie spre 
Interlaken, oraşul dintre cele două lacuri, Brienz şi Thun, iar atmosfera 
mirifică a oraşelor Spiez şi Brienz nu vă dă răgazul să respiraţi pentru că, 
în drum spre Lausanne şi Geneva, primul lucru pe care îl veţi vedea este 
superbul oraş Montreux cu o privelişte a lacului Leman încântătoare. 
Oraşul vechi păstrează şi se mândreşte cu nume precum Rousseau, 
Rilke, Mendelssohn sau Stravinsky, dar şi cu statuia starului muzicii 
pop Freddie Mercury, aflată chiar pe malul lacului. 

În drum spre castelul feudal Chillon aflat lângă Montreux, veţi 
trece prin câteva grădini de-a dreptul spectaculoase. Castelul a fost 
construit în 1160 iar din secolul XIII a fost casa contelui de Savoia. Aici 
au poposit faimoşii Victor Hugo şi Lord Byron care a scris “Prizonierul 
din Chillon”. 

Matterhorn-ul a fost cel care a făcut din Zermatt una dintre primele 
stațiuni alpine din Eveţia care şi-a câstigat de-a lungul anilor renumele 
mondial. Zermatt, situat la picioarele impunătorului Matterhorn, este o 
lume fără maşini. Maşinile electrice, săniile şi căruțele trase de cai sunt 
singurele mijloace de transport permise în această zonă. Pitorescul sat 
de munte este în zilele noastre cea mai importantă staţiune turistică. 
Odată ajunşi în Zermatt veţi avea timp să vizitaţi stațiunea şi multele 
sale magazine. Alt lucru pe care trebuie să-l faceți este să luaţi trenul 
Gornergrat care urcă până la peste 3000 de metri, acolo unde veţi fi 
copleşiţi de priveliştea asupra muntelui Matterhorn care vă taie respira- 

Având la dispoziţie două săptămâni nu trebuie ratate muzeele 
din Geneva, Zurich, Basel, Lausanne şi Lucerna. Geneva — un oraş 
cosmopolit este sediul celor mai importante organizaţii internaționale, 
al doilea după New York. Aici se află Palatul Naţiunilor şi un interesant 
muzeu internațional al Reformei cu o istorie de la origini şi până azi dar 
şi opera şi influenţa lui Jean Calvin, manuscrise şi cărți rare, gravuri 
şi tablouri. Zurich — inima comercială a Elveţiei, cu numeroase centre 
de cercetare din toată lumea datorită impozitelor mici practicate este 
cotat ca oraşul cu cea mai bună calitate a vieţii dar şi cel mai bogat oraş 
european. Considerată capitala culturală a Elveţiei, Zurich găzduieşte 
un număr impresionant de muzee dintre care se detaşează muzeul 
naţional al Elveţiei şi Kunsthaus. Basel — al doilea ca mărime după 
Zurich, concentrează aproape 40 de muzee, teatre, diferite galerii de artă 
contemporană şi clasică dintre care amintim muzeul de istorie naturală, 
muzeul de artă contemporană, muzeul muzicii şi muzeul arhitecturii 
elvețiene. Lausanne — un oraş universitar cu o mare diversitate culturală, 
gazdă a muzeului Olimpic, cel mai vizitat obiectiv turistic şi baletul 
Bejart, unul din cele mai renumite din lume. 

Mai mult, dacă doreşti o excursie completă trebuie adăugate vizite 
în fascinantul Grindelwald, extravagantele Gstaad, Crans Montana, 
Davos şi St. Moritz, extremul Adelboden — renumit prin pârtiile sale de 
dificultate mare alese ca etapă a cupei mondiale de schi, Zurich — oraş 
ul bancar şi St. Gallen cu impresionanta bibliotecă abaţială, Geneva — 
sediul organizaţiilor internaţionale, cu inegalabila fântână Eaux Vives 
aflată pe lacul Leman, conservatorul, unde Dinu Lipatti a fost profesor 
în ultimii ani ai vieţii şi Chene-Bourg unde e înmormântat, Lucerna 
- oraşul celor mai multe case cu picturi pe faţade, unde poţi admira 


ŞI 80 ER 


tia. 


a ry” 
România o.Elveţie.a-estului 


de pe podul Capelei construit din lemn în 1333 râul Reuss ce se varsă 
în lac, Solothurn - un oraş renăscut pe ruinele unei fortărețe romane - 
unde ai impresia că te-ai rătăcit undeva în Italia când intri în catedrala 
Sfântului Urs construită de Gaetano Matteo şi Paolo Antonio Pisoni şi 
priveşti imensele fresce cu scene biblice realizate de Francesco Pozzi şi 
Domenico Corvi, Rutli acolo unde s-a semnat primul act al Confedera- 
ției în 1291, Bellinzona şi Lugano unde ai ocazia să treci prin lungul 
tunel de 17 kilometri de la Saint Gotthard aflat la o înălțime de 2100 m 
ori cel de la St. Bernardino din apropiere aflat la 2065 m înălţime sau 
cel mai înalt tunel, Saint Bernard, situat la 2469 m care face trecerea în 
Italia prin Aosta la Torino. Pe drumul spre Milano De al Lucerana la 
Como sunt ceel mai multe tuneluri şi parcă să te obişnuieşti cu ele se 
începe cu unul de numai 9,7 KM numit Serehisburghener şi se termină 
cu cel de lângă Lugano de 7,5 Km! Nume de tuneleşi câte? Peste 30 
tunele? 

Nu în ultimul rând, dacă nu v-au satisfăcut micile magazine din 
centrul Bernei, amatorii de Mall pot ajunge uşor la Westside, o construc- 
ție cu o arhitectură modernă realizată de Daniel Libeskind, cu peste 
55 de buticuri, aflată în afara oraşului, pe autostrada către Lausanne la 
numai 5 minute de mers cu maşina. 

Şi pentru că Zahrigen a fost şi întemeietorul oraşului Fribourg în 
1157 o vizită aici, într-o zonă unde se vorbeşte curent franceza, trebuie 
să înceapă la catedrala aflată în centru. Multe de aici seamănă cu Berna, 
înlocuind doar râul Aare cu Sarine. 

Continuăm spre Bulle, apoi trecem prin La Tour-de-Treme 
şi ajungem la Broc — vizităm fabrica de ciocolată Nestle de aici unde 
vizionăm un film istoric al începuturilor fabricii, o expoziţie cu utilaje 
vechi iar apoi suntem îndemnați să gustăm din minunata ciocolată. Ce 

noroc pentru că vititând-o după după un an intrarea nu mai era gratis! 

În apropiere, Charmey este o zonă încântătoare cu ape termale 
deschisă în toate sezoanele iar iarna are pârtii cât cuprinde, deşi orăşelul 
are numai 2000 de locuitori! Les bains?? de la Gruyere se numeşte locul 
care seamănă cu minunatele locuri din Valea Oltului de la Călimăneşti 
Căciulata, numai că aici la Charmey, deşi o localitate mică nu ai loc s-o 
vizitezi de mulțimea celor veniţi din toată Elveţia şi din Franţa veniţi să 
se relaxeze. Aşa era pe vremea copilăriei mele când la Călimăneşti se 
vorbea franceza, engleza şi italiana iar nordicii inundau hotelurile iarna 
pentru băile în apa termală. 

Să descoperim acum ţinutul Berner Oberland unul din cele mai 
frumnoase şi căutate zone turistice, paradis al schiorilor şi fanaticilor 
excursionişti. În plimbările noastre vom porni din Berna către mai toate 
destinațiile din Elveţia. 

Către sud, la 25 Km de Berna se află oraşul Thun de unde râ- 
ul Aare, după ce a trecut prin lacul Brienz renaşte din lacul Thun 
şi-şi continuă drumul spre capitală. Interlaken este oraşul dintre cele 
două lacuri Thun şi Brienz. La întoarcere spre oraşul Thun, vizităm 
cetatea constrită de Zahringen în 1190 şi castelul Schadau devenit acum 
restaurant, înconjurăm lacul Thun, vizităm grota St. Beathus, oraşul 
Spiez, Brienz. 

Berner Oberland e regiunea renumită în pârtii de schi. Cele mai 
apropiate de capitală se află pe drumul spre Thun urmând autostrada 
până la primul tunel iar după 6 km ieşim la dreapta spre Zwiesimen, pe 
drumul naţional, lăsăm în stânga localitatea Wimmis cu un mic castel 
drept primărie acum, continuăm până la al doilea tunel şi după 2 km 
avem de ales să mergem înainte spre celebrele Zwiesimen şi Gstaad 
sau ieşim la stânga către pârtiile de la Springenboden, Wiriehorn şi 

Grimialp. 

Dacă sunteți la Berna iarna este păcat să nu vizitaţi pârtiile din 
apropiere urmând autostrada spre Interlaken iar după numai 30 de 
minute, după primul tunel o luați la dreapta spre Wimmis şi aproximativ 
încă doi kilometri după ce ați trecut de al doilea tunel vă îndreptați spre 
stânga 7 Km pe un drum de țară spre Wiriehorn şi apoi Grimmialp. 

Pârtia de la Wiriehorn e înconjurată de cabane unde puteţi 
închiria un apartament cu numai 80 de franci. Alţi 7 kilometri şi drumul 
se termină la pârtia de la Grimmialp unde există şi o pârtie pentru 
începători. Pe acelaşi drum, însă mergând drept înainte 40 de kilometri, 
se ajunge la celebrele pârtii de la Zweizimmen şi extravagantul Gstaad. 

Mergem acum spre stațiunile cele mai apropiate de Berna, 
Wiriehorn şi Grimialp aflate doar la o oră de mers! Intrăm în Berner 
Oberland prin Simmental. Trecem printr-un mic sat feremecător cu 
adevărate case elveţiene cu acoperişuri ondulate şi o mulţime de flori 
la balcoane din lemn. De fapt în toată Elveţia casele sunt din lemn, cel 
mai ieftin şi la îndemă material de construcţie. În general sunt casele 
vechi transmise din generaţie în generație, moştenite de la părinţi. Cele 
mai vechi au lângă ziduri, sub streaşină lemne tăiate şi frumos aranjate, 
gata pregătite pentru iarnă. Primul sat mai mare Oey arată ca un mic 
orăşel cu staţie de gară şi supermartket. Este zona Diemtigtal iar drumul 
de ţară asfaltat perfect şerpuieşte urmând valea unei pârâu de munte 
curat şi îngrijit, parcă am fi pe drumul de la Buşteni spre cabana Gura 
Diham. Este şi locul preferat pentru că aici totul seamănă ca acasă! 
Doar drumul e altfel, asfaltat! Parcurgem 7 Km până la Wiriehorn, 
prima oprire, unde e o pârtie abruptă dotată cu o telecabină la fel ca 
aceea de la pârtia Kalinderu din Buşteni. Pârtia însă e de două ori mai 
mare, centrele de închirire au iarna schiuri, clăpari, patrine, iar vara 

biciclete pentru traseele de munte. Sus, la jumătatea pârtiei se află câ- 
teva cabane mari, din lemn, de 3 etaje, ale sătenilor din satul Entschwill 
cu apartamente puse la dispoziția turiştilor din străinătate. Vin aici pe 
lângă nemți, englezi, francezi şi turişti înstăriți din Africa de Sud. Prețul 
este de numai 80 de feranci un apartament de 3 camere cu tot confortul 
plus bucătărie, însă programările sunt făcute deja pe 3 ani. Ce e de reți- 
nut că satul se întinde până în crestele munților pe un drum asfaltat, e 
drept foarte îngust, până în casele loicalnicilor. Dacă cabanele seamănă 
cu cele din Predeal, casele din sat sunt modeste, în schimb fiecare 
gospodărie are vaci, oi, capre şi păsări, maşini de oraş şi mici tractoare 
pentru gospodărie. 

Cea de-a doua staţiune, Grimialp se află la o distanţă de încă 7 
Km şi aici drumul asfaltat se termină. Însă vara excursioniştii pot urca 
pe poteci marcate până în vârful muntelui iar iarna fondiştii sunt peste 
tot. Din nou o pârtie abruptă cu telecabine pentru urcat în vârf, dar aici 
există şi o pârtie pentru începători. Pentru 14 franci dacă ai echipament, 
poţi cobori fără prea mari griji că n-ai să reuşeşti s-o străbaţi, petrecând 
o zi întreagă între 10.00 şi 16.00 coborând pe schi sau servind masa şi 
un vin fiert la restaurantele de aici Eggli si Spillgerten. Peisajul e încân- 
tător, iar puştii de 5-6 ani zburdă pe lângă tine cu iuţeală şi adesea fără 
bețe! În week end pasionaţii coboară din vârf cu parapanta. Amatorii de 
patinaj au alături şi un patinuar artificial. 

Dacă doriţi pârtii performante trebuie să alegeți stațiunile 
Grindelwald, Zwiesimen, Crans Montana, Gstaad ori Adelboden incluse 
în circuitul mondial. 

Gstaad este cea mai renumită staţiune cu cabane private ale arti- 
ştilor celebri şi bogătaşilor, cu un centru mic ce ţine cât o stradă de 1km 
dar cu butici de marcă cu preţuri pe măsură şi un singur hotel mare. 

De la Grindelwald sau Lauterbrunnen se merge cu trenul spre 
Kleine Scheidegg, 2061m la poalele vârfului Eiger 3970m, apoi prin 
stația intermediară Eismeer 3160m se ajunge la stația cea mai înaltă 
din Europa, Jungfraujoch la 3454m, vârful Europei. De aici se vede 
cel mai mare ghețar din Europa, Aletsch de 23 km intrat în patrimoniul 
UNESCO. 

Din Interlaken se poate merge şi spre Wengen şi Muren de unde 
cu telecabina se ajunge la Schilthorn 2970m unde admirăm cea mai 
spectaculară panoramă de 360 de grade a întregii regiuni din primul 
restaurant rotativ din lume, de acolo de unde în iarna 1967/68 s-au turnat 
scene cu James Bond pentru filmul ““On her Majesty’ s Secret Service”. 

Dacă Zurich este oraşul bancar, Geneva - aşezată la extremitatea 
sud-vestică a lacului Leman, este cel mai mare centru mondial al 
diplomației multilaterale. Cunoscut pentru toleranța sa a fost locul care 
i-a adăpostit pe Voltaire, Victor Hugo, Dumas, Balzac, Byron, Richard 
Wagner şi Franz Liszt dar l-a silit la exil pe filozoful liberal Jean 
Jacques Rousseau. Pereții din mozaic de la Prefectură descriu intrarea 
lui Caesar în anul 58 î.e.n. şi cucerirea romană. Apoi în 1798 cade în 
mâna francezilor pentru ca în cele din urmă să se alăture Confederaţi- 
ei Elvețiene în 1815. Trecând podul Mont Blanc pe locul unde lacul 
se subţiează şi pătrunde în Rhon se ajunge în centru unde magazinele 
se înghesuie pe Rue du Rhone, admirăm Eaux Vives, jetul simbol care 
aruncă apa la 50 m înălțime, trecem pe lângă Plaine de Plainpalais apoi 
suim spre vechiul centru până la catedrala Sfântul Petru unde vizităm 
muzeul Reformei, apoi ne îndreptăm spre Cologny, locul vilelor artiş- 
tilor celebri. O vizită la Universitate şi la Conservator ne îndreaptă pa- 
şii pe urmele lui Dinu Lipatti profesor aici în ultimii ani de viaţă, chiar 
una din săli portă numele lui iar lângă, la Chen Bourg ne închinăm 


Bs 


~ sy” 
România oElvețic-aestului 


la mormântul său. 

Al doilea centru al ONU după New York, cartierul general din 
Geneva are 200 de organizații internaționale. Dar pe lângă ele mai 
există federația internațională de hokei pe gheață, Comitetul Olimpic 
Internațional de la Lausanne, Asociația internațională a federaților de 
fotbal FIFA la Zurich, Forul economic mondial din Geneva cunoscut 
prin adunările anuale de la Davos.... 

Aici la Geneva suntem cu un pas în Franța la Annency, Chamonix 
- celebra stațiune montană de schi, sau în Italia prin Martigny urmând 
zona vinurilor Chablais şi trecând St. Bernard, pasul cel mai înalt, aflat 
la 2469 m înălțime înspre Aosta şi apoi Torino... 

Am mers special să văd Evian - localitate aflată pe malul lacului 
Leman în Franța — ale căror ape sunt comparabile cu cele din stațiunea 
Călimăneşti — Căciulata. Până la Evian nimic deosebit, drumul serpuieş- 
te pe malul lacului iar cele câteva cătune cu modeste case țărănești 
seamănă cu acelea din România, însă Evianul este frumos! Are în centru 
un pavilion asemeni celui din Călimăneşti şi vile frumoase. Şi, la fel ca 
la Călimăneşti-Căciulata apele sunt cele ce dau faima acestui orăşel. 

Nu poţi lăsa nevizitat Neuchatel cu celebrele fabrici de ceasuri de 
la Chaux-de-Fonds, Patek Philip, Cartier, Breitling, Tag Heure, Jaquet 
Droz şi Le Locle unde sunt Mont Blanc, Montre, Tissot şi Zenith, 
localități aflate spre granița cu Franța, apoi Murten, Gals, Erlach şi 
Avenches, printre cele mai vechi localități din Elveția. 

În materie de ceasuri am cunoscut la Berna pe managerul celui 
mai scump magazin din oraş, Gubelin, ai cărui patroni sunt din a S-a 
şi a 6-a generație. Am primit chiar invitaţie la deschiderea din 2011 
după renovarea magazinului care se află lângă gară, aproape de hotelul 
Schwizerhof, celebru şi el. Este interesant cum a fost prima întâlnire! 

Nu poți intra oricum, ci doar unul câte unul, prin intermediul unui 
security iar din vitrină se scoate doar câte un ceas folosind mănuși albe 
iar tu n-ai voie să pui mâna, mai ales dacă este cumva Patek Philippe 
de peste 93000 de franci!!! Ierarhia este: Breguet din 1775, numele 
fiind chiar al creatorului, Patek Philippe, Omega, Rolex, Britling, şi, 
la distanță Longines, Mont Blank, Schaffhausen, Tissot, Certina, Tag 
Heuer, Zenith,... 

Spre vest, pe autostrada ce duce la Lausanne, după 25 de km 
ne îndreptăm către Neuchatel, cantonul unde se realizează celebrele 
ceasuri elveţiene, pe un drum național, de data asta până la autostrada 
ce leagă Biel-Bienne de Neuchatel. Din acelaşi loc la întoarcere vom 
porni spre alte direcții interesante: Murten, Gals şi Erlach unele din cele 
mai vechi localităţi. De reţinut că această zonă e bine să fie vizitată în 
septembrie odată cu festivalul vinului de la Neuchatel când forma- 
ţii de fanfare sosite din canton se întreg în a oferi publicului vizitator 
momente folclorice plăcute alături de degustări cu must şi şnaps alături 
de preparate delicioase. Suntem plăcut surprinşi de ecuadorienii emigraţi 
sau sosiți special aici pentru un câştig de-o vară alături de asiatici cu tot 
felul de preparate... După o masă copioasă, de fiecare dată la taverna 
elvețienilor de sorginte italiană cu preparate de mare, caracatiţă şi 
calamar, pornim spre Chaux-de-Fonds şi Le Locle aflate la graniţa cu 
Franţa, intrând pe tărâmul fabricilor de ceasuri. Prima este Tag Heure 
la intrarea în Chaux-de-Fonds, urmează apoi Breitling, Jaquet Droz, 
Patek Philip şi Cartier aflate toate într-un compaund protejat chiar de 
UNESCO. 

Le Locle, ultimul oraş înainte de a trece în Franţa, găzduieşte 
sediile fabricilor Mont Blanc şi Montre, Tissot şi Zenith care fac parte 
din patrimoniul Unesco! 

Să descoperim acum unul din simbolurile elvețiene: ceasul! 
Alături de caşcaval, vaca Milka, ciocolata Toblerone, automobilul 
elvețian — am numit aici bicicleta, peisaje de un verde de-a dreptul ireal 
şi trenuri rapide ce merg mai bine decât ceasul, Elveția e cunoscută în 
lume prin celebrele branduri de ceasuri atât elctronice cât şi mecanice. 

Când am revenit în Elveţia în 2008 aveam deja 2 ceasuri elve- 
tiene originale, un Omega al soției şi un Chopard. Binenţes că neputând 
să-mi permit unul nou am încercat să descopăr magazinele specializate. 
Şi cum sunt un “norocos” am intrat drept la Gubelin — cel mai grozav 
dintre magazinele din Berna ai căror patroni au ajuns la a 6-a genera- 
ție! Prima dată a fost în 2008 când am rămas surprins că nu puteam 
intra deşi înăuntru erau doar două persoane! Abia când au terminat de 
cumpărat, unul de la security a deschis uşa cu cheia şi m-a introdus. 
Când am văzut însă preţurile afişate însoţite de 4-5 zerouri mi-a fost jenă 
şi am stat deoparte, asistând la celălalt cumpărător, mult mai hotărât. 

Am tras cu coada ochilui şi am intrat în panică - cel mai ieftin 
ceas era 2500 de franci iar cel mai scump 93000, un Patek Philippe — 
Geneva! Am ieşit din elegantul magazin situat în laterala gării lângă 
hotelul de lux Schwizerhof şi am pornit către magazinele mari Loeb 
şi Globus unde găseai şi ceasuri de cumpărat nu doar de privit! Mi-am 
dat seama că trebuie să învăţ şi am început cu magazinele specializate 
Bucherer, Chris, Ziggler şi Helen Kirchhofer. Dar nu a fost de ajuns 
şi atunci am proiectat o vizită la Geneva pe celebra Rue du Rhone, 
acolo unde oamenii normali merg ca la muzeu — doar să viziteze! 
Aici în Elveţia totul e pe bani — mulţi, singurele gratis sunt patinoarul 
artificial din faţa Parlamentului dăruit de Primărie bernezilor iarna prin 
sponsorirarea firmelor Mobiliar, Coop şi Bea, vizita la grota urşilor 
şi ştrandul din Marzili deschis vara lângă Aare, unul din cele 4 râuri 

principale alături de Reuss, Rhone şi Rhin. 

Acum 20 de ani, când am vizitat pentru prima dată Geneva, l-am 
întrebat pe unul dintre vânzătorii de pe faimoasa Rue du Rhone de ce nu 
sunt cumpărători şi cum face să reziste chiriei exorbitante. Mi-a răspuns 
că e deajuns să vină de sărbători un şeic care-i face o comandă de câteva 
milione, da! Milioane, căci arabii comandă ceasuri extravagante din aur 
sau platină cu mecanisme montate manual, în special cu diamante! Am 
revenit în România şi le-am povestit amicilor care au rămas perplecşi. 

A doua oară când am vizitat Gubelin a fost în 201 lcând acesta 
era în renovare însă am fost primit de acelaşi security şi vânzătorul 
a fost foarte amabil şi mi-a adus din vitrină tocmai un model Patek 
Philippe de 93000 de franci! Binenţeles toate vitrinele sunt închise iar 
ceasurile se iau cu mănuşi albe şi nu ți se dă voie să pui mâna pe ele! În 
modestia mea i-am spus că nu-mi pot permite decât unul până în 2000 
de franci, deşi eram departe de suma alocată! Mi-a adus două modele 
dar m-am făcut că nu-mi plac. Şi explicaţiile au început să curgă: PP e 
topul ceasurilor, îl iei pentru o viaţă, perfecține, eleganţă, exuberanţă ... 
Dar magazinul fiind gol am repetat întrebarea de acum 20 de ani de pe 
Rue du Rhone: câți cumpără ceasuri atât de scumpe? Şi jenat nu mi-a 
răspuns zicând că e confidențial! Oricum i-am spus că tocmai vizitasem 
Ticino cu un Lexus de 80000 de franci al consuliţei din Lugano şi că 
dacă avem banii ăştia vreodată, ceea ce era departe de adevăr, i-aş da 
mai repede pe o maşină! Un răspuns provocator care l-a făcut să mă 
invite la ceremonia de deschidere din 8 decembrie 2011 ţinută într-o 
atmosferă newyorkeză, în stradă, cu muzică la saxofon, şampanie şi 
stridii în faţa trecătorilor elveţieni invidioşi că n-au fost invitaţi şi ei. 

La Berna am vizitat toate magazinele, dar de top sunt doar 4: 
Gubelin, Zigler, Bucherer şi Helen Kirchhofer. 

Sosind împreună cu soția la post în 2008 — Consulatul Româ- 
niei în Elveţia din Berna aveam oportunitatea de a mă autoeduca în 
această branşă a maeștrilor în ceasornicărie. Am făcut cunoștință chiar 
cu patroni şi producători direcţi de la care am învăţat, apoi mi-am 
cumpărat cataloage şi am studiat pe îndelete. Mi-aduc aminte şi acum 
prima întâlnire cu Rolf Dillmann înaintea recepţiei de ziua națională a 
Belgiei când sosisem cu 15 minute mai înainte de ora 18 în faimoasa 
Sală masonică din Hotel de la Musique. Fiind devreme mi-am aruncat 
ochii în prima vitrină, binenţeles cu ceasuri şi am intrat. Ospitalier am 
fost întrebaţi de o doamnă ce dorim să vedem şi i-am arătat ceasul din 
vitrină cu inițialele RD. Văzând că întârzie m-am uitat la ceas şi mai 
erau doar 10 minute până la începerea recepţiei şi pentru nimic nu aş fi 
rămas peste 1 minut! Soseşte însă o doamnă, dar cu o tavă cu două cafele 
şi refuzăm politicos spunându-i că ne grăbim! Între timp un tip elegant 
la vreo 60 de ani se îndreaptă către noi — era patronul! Foarte amabil 
ne-a prezentat rapid vreo 10 ceasuri dar toate erau scumpe pentru mine, 
de la 8 mii în sus! Erau însă două automatice care mi-au plăcut enorm 
— nu mai văzusem un rafinament ca aici, toate ceausurile automatice 
fiind mari şi greoaie! Acestea erau de o fineţe cum rar întâlneşti! De 
aici m-am inspirat în achiziționarea unui superb Frederique Constant în 
2011. M-am uitat, l-am pus la mână, apoi m-am ridicat şi politicos m-am 
scuzat că trebuie să plecăm dar cu siguranţă o să revim altădată pentru 
a continua plăcuta conversaţie care mi-a deschis apetitul. A trebuit apoi 
să vizitez Le Locle oraşul sunt sunt cele mai multe fabrici. 

De mic copil mi-au plăcut maşinăriile ceasurilor, apoi am început 
să colecționez, primul a fost unul rusesc binențeles. Apoi peste ani a 
urmar unul adevărat, elveţian primit cadou de la soacra mea, mecanic. 
Am trecut apoi la pendule pe care deja ştiam să le repar. A venit apoi 

India cu moda ceasurilor electronice. Acolo la New Delhi ţi le făceau 
pe trotuar, doar te întrebau ce poinson să-ţi pună: Rolex, Swiss Military, 
Tag Heure, Rado, de 5 $ unul, aşa că mi-am luat câte unul din fiecare 
pe care le mai port încă. 

Primul ceas din aur l-am cumpărat în 2008, mecanic, dar a trebuit 
să-mi schimb remontorul aici la Glob unde un şarlatan argentinian mi-a 
luat 25 de franci şi mi-a oprit originalul din aur. Oricum în alte magazine 
reparatul costa 80, 60 franci ! 

Asta m-a făcut să încep să învăţ să apreciez un ceas şi mi-a luat 
3 ani de cercetări. Abia acum am îndrăznit să-mi cumpăr primul ceas 
adevărat, nicidecum unul elveţian dar cu părți fabricate aici, un Armani. 
Nu mi-am putut permite unul elvețian deşi îmi plăcuse un Hamilton de 
700 franci şi un Longines de 3010. Armani m-a costat 600! 

Totul a început cu vizitele la magazine din care nu înţelegi 
nimic, dat fiind că sunt pline şi nu întotdeauna găseşti şi explicaţii. Am 
trecut la magazinele de top, acolo unde se intră unul câte unul şi au 
security la intrare. Apoi am vizitat fabricile de lângă Neuchatel, cele 
de la Le Locle, o aşezare intrată şi ea în patrimoniul UNESCO datorită 
aglomerației fabricilor de aici: PP, Cartier, Jacquet Droz, Mont Blanc, 
Zenith, Tissot.. Însă aici se fac doar componentele, restul se asamblează 
la Geneva... şi datorită politicilor nu poţi cumpăra. 

La o expoziție am aflat că ceasurile cele mai scumpe sunt cele 
asamblate manual de firme mici cu patroni de 3,4, 5, 6 generaţii, numai 
că pentru un ceas ca acesta poţi aştepta şi un an! 

Constatând că nu pot să-mi permit la început un ceas pur elve- 
țian am ales Armani asamblat aici dar pe baterie deşi mie îmi plac cele 
mecanice! 

Pe lângă cele mecanice mai sunt cele electronice şi automatice. 

Mi-aduc aminte cum mă lăudam prin Elveţia cu unul automatic PP, o 
copie din Famagusta de la turci de 200 euro(caz fericit, pentru că la 
Nicosia, lângă biserica Sfânta Sofia transformată în moschee, pornea de 
la 1200!) negociat de soție până la 35 de euro, dar o copie bine realizată 
în Emirate, la Abu Dabi, de asta nici nu era remarcat până am făcut 
greşala de a merge la cumpărat un Tissot de 800 de franci şi când le-am 
arătat PP-ul meu, vânzătorul a râs şi i-am spus că e primul care-şi dă 
seama. Răspunsul a venit prompt: cine are un PP nu cumpără un Tissot! 

De atunci nu mai pomeneam că e o copie făcută în Emirate, iar 
vânzătorii nedeosebindu-l de original, mă apreciau! 

Adevărata aventura în istoria ceasurilor începe indiscutabil la 
Geneva deşi istoricii şi cercetătorii se bat între ei pentru că practic nu 
există un singur loc, cum nu există un singur inventator! 

Philippe Stern este preşedintele celei mai mari firme, Patek 
Philippe, iar Gerdi, soţia sa se ocupă de decoraţiile din cel mai mare 
muzeu de ceasuri din lume: muzeul PP din Geneva care conţine esenţa 
istoriei celor mai cunoscute ceasuri din lume. Aici găseşti obiecte 
adunate de 5 secole în materie de ceasuri şi emailuri şi tot aici se vede 
cel mai bine că un ceas e şi o operă de artă! O istorie care începe din 
1839 de la înfinţarea PP care a fabricat până acum numai 700000 de 
ceasuri, mai puţin de 1% din producţia de ceasuri elveţiana pe un an, 
ceea ce demonstrează că la un PP se lucrează mult timp şi cu mulți 
specialişti. 

Se află aici în muzeu o raritate, un ceas fabricat în Germania între 
1530-1540, o cruce a Sfântului Spirit cu un ceas, semnată Abraham 
Cusin din 1633-35, cel care a introdus ceasornicăria în Geneva. 

Muzeul conţine şi peste 500 de semnături ale marilor ceasornicari 
şi emailori din Geneva, mai mult de 500 de exemplare vechi şi peste 

1000 de ceasuri semnate PP — toată istoria de marcă a brandului, portrete 
în miniatură pictate pe email, 200 de maşinării vechi, peste 5000 de 
lucrări dedicate măsurării timpului... 

Sunt două muzee în Geneva: muzeul ceasurilor şi emailurilor 
înfiinţat în 1972(cu maeștri care au contribuit la fabricarea ceasurilor) 
şi muzeul PP cu obiecte strânse în 3 generaţii(peste 2000 de obiecte 
expuse, cu o evoluţie a creaţiilor sale din secolul XVI şi până în prezent). 
Bunicul şi tatăl lui Philippe Stern au început şi i-au trasmis mai departe 
gustul pentru achiziționarea şi conservarea piseleor cele mai interesante 
fabricate de PP de la înfiinţarea sa din 1939. 

În 29 noiembrie 1830 ca urmare a insurecției poloneze forţele 
țariste transformă Polonia într-o porovincie rusă. Revoluţionarii părăsesc 
ţara cu miile, printrte ei aflându-se şi tânărul ofiţer de cavalerie, contele 
Antoine Norbert de Patek care preferă exilul în schimbul închisorii. Se 
stabileşte la Geneva, capitala ceasurilor şi bijuteriilor. Nouă ani mai 
târziu, împreună cu prietenul şi compatriotul său, Francois Czapek, 
fondează fabrica de ceasuri Patek, Czapek & Cie cu sediul la Geneva. 
Producția va reflecta artistic teme din istoria Poloniei cu portrete de eroi 
revoluționari, legende din secolul X — XII precum şi cultul Fecioarei 
Maria neagră. Dar dezacordul dintre ei duce la înlocuirea lui Czapek cu 
francezul Adrien Philippe. Şi astfel firma devine Patek Philippe. Prima 
întâlnire are loc la Paris la Expoziţia din 1844 unde acesta prezenta 
ultima invenţie a sa, primul sistem de remontor integrat industrial, un 
pas mare în evoluția ceasurilor moderne căci până acum ceasurile erau 
întoarse şi puse la ora potrivită cu ajutorul unei chei separate, ceea ce 
ducea la erori. Acest sistem revoluționar împreună cu geniul artistic 
vor duce la renumele mondial al firmei. În 1851 la Expoziţia mondială 
din Londra de la Cristal Palace regina Victoria cumpără primul ceas 

fără cheie PP şi-i numeşte pe cei doi - asociaţi oficiali ai curții Angliei, 
deschizându-le porțile tuturor caselor regale europene. După regină este 
rândul marilor savanţi şi scriitori să poarte un PP: contele Leon Tolstoi, 
Piotr Ilici Ceaikovsky, Richard Wagner, Albert Einstein, exploratorul 
polar american Richard Evelin Bird — toţi vor comanda câte un ceas PP. 

În 1910 ducele de Reghla, Carlos Rincon — Gallardo y Romeo de 
Terreros achiziţionează un ceas de buzunar, o adevărată capodoperă cu 
o mică şi o mare sonerie pentru ore dar şi la cerere care va fi returnat 
pentru reparaţie după o intervenție a unui necunoscător. Repararea 
durează 4 ani şi e reuşită de maestrul firmei M.Max Berney, cea ce 
demonstrează prestigiul şi întâietatea în materie de arta complicaţiilor 
în mecanismnele ceasurilor. 

Către sfârşitul secolului XIX se nasc mai multe curente artistice 
noi: simbolismul va ocupa un loc important prin artişti de valoare ca: 
Gustave Moreau, Fernand Khnopff, Ferdinand Hodler. La Viena pictorul 
Klimt împreună cu alți artişti tineri adoptă un nou stil — Art Noveau care 
se extinde rapid în Europa cuprinzând şi orologeria. În Franţa bijuterii 
Lalique, Vever, Fouquet şi Gautrait fac din arta lor expresia cea mai 
rafinată, ceasurile reflectând prin frumuseţea lor fineţea şi rafinamentul 
acestei arte. Către primul război mondial Art Nouveau va face parte din 
Art Deco. Se produc acum tot felul de influenţe cu forme geometrice 
abstracte de influenţă cubistă prin culori vii folosind materiale noi ca 
bakelita, cromul. Dar, prin ironia sorții, Art Deco nu va rezista decât 
până la începutul celui de-al doilea război mondial găsindu-şi sfârşitul 
prematur în 1939. 

Casa PP începe să întrețină relaţii comerciale cu America printr- 
un acord de exclusivitate semnat în 1851 cu Tiffany New York. Dar e 
prezentă şi în America latină din 1870 prin distribuitorii săi La Maison 


goig 


ai . 
România o-Elveţie-a-estului 


Gondolo & Labouriau care inventează o metodă de vânzăre prin crearea 
unui Club unde fiecare va participa la un fel de tombolă săptămnală cu 
10 $ apoi prin tragere la sorți unui membru îi revenea un ceas PP. Cei 
179 de membri continuau să plătească 10 $ până când fiecare obținea 
un ceas PP. Metoda le-a permis ca în doi ani să vândă 180 de ceasuri! 

După războiul de secesiune, America întoarce spatele imaginii de 
societate agricolă şi cu timpul ajunge o puternică națiune industrială cu 
oameni de afaceri bogaţi. Depăsind Europa care se îneacă în războaie 
intestinale, America se trezeşte prin Charlestonul său la o nouă modă 
de viaţă astfel încât prin 1900 SUA deţinea o reţea feroviară mai mare 
decât a Europei iar industria petrolului prospera prin cel mai bogat om 
de afaceri, John D. Rockefeller prin compania Standard Oil. Andrew 
Carnagie edifică şi el un vast imperiu grație industriei electrice, a 
maşinilor şi băncilor. Acesti bogaţi nu-şi vor refuza niciodată luxul 
şi colecționarea de piese rare antice şi picturi care duce la un duel 
captivant între cei doi magnați în domeniul orologeriei. Ideea de a de- 
ține cel mai complicat posibil ceas îi va pasiona pe strălucitul inginer de 
automobile James W. Packard şi finanţistul newyorkez Henry Graves 
care se adresează Casei PP ce va crea ceasurile cele mai complicate, 
unul dintre ele având un cadran rotativ cu cele 500 de stele reprezen- 
tând cerul din Ohio. E vremea când PP realizează calibrul 89, cel mai 
complicat ceas din lume, în 1989, odată cu cea de-a 150-a aniversare, 
în urma unor cercetări de peste 9 ani. Acesta este compus din 1728 de 
piese şi 35 de complicaţii: afişarea anului, afişarea datei Paştelui pentru 
anul viitor fixată de Vatican până în 2017, sonerie, o hartă cu 2800 de 
stele a Căii Lactee... 

Simbolul perfecțiunii, crucea de Calatrava e adoptată de PP către 
sfârşitul secolului al XIX. O simplă cruce estetică cu rădăcini adânci în 

evul mediu, crucea de Calatrava devine simbolul casei Patek. Calatrava 
era un ordin de călugări războinici, care la fel ca şi Templierii, au asigurat 
apărarea pământului Sfânt pe timpul cruciadelor, în acelaşi timp când 
Spania era invadată de mauri. 

Ordinul e înfiinţat de un călugăr cistersian în 1158 fiind cel mai 
vechi şi cel mai important ordin de călugări cavaleri iberici care au 
apărat cetatea Calatrava situată la frontiera cu zona musulmană. În 1487, 
după moartea ultimul Mare Maestru, ordinul a fost ataşat Coroanei 
Spaniei şi sub regii catolici Feredinand de Aragon şi Isabela de Castilia 
se lansează în recucerirea ultimului bastion maur, Granada. Simbolul 
crucii de Calatrava este unul al victoriei iar azi el are o misiune nouă, 
aceea de a cucerii şi stăpânii timpul. 

Și aşa va fi. După împărțirea lumii în cele 24 de fuse orare, în 
1870 e rândul genevezului Cottier să inventeze ora universală, prin 
crearea unui ceas care să indice simultan ora locală în mai multe ora- 
şe. Tot el este cel ce crează pentru PP câteva serii de ceasuri universale 
produse din 1940 până în 1950 şi din 1953 până în 1966, azi cele mai 
apreciate piese pentru colecționari. 

În 1934 când a fost creat calibrul Graves firma e cumpărată de 
fraţii Stern, Jean şi Charles care au hotărât să respecte tradiţiile dar să 
şi le dezvolte în timp, realizând peste 70 de patente. Singurul român 
prezent în muzeu este domnitorul Grigore Ghica cu un ceas comandat 
la PP, dar sunt foarte mulţi din famiilile bulgare bogate! 

Muzeul are 3 etaje: la Etajul 3se află biblioteca cu cărţi rare despre 
ceasuri şi arhiva PP; Etajul 2 găzduieşte colecția veche de ceasuri — 
secolele XVI — XIX cu secțiunile: ceasuri din secolul XVI şi XVII, 
ceasuri din secolul XVIII, salonul automatelor, salonul portretelor 
miniaturale, arta Brequet, tehnica ceasurilor, ceasuri fanteziste, ceasuri 

fabricate pentru piața chineză şi ceasuri fabricate pentru piaţa turcă; 
Etajul 1 conţine colecția PP, ceasuri de buzunar, ceasuri de buzunar cu 
complicaţii, ceasurile lui Henry Graves jr., ceasuri cu brățară complicate, 
ceasuri comemorative, ceasuri cu brățări, pendule de casă. 

În fine pe 8 decembrie 2011 am fost invitat la Longines.... 

În 1832 Auguste Agassiz fondează compania iar din 1852 până 
în 1900 Ernest Francillon pune bazele modernizării ei. 

Auguste Agassiz s-a născut în 1909, a lucrat o vreme în Nuechatel 
unde unchiul său conducea o bancă. În 1832 se asociează cu Hernry 
Raiguel în satul Saint Imier din cantonul Jura unde cumpără două 
bucăţi de teren la locul numit Les Longines, singurul loc întins din sat. 
Pentru că lângă sat curgea un râu la început el a fost folosit pentru 
crearea energiei electrice necesară uneltelor din fabrică. Apoi lărgeşte 
fabrica şi aduce muncitori permanenţi pentru că până acum comenzile 
erau date sătenilor ce le executau după un timp îndelungat dat fiindcă ei 
le lucrau numai iarna. 

În 1834 se îmbolnăveşte şi-l cheamă pe nepotul său Ernest 
Francillon din Nuechatel să-l ajute în afacere. Acesta va moderniza 
fabrica iar azi numărul ceasurilor fabricate aici se ridică la peste 38 de 
milioane. Logo-ul brandului, înregistrat de Ernest Francillon în 1874, 
Longines, stă deasupra unor aripi de vultur şi o clepsidră, vechiul ceas 
antic. 

“Eleganţa este o atitudine” - fraza de reclamă îl face faimos în 
lume obţinând multe premii internaţionale. Mulţi dintre pionierii aerului 
vor purta Longines: Howard Hughes, Graf von Zeppelin, Charles 
Lindberg, exploratorul Richard E. Bird. 

Precizie şi eleganţă - Longines are drept ambasori ai săi nume 
celebre: Andre Agassi, miss India Aishwarya Rai, cântăreţul din Hong 

Kong Aaron Kwok, actrița din Lituania Ingeborga Dapkunaite, actorul 
rus Oleg Menshikov, modelul din Taiwan Chiling Lin, actorul german 
Peter Lohmeyer, artişti din Azerbaijan, Tailanda, Singapore, Rusia, 
Elveția, SUA, Norvegia... 

Muzeul de azi a fost realizat în 1992, extins în 2007 pentru a 
omagia cei 170 de ani de la fondarea Companiei şi am avut privilegiul de 
a fi invitat chiar de doamna Jennifer Bochud, managerul de imagine al 
Companiei, pe 8 decembrie 2011 deşi el este deschis numai VIP-urilor. 
Eram deja gata pregătit cu material bogat pentru a începe descrierea 
faimoaselor branduri de ceasuri din Elveţia. Trebuie spus că în Elve- 
ţia nu poți intra oricum într-o fabrică pentru că accesul e interzis de 
o groază de security şi nici o fabrică nu vinde şi nici nu posedă un 
magazin de prezentare, distribuția făcându-se prin dealeri specializaţi. 

Singurul loc unde am fost invitat de onoare dat fiindcă începusem 
să fiu perceput în lumea diplomatică din Berna şi printre patronii marilor 
case de vânzări de ceasuri elveţiene drept un cunoscător, a fost Muzeul 
Longines! Încă de la intrare am fost întâmpinat de Jennifer care după 
un tipic protocolar m-a condus în bibliotecă unde mi-a arătat arhiva 
Longines ce conţine peste 800 de cărţi rare şi dosare cu traseul fiecărui 
ceas de la dealer până la posesor. Aşa am descoperit că Longines era 
vândut în toată lumea însă cel mai mult în America. Sunt prezente 
aici calibrele 13 ZN din 1913 şi 30 CH, cele mai invidiate şi dorite 
de către orice colecționar. Dar şi cele din 1936, anul Olimpiadei din 
Berlin. Calibrul 360 — un vis al tuturor colecționarilor este şi el prezent 
în muzeu alături de peste alte 200 de mecanisme cu carcase originale. 
Testele făcute la observatorul din Nuechatel în 1959 şi 1967 fac din 
Longines, partenerul oficial al tuturor întrecerilor sportive la nivel 
mondial. Trebuie subliniat că încă din 1870 numeroase companii de căi 

ferate vor face o cerere mare dat fiind perfecțiunea ceasurilor pe care le 
foloseau în gări. Vorbind de tradiţie amintim că în 1899 câteva ceasuri 
au însoţit echipa condusă de prinţul italian de Savoia la Polul Nord. 

Muzeul descrie istoria veche a ceasurilor Longines, istoria 
modernă şi are o colecție mare de ziare, reviste şi documente vechi. 
Sunt prezente aici primul ceas cu curţ şi primul ceas cu calendar. 

Plin de postere vechi cu reclame Longines muzeul dezvăluie 
interesanta istorie a ceasurilor fabricate aici de-alungul anilor. Peste 
500 de obiecte sunt expuse în cele trei camere. 

Interesant că fiecărui brand îi este caracteristic o frază ce exprimă 
apartenenţa la el: Patek Philippe (PP) - "pasiunea pentru timp”, Chopard 
- "pasiunea pentru mişcare”, "tradiţia excelenţei”, "o lungă istorie a 
pasiunii şi preciziei”, Rolex - calitatea, stilul şi respectul unei mari 
tradiţii în ceasornicărie, Longines - "eleganța este o atitudine”, Baume 
& Mercier - "viaţa e compusă din momente”, Frederique Constant - 
"Trăieşte-ţi viaţa” dar interesantă este şi aceea a brandului american 
Hamilton - spiritul libertăţii, “viaţa fără libertate e o mizerie!”. 

Pe drumul de întoarcere în Elveţia la Neuchatel, din rondul aflat 
lângă autostrada Berna — Lausanne ne îndreptăm către ţinutul vechii 
familii von Erlach trecând prin satul Gals şi Murten, două localități 
vechi de 1000 de ani. Că este aşa ne-o dovedesc chiar casele care poartă 
patina veche. Deşi drumul e secundar, asfaltul e perfect, casele îngrijite 
iar câmpurile lucrate în parcele parcă desenate. Ajungem la castelul 
Erlach vechi şi el de 1000 de ani, acum transformat în şcoală, cu săli 
de mese în încăperi restaurate după modelul vechi, una dintre ele — cea 
mare — fiind folosită drept sală de sport. Şi pentru că era sărbătoarea 
vinului am vizitat la parter un beci cu butoaie mari acum goale şi cazane 
în care se pregătea vinul de 1000 de litri. Pe pereţi mai sunt încă texte 

vechi rămase pe tencuială. 

Afară e atmosferă de sărbătoare pe o terasă care oferă o privelişte 
deosebită spre lacul Neuchatel cu pante pline de rânduri perfect paralele 
cu viţă de vie. 

Ne întoarcem la rondul de dinainte de autostradă şi urmăm 
indicatorul Murten, un oraş vechi cu prima atestare din anul 515 
când era numit Muratum, aflat în ţinutul lacurilor(Neuchatel, Murten pe 
malul căruia se află şi Biel). 

Din anul 1013 este atestat ca fortăreață căreia i se adaugă noi 
clădiri şi ziduri de apărare. 

Între 1159-1179 Berchtold al IV-lea, duce de Zahringen, 
construieşte oraşul ca un bastion al cantonului Berna şi Fribourg, oraşul 
fiind recunoscut ca liber de împăratul german Frederic II. În 1255 ora- 
şul intră sub protecția Conţilor de Savoia, iar contele Pierre al II-lea de 
Savoia construieşte aici un castel. 

În 1377 contele Amedee de Savoia confirmă privilegiile acordate 
ducelui Berchtold. Oraşul se dezvoltă în mijlocul unor ziduri puternice 
dat fiind că regele Conrad al IV-lea îi scuteşte pe nobili de taxe timp de 
patru ani dacă participă la construirea lui. Acest document mai există 
şi azi în arhivele oraşului. Castelul va fi transformat în fortăreață din 
secolul XV, cu ziduri şi turnuri de apărare, folosit ca avanpost al ora- 
şelor Berna şi Fribourg. 

După marele incendiu din 1416 oraşul e reconstruit din piatră, 
iar din 1475 îşi proclamă fidelitatea pentru Berna şi Fribourg. Cel 
mai important eveniment se întâmplă în 1476 când armata ducelui 
de Burgundia, Carol Temerarul îl asediează şi este apărat de armata 
confederației. De atunci în fiecare an la 22 iunie este sărbătorită victoria. 
Pentru 300 de ani din 1484 oraşul e controlat de cele două state Berna 

şi Fribourg. În 1798 e invadat de francezi care distrug castelul, dar 
Napoleon îl redă cantonului Fribourg de care aparține şi azi. 

Se intră pe poarta Bernei construită în 1239 şi refăcută în 1778 
de Niklaus Hebler din Berna, autorul celebrului turn al ceasului, 
Zytgloggeturm. În interior, maşinăria ceasului mai funcționează şi azi 
din 1712 şi este fabricată de fraţii Ducommun din oraşul ceasurilor, 
Chaux-de-Fonds. 

Principalul bulevard, bordat de clădiri vechi şi arcade păstrate 
din secolul XVII şi XVIII ce adăpostesc acum magazine moderne, ne 
conduce către castel. Folosit ca avanpost împotriva cuceritorilor, apoi 
ca spital în timpul revoluției, cazarmă şi închisoare pe timpul ocupării 
de către francezi, azi el e sediul prefecturii. Grădinile de aci oferă o 
splendidă privelişte asupra lacului Murten sau Morat, a munţilor Jura şi 
a ținutului Vully, cunoscut datorită excelentelor vinuri de la Mont Vully 
unde se produc specialităţi de riesling, merlot, Chardonnay, cabernet, 
pinot noir şi rose-ul de Vully de pe vremea celților. Multe din ele pot fi 
gustate toamna la culesul viilor după întoarcerea de la Festivalul vinului 
de la Neuchatel, urmând drumul chiar pe rute care poartă numele Pinot 
Noir, Chasselas, riviera vinului... 

Urmăm strada principală către Primărie, o clădire impozantă 
reconstruită în 1748 după ce a fost distrusă de incendiul din 1416. 

Alături se află biserica franceză construită în 1481 pe vechiul loc 
al capelei Sfânta Ecaterina. O placă comemorativă e pusă în onoarea 
reformatorului Guillaume Farel(1530). 

Biserica germană e construită în 1732 în stil baroc şi e închinată 
Sfintei Maria. 

Ne abatem şi spre oraşul Avenches, un sit vechi datând din 
vremea romanilor şi considerat de importanţă națională dat fiind că pe 

vremea ocupaţiei de către romani era capitala Elveţiei romane(secolul I 
î.e.n. — secolul V e.n.). În vremea aceea oraşul avea 20000 de locuitori 
şi se numea Aventicum. Admirăm vestigiile vechi rămase încă pe locul 
lor şi folosite azi în scop cultural: amfiteatrul, teatrul, băile termale, 
turnul Tornallaz. Muzeul roman aflat acum într-un turn medieval aflat 
lângă amfiteatru găzduieşte o colecție de obiecte antice galo-romane, 
o copie a bustului lui Marc Aureliu din aur, sculpturi, mozaicuri... 
Castelul a fost construit la sfârşitul secolului XIII de către un preot din 
Lausanne. Biserica reformată a Mariei Magdalena este construită la 
sfâritul secolului al XI-lea iar primăria este atestată din secolul XV. În 
curtea castelului se află bustul celebrului nobil născut aici, generalul de 
mai târziu Guisan şi un bust al pilotului Ernest Failoubaz cu brevetul cu 
numărul 1 din Elveţia. 

Lucerna — capitala unuia din cele mai vechi cantoane te întâm- 
pină cu poduri vechi din lemn ce traversează râul Reuss care se varsă 
în partea sudică a lacului şi renaşte din el exact în centrul oraşului, 
pentru ca apoi să-şi urmeze drumul către Brugg, acolo unde în 1386 
Leopold III, duce de Austria, cheamă armatele, printre care şi valahi, 
ca să-i pedepsească pe elveţieni, acei munteni vânjoşi care mânuiau la 
fel de bine invincibila halebardă ca şi arbaleta. Că elveţienii erau viteji, 
cruzi, o dovedeşte înfrângerea habsburgilor la Sempach lângă Lucerna 
unde Leopold moare în luptă. Leopold făcea parte din a 10-a generație a 
familiei. Primele menţiuni despre habsburgi provin din anul 1020 când 
episcopul de Strasbourg, Worner şi fratele său Radbot au construit turnul 
alb — Habichtsburg pe malul râului Reuss. Descendenții lui Leopold, 
Werner şi Radbot au început să folosească numele leagănului familiei 
lor. Prin urmare ei erau cei de la Habichtsburg de Habsberc, pentru 
ca în cele din urmă să se ajungă la Habsburg. La mijlocul secolului 

XII domeniile lor s-au extins spre nord către Rin, dincolo de Pădurea 
Neagră dar şi spre sud în Elveţia. Prima construcţie ecleziastică a fost 
ridicată la Muri în 1027 — abația Muri. Apoi, un secol mai târziu, au 
stăpânit pământuri de la Basel până la Lucerna. 

Înainte de a ajunge la Zurich poposim la Brugg îndreptându-ne 
spre locul Konigsfelden(câmpia regelui) unde se află capela familiei 
Habsburg, aproape de locul asasinării lui Albert de către un nepot al 
lui Rudolf, loan. O biserică franciscană din 1308 se află la Brugg, în 
cantonul Aargau, aproape de Zurich. Konigsfelden este capela familiei 
de Habsburg, locul unde se regăseşte identitatea lor dinastică. Albert 
şi Leopold s-au jertfit în slujba Domnului şi a familiei. Ferestrele şi 
vitraliile de aici întruchipează spiritul cavaleresc, virtuțile familiei 
Habsburg care au triumfat prin spirit religios, prin credinţă în tainele 
bisericii şi prin refugiul în tradițiile protectoare ale familiei. Moartea lui 
Leopold şi înmormântarea lui aici e comemorată printr-o succesiune de 
picturi ce împodobesc pereţii bisericii şi ai camerei tezaurului. Ferestrele 
zvelte cu ogive constituie prima realizare documentară ilustrată într-o 
formă dramatică de maximă intensitate a legăturii simbolice pe care 
habsburgii doreau să o perpetueze. Multe dintre picturile de pe ferestre 
datează din perioada înmormântării lui Leopold. De construcția capelei 
s-a ocupat soția şi familia. În apropiere de Brugg satul Habsburg găzdu- 
ieşte castelul familiei, folosit în acele vremuri ca reşedinţă în Elveţia. 

Mănăstirea de la Konigsfelden se află în vicinătatea castelului de 
origine al habsburgilor din satul Habsburg, în mijlocul ruinelor romane de 
la Vindonisa, amintind de urmele esenţiale lăsate de habsburgi în istorie 
şi anume asasinatul din 1 mai 1308 al regelui Albert I de Habsburg de 
către nepotul său loan de Swab. Văduva regină Elisabeta fondează aici 
o mănăstire princiară căreia îi dă numele de Konigsfelden. În 1311 se 

instalează aici 6 călugări. După moartea în 1313 a reginei, de mănăstire 
se ocupă fiica sa Agnes, regină a Ungariei, care are grijă de realizarea 
vitraliilor. După moartea sa în 1364 mănăstirea intră în declin, iar după 
cucerirea de către Berna în 1415 se rup legăturile cu fondatorii. Prima 
piatră a mănăstirii e pusă în 1310. Un mormânt din marmură neagră se 
află în centru păstrând un descendent până în 1807 când a fost transferat 
la Sf. Paul în Carintia. Părinţii regelui asasinat sunt donatorii celebrelor 
vitralii din 1325-1330: patimile lui Cristos, Crucificarea şi Învierea, 
precursorii lui Isus, Sf. loan Botezătorul şi apostolul Paul, martiriul 
Sfintei Ecaterina, moartea şi venerarea Sfintei Marii. 

În 1173 moştenesc dreptul asupra oraşelor Semoach şi Willisan, 
apoi şi îndepărtatele Schweiz şi Nidelwalden ca şi Zurich şi Lucerna. 
Chiar au deschis drumuri în munţi spre Italia prin St. Gotthard construind 
un pod uimitor ce traversa Alpii. 

Habsburgii au cârmuit şi Spania aproape un secol şi jumătate 
după moartea lui Carol V. 

În timpul lui Franz Joseph II mareşalul Radesky are grijă de el în 
timpul revoluției din 1848 în Italia, fiind eroul războiului împotriva lui 
Napoleon — şi de aici s-a născut celebrul marş! 

În 1273, prinții germani electori s-au întâlnit în oraşul imperial 
Frankfurt şi l-au ales pe Rudolf de Habsburg ca împărat la 55 de ani, în 
dauna regelui Boemiei — Ottocar. 

Și Carol Temerarul a sfârşit mort într-un şanţ în afara oraşului 
Nancy în urma unei lovituri produsă de o halebardă mânuită de un elve- 
tian care i-a sfărâmat țeasta. 

Einsiedeln e un loc special, unul din locurile de pelerinaj 
importante din Elveţia. 

Istoria mănăstirii benedectine de aici începe cu Sf. Meinrad a 
cărui relicvă (capul) se află într-o casetă din argint în altar. Sfântul s-a 
născut în jurul anului 800 undeva între Tubingen şi Rottenburg, iar 
părinţii l-au trimis la renumita şcoală monastică de la Reichenau unde 
intră apoi la mănăstire. Având vocaţia de hermit, pustnic, se retrage în 
pădure iar pe locul acela ridică o mică capelă în 835 unde rămâne 26 
de ani până la moarte. În ianuarie 861 e atacat de doi hoți care-l ucid. 
Rămâne în urmă legenda care spune că două păsări pe care le-a salvat 
din ghearele animalelor îşi arată gratitudinea urmărind pe cei doi hoți 
până în vale unde sunt arestaţi pentru crimă. Cele două păsări sunt acum 
prezente pe emblema bisericii. După moartea sa locul rămâne părăsit 
pentru 40 de ani până când preotul Beno din Strasbourg vine aici şi 
reface capela. Apoi construieşte împrejur case unde pustnicii vor trăi în 
uniune. 

Acum începe istoria mănăstirii benedictine, în 934, când devine 
primul stareț. Otto I care doreşte să-şi mărească imperiul 
ca şi predecesorul său Carol cel Mare începe construcția mănăstirii 
care azi aparţine cantonului Schwyz. În 1314 elveţienii sunt atacați de 
habsburgi care preiau controlul mănăstirii dar vor fi înfrânți în bătălia de 
la Morgarten din 1315 iar după victoria de la Sempach din 1386 îi for- 
țează pe habsburgi să le redea protectoratul asupra mănăstirii. Până în 
secolul XIII mănăstirea benedictină Einsiedeln şi-a extins teritoriile 
şi acceptă numai pe călugării din familiile nobile. Reforma prinde aici 
doar doi călugări ale căror îndatoriri sunt preluate de Huldrich Zwingli 
reformatorul Zurich-ului pe ie o pierde multe din proprietăţi. 
Intervine protectoratul Schwyz carăconferă conducerea unui preot din 

St. Gallen şi se redeschide mănăstirea strict sub regulile benedectine. 
Când francezii invadează ţara şi o ocupă, mănăstirea era refăcută în 
stil baroc, dar în 3 mai 1798 soldații conduşi de generalul Shauenburg 
confiscă mănăstirea şi-l înlătură pe preot, dărâmând capela. În epoca 
catolică mănăstirea rezistă din nou şi renaşte, iar în timpul papei Pius 
al X-lea este recunoscută de Vatican. Aici vor trăi 200 de călugări. În 
1984 papa loan Paul al II-lea o vizitează. 

Urmele influenţei italiene se văd şi azi datorită nobilului conte 
Luigi Ferdinando Morsigli din Bologna, frecvent vizitator, care aduce 
aici un arhitect, urmaş al celebrului Bernini. Biserica are 3 părți iar în 
centru un spaţiu oval care adună credincioşii lângă Lady Chapel. În 
1723 se ridică capela proiectată de Moosbrugger. 

Miraculoasa statuie a Fecioarei cu Pruncul din capelă a fost creată 
de un artist anonim în secolul XV. 

Mai întâi, după 40 de ani de la moartea Sf. Meinrad capela 
construită pe ruinele celei vechi a fost dedicată Mântuitorului. Apoi a 
fost dedicată Sfintei Fecioare. 

Toată lumea se întreabă de ce feţele sunt negre? 

Există o singură explicație: în timp ele s-au înnegrit de la fumul 
ars al uleiului din candele care a acoperit culorile originale, devenind 
Madona Neagră cu pruncul. Şi datorită ei mănăstirea este loc de pelerinaj 
internaţional dat fiindcă credincioşii o consideră aducătoare de munini! 

Deasupra capelei conţinând miraculoasa statuie domul se sprijină 
pe doi stâlpi centrali la 20 m înălțime. Altarele din stânga şi dreapta 
capelei sunt dedicate Sf. Iosif, soţul Mariei şi Sfintei Ana, mama Mariei. 

Altele sunt dedicate Sfinţilor Meirad şi Benedict. Cupola galbenă 
e înltă de 37 m. 

Fraţii Cosmas Damian şi Aegid Quirin Asam sunt artiştii care au 

decorat-o. Principala temă este adevărul etern. Totul emană bucurie 
şi joacă de copii cu îngeri peste tot, pe cornişe, pe capiteluri, pline 
de exuberanţă, subliniind demnitate şi devoțiune, graţie desăvârşită. 
Figurile reprezintă adulți, preoți şi călugări, gravi, demni şi aparțin 
italenilor Carlo şi Diego Carlone din Scaria de lângă Como. 

În pulpit, Aegid Quirin Asam, crează o capodperă reprezen- 
tând predica lui loan Botezătorul, Isus în templu şi Moise cu şarpele. 
Tavanul are cele 4 adevăruri ale existenței umane în jurul mielului 
domnului şi cărții cu 7 sigilii descrise în Apocalipsă. Tavanul e opera 
cea mai supremă a bisericii în puncul ei cel mai înalt. Dumnezeu Tatăl 
e prezent cu crucea şi o ramură de măslin, porumbelul şi Sfântul Duh 
urmărind evenimentele ce au loc. Naşterea Salvatorului e reprezentată 
printr-o magnifică panoramă în culori galben pe dom. Maria ţine pe 
Isus în braţe, la picior având monograma IHS cu o triplă coronă. Sf. 
Iosif păstorul, femei şi copii, îngeri cu instrumente muzicale vin să 
se roage Domnului, ţinând în mâini “Gloria in excelsius Deo”. Sunt 
prezente mesaje scrise: "Gloria fie cu Dumnezeul Mare” şi “pace pe 
pământ pentru oameni în fața noastră iar Isus coboară acompaniat de 
îngeri şi sfinți, vis a vis Maria e descrisă ca regină înconjurată de cei 
patru evanghelişti. Apoi din toate colţurile apar Sfinţii Petru, Ştefan, 
Laurenţiu, Augustin şi Ambrozie, Grigore şi Mihail. Şi ca şi cum s-ar 
fi semnat, cei doi frați Asam apar şi ei în scenele pictate. Diagonalele 
întregii biserici se întâlnesc în fața altarului acolo unde călugării 
celebrează zilnic Eucharistul. Altarul se află imediat după acest punct 
şi a fost proiectat de unul din frații Torricelli şi colorat de sculptorul 
milanez Domenico Pozzi. El a fost transportat în 1751 prin pasul St. 
Gotthard şi executat dintr-o marmură neagră. 

În mijlocul altarului se odihneşte într-o casetă de argint capul Sf. 

Meinrad. Pozzi realizează monumental o Cina cea de taină în momentul 
în care Isus anunţă că unul din tovarăşi îl va trăda. 

Frescele din volte sunt episoade din Vechiul Testament: potopul, 
salvarea lui Noe cu arca, distrugerea Sodomei şi Gomora, Lot şi familia 
sa - toate consecinţe ale păcatului original. Dumnezeu decide acum să 
salveze umanitatea. “Decizia divină“ e redată în prima fescă a bolții 
principale cu Dumnezeu tatăl ce stă în centru în timp ce un înger afi- 
şează întrebarea:"cine o va face pentru noi? Fiul său îngenunchiază 
înaintea tatălui, în mâna stângă ţinând cartea cu cele 7 sigilii. Aici 
sunt! Trimite-mă ! se citeşte pe inscripţia purtată de un înger. Sacrificiul 
va fi cel de pe cruce. Îngerii mai poartă simboluri ale pasiunii, crucii, 
coroanei de spini, cuiele şi lancea. Arhanghelul Gabriel pregăteşte un 
mesaj, în altă parte Abraham se pregăteşte să-şi sacrifice fiul, pe Isaac, 
dar Dumnezeu îl previne la timp. Isus salvează lumea prin sacrificiul 
sângelui său. El e reprezentat printr-un miel sacrificat. Alături, un înger 
strânge sângele mielului. Moartea vine! Grandioasa poveste a Paştelui 
e reflectată printr-o înăltă piesă de artă în altar: urcarea Maicii Donului 
la ceruri. Pe balustradele din faţă ale altarului sunt 4 figuri alegorice de 
femei, inocenţa cu porumbelul în mână, puterea, măreția cu corona şi 
sceptrul, curajul cu armură, cască şi lancea aţintită către dragoni, tur- 
nând belşug din conţinutul cornului peste pământ. 

În centrul ei e un grup de îngeri ce ţin în mână un pergament cu 
“mama vieţii”. În faţa lor doi îngeri ţin cu mâinile galeria ca şi cum ar 
dori să se urce pe balustradă şi ei. 

Scena realizată cu aceste figuri dinamice împreună cu apostoli şi 
evanghelişti a fost executată de sculptorul Johann Baptist Babel. 

Giusepe Torricelli prezintă aici scene din viaţa lui Isus: predica de 
pe muntele măslinilor, interogarea de către Caiafa, suferinţa sub tortura 

crucificării şi baterii cuielor, luarea de pe cruce de către credincioşi şi 
punerea în mormânt. 

Fratele său, Gian Antonio Torricelli creează iluzii optice pe 
pereţi cu coloane, nişe şi uşi deshise care de fapt nu există şi un dom 
suspendat care parcă se deschide către ceruri. 

Franz Anton Kraus realizează o crucificare în culori fantastice cu 
lumini şi umbre de care ar fi mândru chiar Caravaggio: Isus e pe cruce 
cu trupul contorsionat de durere, cele două Marii plâng la picioarele 
sale în timp ce Sf. loan e disperat iar un ofițer roman călăreşte în spate 
către oraş! 

Impresionanta orgă compusă din două părți întinse pe laterale 
care sunt conectate între ele cu un mecanism de 15 m a fost realizată în 
1754 şi comandată de părintele Nikolaus Imfeld de la Viktor Ferdinand 
Bossard din Baar. 

Spațiul din faţa bisericii are şi el influenţe italiene cu balustrade 
pe care sunt figuri alegorice create de Johnn Baptist Babel. E reprodus 
aici binefăctorul imperial Otto I şi Henry al II-lea privind către vizitatorii 
sosiți în marea curte. 

La intrare, pe frontipiciu bisericii se află stema pe care sunt 
prezente şi cele două păsări din legendă referitoare la moartea Sf. 
Meinrad. 

Iar pe locul unde Sfântul şi-a aşezat capela prima dată e un izvor 
cu apă bună de băut, miraculoasă, legenda spunând că dacă bei din ea 
trăieşti mult. Pe acest loc călugării au ridicat mai târziu o fân- 
tână, dedicată Fecioarei Maria, care are acum 15 spoturi. În 1893 a fost 
renovată şi în centru se află statuia Fecioarei în galben, încoronată. 

Locul e renumit pentru pelerinaj pentru că e aproape de drumul 

spre Roma şi Santiago de Compostella din Spania. 

Am întâlnit aici şi măicuţe venite din Italia. 

Azi călugării urmează strict regulile benedictine ce vin din 
vremea Sfântului Benedict care a lucrat la anul 500 în Subiaco şi mai 
târziu în Monte Casino unde a scris regulile prin care benedictinii nu 
numai se roagă lui Dumnezeru în linişte, dar trăiesc în comunitate con- 
duși de un stareţ şi muncesc din greu pentru existenţă. “Ora et laboro”e 
leitmotivul lor şi azi. Uluitor! Am simţit aceeaşi emoție ca la intrarea 
în Mănăstirea Cozia, acolo unde se odihneşte domnitorul Mircea cel 
Bătrân, întemeietorul. 

Călătorind prin cantonul Ticino, aflat în sudul Elveţiei, te simți 
cu adevărat în Italia pentru că aici oamenii vorbesc italiana iar toate 
localităţile au denumiri italieneşti: Biasca, Bellinzona, Lugano, Locarno, 
Verasca, Ascona, Mendrisio... 

Se ajunge aici prin pasul St. Gotthard printr-un tunel lung de 17 
km aflat la 2108 m înălțime, inaugurat în 1882. Locarno se află pe lacul 
Maggiore şi e renumit prin festivalul de film, în timp ce Lugano este 
pe lacul cu acelaşi nume. Aici se află celebrul parc Swiss miniature — o 
Elveţie în miniatură unde te sinţi ca un Guliver printre clădirile cele 
mai importante din Elveţia. Cel mai frumos loc rămâne însă Ascona, cu 
străzi medievale încă, restaurante şi cafenele la malul lacului şi un hotel 
cu piscină cu apa încălzită tot timpul anului, amenajat într-un vechi 
castel din secolul XII. 

Zurich este cel mai important centru comercial, financiar şi 
cultural, situat pe ambele maluri ale râului Limmat, acolo unde renaşte 
din lacul Zurich în locul numit Quai. 

Obiectele descoperite în epoca de piatră şi expuse acum în 
muzeul național de aici atestă case mici plasate pe piloni în jurul lacului 

de peste 4500 de ani. În secolul I î.e.n. romanii construiesc aici o vamă 
transformată apoi în fortăreață. Sfinţii protectori Felix şi Ragula, doi 
frați creştini, au fost decapitați de guvernatorul roman pe o insulă mică, 
iar legenda spune că ei şi-au luat capetele, au trecut apa şi au mers pe 
deal unde s-au prăvălit pe locul unde se află azi catedrala Grossmunster. 

După secolul V vin triburile germanice care-i gonesc pe romani. 
Mai târziu carolingienii construiesc un palat pe râu iar Ludovic 
Germanul, nepot al lui Carol cel Mare ridică o mănăstire pe locul 
catedralei Fraumunster unde fiica sa va fi prima stareță. 

În 1336 Rudolf Brun fondează breslele care au rezistat până la 
revoluţia franceză. Şi azi locuitorii se îmbracă în costume medievale în 
marșul lor anual. 

Reforma lui Zwingli transformă mentalitatea locuitorilor prin 
devotamentul pentru cumpătare şi muncă. Însă cel care pune bazele 
sistemului bancar devenit al patrulea în lume după New York, Londra 
şi Tokio este Alfred Escher a cărui statuie este situată în fața gării. 

Interesant că acum depozitele subterane din oraş sunt goale, ele 
fiind mutate într-un loc mai sigur, lângă aeroport. 

Zurich nu e numai oraşul afacerilor, de aici a pornit în 1916 miş- 
carea dadaistă a lui Tristan Tzara, Jean Arp şi Hugo Ball. James Joyce a 
trăit şi scris aici. Mormântul lui se află în cimitiriul Fluntern. 

Pornind de la gară, ocolim statuia vrăjitorului finanțist Escher 
şi mergem pe malul stâng al râului, în oraşul vechi, pe strada cea mai 
costisitoare din lume, Bahnhofstrasse, plină de magazine cu prețuri 
extravagante dar şi centre de afaceri şi comerţ. Ajungem în Parade Platz 
acolo unde are loc anual parada breslelor. O vizită la Grossmunster, 
apoi la Fraumunster, Sf. Petru şi apoi la Podul Quai ne conduce la unul 
din cele mai renumite hoteluri, Bar du Lac. 

Pe Spiegelgasse la numărul 14 a locuit Lenin înainte de Revolu- 
ţia din Rusia, iar Pe Limmatquai, lângă pod, la cafeneaua bar Odeon, 
Lenin citea ziarele, iar lângă Rathaus exista pe vremuri o bibliotecă unde 
a scris lucrările: Imperialismul.... ultimul stadiu al capitalismului... 

Nordul Elveției îți oferă cea mai frumoasă privelişte a Rinului 
lângă Schaffhausen, la cascada de la Neuhausen am Rheifall. Rinul 
curge prin Schaffhausen, intră în lacul Boden, iese şi se varsă în marea 
Nordului, având traseul cel mai lung din Elveția, de 375 km, e urmat de 
Aare cu 295 km, Ronul 264 km, Tessinn şi Ticino, majoritatea izvorând 
din masivul Gotthard. Lor li se adaugă lacurile: Thun, Brienz, Leman, 
Neuchatel, Murten, Biel, Zurich, Lucerna, Maggiore, ...O vizită în 
Turgau la lacul Constanţa te introduce în atmosfera napoleniană de la 
castelul din Arenenberg - acolo unde a fost exilat Napoleon al III-lea, a 
copilărit, studiat şi a scris cărți despre arta militară. 

Mai la sud se află Chur, capitala celui mai mare canton, 
Graubunden sau Grison, iar pasurile Fluellepass 2283m şi Julierpass 
2284m te conduc spre renumitele stațiuni Davos şi St. Moritz. În 
apropiere se află tunelul şi trecătoarea St. Bernardino la 2065 m înăl- 
time folosită ca drum ocolitor cand tunelul St. Gotthard e închis! 

Spre est St Gallen îți oferă şansa să vezi una din cele mai vechi 
biblioteci din lume găzduită de biserica abaţială. 

Dea ici ajungi uşor la Vadus, în unul din statele cele mai mici, 
Liechtenstein. 

Vitasem Liechtenstein în primul cencediu în ţară şi nu ne-a luat 
mai mult de o oră. 

Lichtenstein este vecinul Elveţiei la frontiera de est, iar Vaduz, 
capitala, se întinde pe o stradă principală pe 10 km. 

Liechtentein are cel mai mic teritoriu după Monaco, dar cu cel 

mai ridicat nivel de trai din lume şi asta într-o țară cu numai 30000 de 
locuitori, fără resurse petroliere şi materii prime. 

Statul se întinde între Elveţia şi Austria într-o vale pierdută într-o 
scorbură a Alpilor cu o şosea ce o străbate pe nu mai mult de 15 Km, 
bordată de case îngrijite, iar centrul este cât un teren de fotbal! Curios 
este că au şi un stadion de fotbal! 

Surprinzător  Liechtentein intră în istorie abia în secolul al 
XII-lea — aşa cum o atestă un document al proprietarului castelului de 
atunci, Hugo de Liechtenstein — unul din seniorii familiei, proprietară 
a castelului cu acelaşi nume de lângă Modling, situat la sud de Viena. 

Timp de secole ei ocupă funcţii imperiale dat fiind averea lor 
cât şi devotamentul şi fidelitatea pentru habsburgi. Foarte bogaţi, mari 
palatini încă din 1607, sunt ridicaţi la rang de prinți în 1608 şi do- 
bândesc numeroase seniorii, însă ambiția lor este să devină prinți ai 
imperiului. Pentru aceasta trebuie să dobândească o seniorie direct de 
la împărat şi în 1662 prinţul Hans-Adam le Riche(bogatul) cumpără 
pe aceea de la Schellemberg în schimbul a 115000 de florini, apoi pe 
aceea alăturată de la Vaduz pentru suma de 229000 de florini. Astfel că 
la 23 ianuiarie 1719, împăratul romano-german Carol al VI-lea ridică 
la rangul de principat cele două seniorii unite sub domnia lui Anton- 
Florian de Liechtenstein(1656-1721). Statul va fi botezat după numele 
proprietarului: Liechtenstein! 

Dintre cele 343 de state ale Sfântului imperiu, Liechtenstein este 
singurul care-i va supraviețui. 

De atunci pe tron s-au succedat 12 prinți dintre care primii 7 
nici măcar nu au pus piciorul pe pământul principatului. Ei au avut re- 
şedinţa la Viena în palatul Liechtenstein sau pe domeniile din Boemia 

Singurul care simbolizează cel mai bine trecutul a fost prin- 
țul Josef Wenzel(1696-1772), apropiat al împărătesei Maria Tereza, 
ambasador la curtea Franței. Intrarea lui la Versailles va fi într-o ca- 
leaşcă din aur, mult mai strălucitoare decât a regelui Soare! 

După dispariţia Sfântului imperiu în 1806, Liechtenstein devine 
principat autonom în cadrul Confederaţei Rinului, iar în 1815 Congresul 
de la Viena confirmă existenţa lui în cadrul noii confederaţii germane. 

În 1871 devine independent. Are o suprafață de 159 Km pătraţi 
şi 30000 de locuitori. 

Ceea ce e de reținut e faptul că prinții au fost adevăraţi mecena ai 
artrelor şi literelor, binefăcători ai bisericii şi promotori ai progresului 
social. Ei creează Casa de Economii şi Împrumut, precursoarea citadelei 
financiare de azi. 

Înainte de primul război mondial pământurile familiei situate în 
Boemia şi Moravia, Polonia şi Ungaria reprezentau 1850 Km pătraţi, 
dar după 1948 — după confiscarea lor de către guvernele comuniste 
ajung la 240 de Km pătraţi. Privilegiile fiscale acordate între 1923-1928 
fac din Vaduz — un paradis fiscal. 

În timpul primului război mondial, Jean le Bon acordă statului un 
împrumut fără dobândă de 550000 de franci ce depăşea bugetul pentru 
a ieşi din foamete. 

Mari colecționari de artă, prinții reuşesc să recupereze colecţi- 
ile furate de nemți şi să le ascundă pe malul lacului Constanz. Prima 
colecție privată din lume e începută de Georg al III-lea în secolul XV şi 
numără 1600 de tablouri ale marilor maştri: 27 sunt semnate de Rubens, 
20 de Van Dyck, Rembrandt, Breughel, Franz Hals, Jordans, Tenniers, 
Memling, Ruysdael, Raphael, Botticelli, Perugino, Ribera... experții 
evaluând-o la 3-4 miliarde de euro! 

De menționat că numărul companiilor de aici este de 4 ori mai 
mare decât cel al populației: 135000! 

Prințul Hans-Adam al II-lea este al şaselea monarh bogat şi este 
prinţul superlativelor: cel mai bogat, cel mai absolut, cel mai discrtet,... 
este căsătorit din 1967 cu Marie-Aglae Kinsky, diplomată în artele 
grafice la Munchen. Au 3 fii, Alois care urmează la domnie, Maximilian 
şi Constantin şi o fiică, Tatiana. 

Prinţul moştenitor Alois, pe care am avut onoarea să-l cunosc în 
2010 cu prilejul zilei naţionale pe 15 august, de Sfânta Maria, la Vaduz, 
s-a născut la 11 iunie 1968 la Zurich şi a făcut studiile la Vaduz, în 
Marea Britanie şi în Austria. Este căsătorit cu prinţesa regală Sophie de 
Bavaria. Castelul unde se sărbătoreşte ziua națională este în proprietatea 
familiei din 1140. Veneam tocmai după vizitarea castelelor de pe Valea 
Loarei aflate între Blois şi Tours cu Chambord, Blois, Chaumont, 
Amboise, Chenonceaux, Sully-sur-Loire, Huardiere al cărei proprietar 
era românca Angela Crăciun — aşa că vechiul castel de aici nu ne-a 
mai impresionat ca prima dată, însă merită subliniată neintervenţia în 
modernizarea lui pe dinafară. Mesa de dinainte s-a ţinut pe o pajişte a 
domeniului din faţa castelului şi pe lângă locuitori participă şi corpul 
diplomatic acreditat la Berna. Deşi era o zi cu o ploaie torențială erau 
prezenţi foarte mulți localnici care apoi s-au bucurat de o masă modestă 
în grădinba castelului, acolo unde printre participanţi a fost şi prinţul 
moştenitor împreună cu părinţii. Binenţeles că totul e organizat după 
cronometru şi la 12,30 am plecat tot corpul diplomatic spre un restaurant 
First Class împreună cu ministrul de externe, o tânără doamnă blondă 
care ne-a întâmpinat cu un speech plin de extraordinare aprecieri în 
ideea de colaborare şi sprijinire în viitor. O bună vorbitoare şi o 
excelentă diplomată care face pentru țara sa mai mult decât reclamele 

plătite pentru un brand de ţară. 

S-au servit o mulţime de aperitive, somon, miel, friptură de 
vacă şi porc udate cu vinuri selectate alb şi roşu, apoi prăjituri şi fructe 
proaspete de pădure. Ambianţa a fost una plăcută mai ales că am stat vis 
a vis de ambasadorul Liechtenstein-ului la Berna şi o domnişoară din 
ministerul de externe. 

Oricum a fost cel de-al 46-lea stat vizitat iar Vaduz a 38-a capitală. 

De aici se trece în Austria prin Feldkirch pe un drum cu tuneluri 
şi încântătoarea vale Tirol... 

Salzburg - primul oraş ieşit în cale - trebuie vizitat pentru a 
aduce un omagiu marelui Mozart a cărui casă se află pe una din străzile 
principale... 

Salzburg sau luvavum cum se numea în perioada clasică - a fost 
fondat cu câteva decade după naşterea lui Isus. În 693 agilolfingianul 
duce Theodo îl însărcinează pe călugărul Rupert Hrodbertus din 
Worms să reformeze creştinismul din Bavaria şi să trimită misionari în 
ținuturile apropiate. Dar Rupert câştigă de la duce o donaţie generoasă 
constând într-un domeniu la Salzach pentru ridicarea unei biserici. Pe 
vremea aceea luvavum era un drum principal pentru comerț şi locul 
de extracție al sării de lângă Reichenhall. Pentru prima dată în 755 
e menţionat ca Salzburg. După dezvolvoltarea centrului ecleziastic 
de aici Rupert se întoarce la Worms în 714. În anul 739 se stabileşte 
centrul la Salzburg de către Sf. Boniface, iar în 745 în fruntea diocezei 
e pus Vergilius, un călugăr irlandez care fusese preot la Sf. Petru. El 
este cel care ridică prima dată catedrala Sf. Virgiliu, după acea a Sf. 
Rupert, una din cele mai mari din imperiul franc al secolului VIII. 
În 798 papa Leon III ridică dioceza la rang de arhidioceză. Distrusă 
de incendii catedrala a fost reconstruită de câteva ori între 991-1023, 

1106-1147 în timpul lui Konrad I şi 1177-1183 în timpul lui Konrad 
III. Dar va fi modificată de câteva ori în evul mediu. În decembrie 1598 
un incendiu îi provoacă mari pagube astfel încât în 1602 va fi complet 
demolată şi proiectarea noii catedrale îi e încredinţată arhitectului vene- 
țian Vincenzo Scamozzi, însă în 1614 planurile sunt abandonate şi i se 
încredințează acum continuarea lombardianului Santino Solari. La 28 
septembrie 1628 încă neterminată a fost dedicată Sf. Rupert şi Virgil. 
Arhitectul Giovanni Antonio Daroi termină lucrările prin completarea 
fațadei, turnului şi grădinii. Ea va fi restaurată în 1859 şi în 1944 suferă 
în urma bombardamentelor, iar reconstrucția durează până în 1958. La 
aniversarea a 1200 de ani a diocezei în 1998 era complet restaurată, 
iar în 2005 e completată cu un altar nou proiectat de arhitectul Peter 
Schuh. Impozanta arhitectură a catedralei reflectă importanţa spirituală 
şi politică care vine din timpurile carolingiene şi împreună cu grădinile 
formează un ansamblu unic înscris în patrimoniul UNESCO în 1996. 
Părţile ornamentale ale fațadei sunt din marmură albă. Fațada are două 
turnuri frumos decorate care sunt peste cele două etaje ale catedralei. În 
mijlocul pieţei din faţa catedralei se află o coloană dedicată Fecioarei 
Maria realizată de sculptorii Wolfgang şi Johann Baptist Hagenauer. La 
intrare te întâmpină patru statui ale sfinților Rupert, Petru, Paul şi Virgil 
puse pe piedestale flancând cele două intrări în catedrală. Deasupra 
lor sunt patru statui reprezentând pe cei patru evanghelişti. Grupul de 
personaje aflat deasupra, Moise la stânga şi Elias la dreapta cu Isus între 
ele reprezentat ca salvatorul lumii face aluzie la Schimbarea la faţă a 
lui Isus de pe muntele Tabor. Scena de pe faţadă te introduce parcă în 
interiorul catedralei unde se află învierea lui Isus. 

Se intră în catedrală prin trei mari porți din bronz încadrate de 
cei patru sfinți. Spaţiul interior e de forma unei mari săli cu arcade ce 

permit accesul în cele patru capele laterale. Stucatura laborioasă apar- 
ține lui Giuseppe Bassarino iar frescele lui Fra Arsenio Mascani şi fiilor 
lui Ignazio Solari. 

Tablourile reprezintă scene din viaţa lui Isus iar frescele scene 
de Paşte, scene din Vechiul Testament, scene din viaţa Fecioarei Maria, 
a Sf. Francisc din Assisi. Înaintând spre altarul baroc suntem în faţa 
Învierii lui Mascani care e flancată deasupra de Sf. Rupert şi Virgil. 

I-au trebuit sute de ani ca aspectul de azi al catedralei să fie atât 
de majestos! 

După Liechtenstein a urmat Luxemburg, tot o monarhie condusă 
de Marele duce, a 48-a ţară şi a 39 capitală! Istoria oraşului începe 
odată cu achiziționarea castelului de către contele Siegfried, conte de 
Ardennes, în anul 963, în jurul căruia se dezvoltă viitorul ducat de mai 
târziu, Luxemburg, o monarhie constituțională din 1354 cu un cabinet 
condus de prim ministru. Cel mai mic stat(2586 Km pătraţi) a avut în 
componenţă şi o regiune care aparţine azi Belgiei. Tot cu acelaşi nume. 
Merită vizitat pentru atmosfera prietenoasă, medievală a catedralei, 
palatului regal şi ministerelor, râurile Mosele, Sauer, restaurantul româ- 
nesc Sibiu... 

Mai întâi a fost Paştele sărbătorit la Bus aparținând de Saarlouis, 
un oraş german la graniţa cu Franţa. Regiunea Saar e străbătută de râ- 
ul cu acelaşi nume şi are capitala la Saarbruken, al 157-lea oraş vizitat. 
În centru lângă castel se află Teatrul construit şi donat de Hitler pentru 
populație în 1932 ca mulţumire după alegeri. 

Saarlouis este cunoscut pentru că aici s-a născut mareşalul Ney, 
celebru în campaniile lui Napoleon. Am cunoscut aici o veche familie 
italiană Di Valentin, emigranți nobili al cărui bunic realizează un 
surprinzător monument din piatră simbolizând un soldat german plecat 

la luptă - care îşi ia rămas bun de la soţie şi fetiță, realizat în 1939. 

De aici doar 70 de kilometri ne despart de Luxemburg. 

Marele ducat face parte din grupul de țări Benelux alături de 
Belgia şi Țările de Jos(Olanda, Danemarca). 

Istoria începe cu construcția castelului în 963 în jurul căruia s-a 
dezvoltat oraşul devenit capitală a statului mic, comitat la început apoi 
ridicat la rang de Ducat în 1354. A fost ocupat în timp de burboni, 
habsburgi, hohenhollerni şi francezi. Revoluţia belgiană din 1830-1839 
înjumătăţeşte teritoriul, partea vestică a ţării, majoritara francofonă e 
transferată Belgiei. Independenţa Luxemburgului e confirmată în 1839 
dar e ratificată în 1867 iar în 1839 se alătură Confederaţiei germane. În 
primul război mondial a fost invadat de Germania nazistă şi anexat în 
1942. 

Azi are un sistem parlamentar cu o monarhie constituțională 
condusă de Marele Duce sau Ducesă şi de un cabinet care are un prim 
ministru. 

Puterea legislativă aparţine Camerei Deputaţilor iar Consliul de 
stat are 21 de membri cu rol consultativ în elaborarea legilor. 

Luxemburg, este una din cele mai mici ţări din Europa, cu 2586 
Km pătraţi, în vest se învecinează cu provincia Luxemburg din Belgia 
cu o suprafață dublă, de 4443 Km pătraţi, munții Ardeni, nu mai înalți 
de 560 m, iar graniţa estică e formată de râurile Mosela, Sauer şi Our. 

Centrul vechi, cu fortificaţii, parcul cu statuia dedicată celor 
căzuți pentru apărarea țării, catedrala şi palatul princiar fac parte din 
patrimoniu UNESCO. 

În drum spre Luxemburg se află localitatea Shenghen, de unde 
vine denumirea de spaţiu Shenghen, iar la ieşire spre Saarbruken este 
restaurantul românesc SIBIU, foarte apreciat pentru mâncarea româ- 

nească. 

Saarbruken e capitala landului german Saarland care are în 
centru podul din piatră construit peste Saar în 1546, o biserică gotică 
Sf. Arnual, un castel şi piaţa Sf Johanner. A fost sub dominație prusacă 
apoi franceză, de unde şi influența rămasă până azi. E numit şi oraşul 
podurilor, bruck însemnând pod. 

25 de kilometri mai la nord se află localitatea Saar Louis, un 
oraş mai mic, cu o piață frumoasă iar în centrul vechi pe o stradă plină 
cu mici restaurante cu terase se află casa unde a stat mareșalul lui 
Napoleon, Ney. 

În apropiere este satul Bus care arată a orășel. 

Şi pentru că ţara e mică dar situată în centrul Europei e păcat 
să nu vizitezi țările din jur: Germania cu izvorul Dunării, capela 
familiei Sturdza de la Baden Baden, castelul Sigmaringen al familiei 
Hohenzollern, Franţa cu Chamonix, Grace, Castelanne, Nisa, Cannes 
şi mai ales castelele de pe Loara de la Chambord, Blois, Chaumont, 
Amboise sau Chenonceaux, oprindu-te puțin şi pe la Sully-sur-Loire 
unde la câţiva kilometri unde se află castelul Huardier al româncei 
Angela Crăciun, Italia cu Torino, Milano, Verona şi Veneţia, Austria cu 
Salzburg, Linz, Graz, Viena şi micul Principat de Liechtenstein. 

Ca român trebuie neapărat să ajungi la Sigmaringen nu numai 
pentru că de el se leagă istoria unei vechi dinastii, Hohenzollern, dar şi 
pentru că te vei simţi mândru de Carol I, descendentul de al cărui nume 
se leagă Casa Regală a României. 

Vizitând castelul Sigmaringen înveți nu numai istoria unei vechi 
familii — Hohenzollern — dar vei fi în contact şi vei retrăi trecutul istoric 
şi autentic al zonei ce găzduieşte una din cele mai mari reședințe private 
din Germania admirând cei aproape 1000 de ani de artă şi arhitectură 

Pentru prima dată castelul a fost menţionat în 1077 ca fortăreață 
medievală aşezată pe o înălțime în mijlocul frumoasei văi a Dunării, la 
jumătatea drumului dintre Stuttgard şi Zurich, pentru ca apoi, în timp, 
să devină impresionantul castel ce se integrează perfect în atmosfera 
oraşului. 

Documentul spune că un prieten al kaizerului Henrik IV a fost 
atacat de duşmanii lui şi de rivalul rege Rudolf de Swabia. Lordul 
Sigmaringen rezistă timp îndelungat. Puţine se ştiu şi despre frații 
Sigmaringen: Mangold, Ulrich şi Ludwig care au fondat în secolul XI o 
mănăstire în Pădurea Neagră. 

După 1535 castelul conților, iar mai apoi al prinților de 
Hohenzollern a jucat un rol important în cronica istoriei lumii prin 
legăturile lor de rudenie cu cele mai vechi familii din Germania, 
Portugalia şi Belgia. În secolul XIX prinţul Karl Anton va intra prin 
descendenţii săi în toate familiile regale ale Europei. Fiul său Carol 
IĮ devine în 1881 regele României, iar fratele său mai mare, Leopold, 
refuză coroana Spaniei în 1870 ceea ce va influenţa cursul istoric al 
Europei pentru mulţi ani. Fetele lui Karl Anton vor intra şi ele în familile 
regale ale Portugaliei şi Belgiei. Dintre toţi, cel mai important rămâne 
Carol I de România(1939-1914) - fondatorul liniei regale române. 

Să descoperim acum lumea artelor la castel! 

Ne vom găsi în faţa unei bogate comori vizitând apartamentele 
regale cu obiecte din secolul XII până azi: mobilă veche, tapiserii, picturi, 
preţioase orologii, sculpturi, obiecte din porțelan — toate amintind de 
fastul curţii unei familii princiare, majoritatea fiind executate de artişti 
swabi. 

Încă de la intrare eşti introdus în atmosfera medievală prin trecerea 
printr-un tunel pe ai cărui pereți sunt expuse arme, armuri şi capete de 
cerbi. Ajunşi în curtea interioară, peretele din faţă afişează emblema 
familiei de Hohenzollern având în centru culorile alb şi negru specifice 
înconjurate de simboluri. Aduce foarte bine cu aceea a României având 
în centru scutul cu patru diviziuni şi mai jos deviza casei regale: NIHIL 
SINE DEO. În laterală o placă mare de bronz îl înfăţişează pe Carol I 
alături de Scutul cu alb şi negru. 

Urmează holul din care se urcă pe scări la etaj unde e prezent un 
goblen cu imaginea unor ţigani, oameni simpli, apoi portrete ale con- 
ilor şi prinţeselor. 

Sala de baie conţine cada cu sistemul de conducte şi robinete, 
sala de odihnă de dinaintea băii cu un pat mic, un scrin cu o oglindă, 
ziare de epocă... 

Urmează un salon cu mobilier şi două tablouri cu imaginea veche 
a castelului. 

Se intră de aici în apartamentele regale, toate având plafonul 
pictat. Unul dintre ele are drept în faţă un splendid tablou al lui Carol 
I de România, alături de alte portrete ale prinţeselor, un şemineu cu 
sfetnice şi prețioase orologii vechi. 

Sala de joc expune două mese având picioare cu labe de animal. 
Plafonul de aici e curbat, specific unei săli de joc. 

Se intră apoi într-un apartament cu o senzațională pictură pe 
plafon: un soldat călare care pare că e cu spatele la noi îşi schimbă po- 
ziția în timp ce înaintăm, la mijloc călăreţul se vede din față pentru ca 
odată ajunşi în colțul diametral opus să-l vedem întors la 90 de grade 
alergând spre fundal către un castel aflat mult în spate pe înălțime, 
probabil castelul pe care-l vizităm, semn că şi-a îndeplinit misiunea şi 

acum se întoarce. Remarcabil! 

Coborând pe trepte înaintăm acum într-un salon cu candelabre 
impresionante şi picturi pe plafon cu o masă mare în centru, semn că 
aici se servea masa. 

De aici urmează un culoar care expune în vitrine colecția de 
medalii ale casei şi colanul familiei, semănând perfect cu cel al lui Carol 
I, cea mare distincţie românească folosită pentru a onora înalte servicii 
aduse țării, unul dintre acestea l-am văzut la Cairo, în palatul Abdin, 
oferit regelui Egiptului Farouk. Puţine colane sunt în lume, unul este 
şi în colecția muzeului de istorie a României. Celelalte distincții afişate 
aici seamănă cu virtutea României, totul pentru ţară,..., 

Intrăm de aici în Sala Ancestrorilor, cu imaginile conților şi prin- 
ților de Sigmaringen. Lipseşte Carol I, fiind prezenţi doar cei germani. 
Galeria începe cu Karl Anton şi fiul său Leopold. Sunt atât de mulți 
că acoperă toţi pereţii laterali iar deasupra uşilor încadrate de cariatide 
sunt imaginile castelelor familiei. 

Picturi şi stucaturi impresionante acopoeră tavanul. 

Vizităm celelalte saloane intrând din unul în altul până se ajunge 
la imensul Salon portughez care are la intrare fântâna lui Neptun 
decorată cu mozaic preţios. De o parte admirăm tapiseriile impresionant 
de mari iar vis a vis statuile muzelor cu îngeraşi deasupra. Pe laterale 
sunt scaune pentru invitaţi la concertele anuale de la castel. 

Pe o scară laterală ajungem la parter în sala Sf. Hubert a trofeelor 
de vânătoare cu sute de capete de cerbi vânaţi în toate colţurile Europei, 
pe toți pereţii, cel din dreapta având în mijloc doi urşi din Carpaţii Româ- 
niei, o blană întinsă şi un urs împăiat. De remarcat că toate obiectele 
sunt datate: 1950, 1960, 1970, 1990 semn că pe atunci vânătoarea făcea 
parte din cultura aristocratică, fiind printre divertismentele nobile de la 

La final, suntem îndreptați spre Sala armelor care expune una din 
cele mai mari colecţii din Europa. Pasionatul colecţionar Karl Anton a 
adunat aici arme unice şi curioase în cantități impresionante, dar şi de 
calitate. În marea sală a armelor sunt expuse aproape 3000 de obiecte, 
unele din secolul XIV, un fel de istorie a dezvoltării tehnologiei de-a 
lungul secolelor în materie de arme, armuri, arme defensive şi ofensive, 
o armă multiplă germană, caschete, instrumente de tortură, săbii, 
iatagane turceşti şi chiar indiene... 

La ieşirea din castel admirăm o colecție de maşini de epocă aflate 
în stare perfectă: Fiat, Audi, Mercedes... 

Alături intrăm în hangarul cu caleşti, litiere, poştalioane... 
impresionează două caleşti cu însemnele regale în perfectă stare. 

Afară un tunel aerian uneşte castelul cu capela din față unde se 
ajungea pe timp nefavorabil direct în cuşetele regale de lângă altar unde 
se află Isus salvatorul înconjurat de Sf. Petru cu cheile şi Sf. Pavel cu 
sabia. În stânga este capela Sfântului Anton şi tablouri cu scene biblice 
având îngeraşi păzitori asemeni celor ai lui Bernini din San Pietro. 
Orga din spate se află deasupra balconului, tot tavanul este pictat cu 
scene biblice cu o mulţime de porsonaje, iar însemnele casei regale sunt 
prezente peste tot ca de altfel şi în tot oraşul pe mai toate casele vechi... 

Castelul aparţine familiei care şi locuieşte într-o aripă a lui dar şi 
în celelalte trei castele răspândite în zonă. 

După ce treci prin Pădurea Neagră aflată la graniţa Elveţiei cu 
Germania se ajunge la Donaushelle unde se află izvorul Dunării, jos la 
baza unei biserici într-o curte din laterală. Izvorul este monumental, o 
construcție veche de formă circulară asemeni unei fântâni. Pe peretele 
din latera dreaptă sunt plăcuţe din bronz cu istoricul cursului Dunării, 

una aplicată şi de România. Am urmat apoi cursul Dunării, aici mai 
degrabă un pârâu, spre deosebire de ceea ce este ea pe parcursul ei prin 
cele trei capitale ale Europei, Viena, Budapesta şi Belgrad! 

Baden Baden, staţiunea preferată a nobililor şi monarhilor, are o 
istorie veche care merge în urmă încă din timpul romanilor, azi băile din 
centru purtând numele Caracalla. Chiar primul hotel de lux din Europa 
a fost construit pe malurile râului Oos. Azi sunt hoteluri pentru toate 
gusturile, de la cele standard confortabile până la cele luxuoase unde 
oportunitățile pentru relaxare şi petrecere a timpului sunt nelimitate. Se 
spune că peste 600000 sunt cei fascinaţi de Le jeux sont fait! Rien va 
plus! din cazinouri. 

Niciun alt oraş nu e atât de norocos de la mama natură ca Baden 
Baden unde izvoarele de apă caldă te îmbie tot timpul mai bine decât 
oriunde în Germania iar Riesling-ul extras din viile binecuvântate de 
soarele ce scaldă plaiurile dintre Rhin şi Pădurea Neagră au un gust 
delicios marcat de continuitatea preţioaselor premii obţinute. 

Trinkhalle, construit între 1839-42 cu coloane corintiene şi pereți 
cu picturi serveşte azi drept centru de informaţii, cafenea şi uneori, 
duminica este gazda târgurilor de antichităţi. Kurhaus adăposteşte unul 
din cele mai frumoase cazinouri. Teatrul neobaroc este construit între 
1860-62 după stilul Operei din Paris. Muzeul oraşului prezintă o istorie 
de peste 2000 de ani, muzeul Frieder Burda este construit de celebrul 
arhitect newyorkez Richard Meyer iar Faberge este un muzeul special 
dedicat vieţii şi artei lui Carl Faberge. Băile termale, cultură şi tradi- 
ție aici la Baden Baden, se adapă din cele 12 izvoare şi ating până la 68 
de grade oferind o atmosferă de relaxare completă într-o atmosferă ce 
reface vechile temple din timpul descoperitorului Caracalla ce acoperă 
aproape 3000 metri pătraţi, cu saună şi o parte din piscină în aer liber 


3125% 


~ sy” 
România o-Elveţie a estului 


iar la Friedrichsbad combinaţia de băi termale romane şi irlandeze e 
înconjurată de istorie prin ruinele băilor de 2000 de ani care se pot 
vizita şi azi. Găseşti aici adevăratul drum către tine însuţi! 

Festspielhaus, deschisă în 1998 este a doua mare sală de concerte 
din Europa. Aflată la capătul opus, Lichtentaler Allee, cunoscută de 
peste 350 de ani, este cartea de vizită a oraşului, o veritabilă sursă de 
inspirație poetică, o operă de artă alcătuită din arbori şi flori în mijlocul 
cărora se ridică monumente din Belle Epoque. Vizitând aceste splendide 
locuri însoţit de o caleaşcă de epocă te vei simţi ca în timpuri imperiale 
când aici îşi petreceau verile kaizerii şi regii din întreaga Europă. 

Singurul palat privat nedeschis publicului este Neues Schloss. 
Într-adevăr e majestos! L-am vizitat special dat fiind că locul se leagă 
de România prin apele sale care au fost comparate cu cele de la Călimă- 
neşti Căciulata dar şi datorită singurei capele ortodoxe din occident 
ridicată de un domnitor român! 

La capela Sturdza din Baden Baden, se ajunge chiar din strada 
Strurdza, urmând drumul până în vârful unei coline împădurite dintr- 
un domeniu destul de impresionant unde te întâmpină o intrare ca un 
templu cu un capiteliu sprijinit de patru coloane. De altfel domnitorul 
Mihail Sturdza a avut şi un palat în oraş de care se leagă multe legende 
privitoare la pretinsa avere ascunsă, din care cauză a şi fost până la 
urmă devastat de amatorii de comori. 

Mihail Sturdza, domnitor al Moldovei între anii 1834-1849, s-a 
născut la laşi în 1794 ca fiu al marelui logofăt Grigore Sturdza şi 
al Mariei Calimah, fiică de domn. A fost influenţat de junimistul sas 
Flehtenmacher şi, deşi a fost ales ca domn sub protecția turcilor, a 
intrat cu totul sub influenţa politicii ruseşti. Totuşi, pe timpul lui s-au 
construit 250 Km de drumuri şi 400 de poduri din piatră. Prima soție 

a fost Elisabeta, fiica lui Vasile Rosetti care a avut 3 copii: Dimitrie, 
Grigore şi Maria. După ocupația ruso-turcă a Principatelor şi Convenția 
de la Balta Liman din 1849 în locul lui a fost pus ca domnitor Grigore 
Alexandru Ghica. Apoi se retrage la Paris unde moare la 90 de ani 
şi este înmormântat în capela familiei din stațiunea Baden Baden din 
Germania, ridicată între anii 1863-1866 după planurile arhitectului Leo 
von Klenze, o biserică de fapt, construită în stil neoclasic. 

Ctitor al capelei, domnitorul Sturdza o ridică după moartea neaş- 
teptată a fiului său Mihail la Paris la numai 17 ani, folosind cei mai 
renumiți artişti ai vremii, Leon von Klenze(autor al Ermitajului) şi G. 
Dollmann care îmbină inspirat elemente renascentine cu cele neoclasice, 
dar şi germane. Pictura de pe pereți este opera lui Wilhelm Hauschild 
din Munchen. Dar marea realizare o constituie cupola de 24 m, o replică 
în miniatură după aceea a catedralei San Pietro, cu o acustică deosebită, 
cu picturi în foi de cupru realizate de Andre Muller. Tehnica pe plăci 
de cupru e folosită şi la realizarea catapetesmei şi a portretelor de la 
intrare ale principelui Mihail, a sorei sale Maria, a prinţesei Smaranda 
Vogoride şi domitorului Sturdza de către pictorul francez J. Perignon. 
În criptă se află mormintele iar în dreapta şi stânga cupolei se află două 
monumente, al tânărului Mihai la masa de studiu realizat în marmură 
de Carrara de scultorul italian Rinaldo Rinaldi, iar opus lui, monumetul 
celor doi părinţi îndureraţi, sculptat de francezul Thomas Gabriel. Până 
în anul 1882 capela s-a aflat sub jurisdicția Patriarhiei ecumenice din 
Constantinopol, apoi a Mitropoliei Moldovei şi Bucovinei iar din 1923 
este în administraţia oraşului Baden Baden care o restaurează şi din 
1997 a fost inclusă pe lista monumentelor istorice din Germania. 

Azi ea se înalță majestos în mijlocul unui parc cu arbori de 
sequoia şi magnolia alături de un stejar adus din Moldova, fiind inclusă 

în toate ghidurile turistice. 

68 de situri aparținând patrimoniului UNESCO am vizitat in 4 
continente, dar Elveția se detaşează prin civilizație, tradiție, un verde 
de nesdescris cu ape şi lacuri cristaline. Sunt aici tot atât de multe locuri 
aparținând patrimoniului mondial. 

Ce mai, Elveția e ca o întoarcere în copilărie când încă mai 
existau Oltul cu valurile lui năvalnice ce izbeau zgomotos zidul vechi al 
mănăstirii Cozia şi satele încă nedistruse ducând în spate tradiția miilor 
de ani a caselor asemeni celor din Elveția, transmise din generație în 
generație, cu pajişti pe care încă mai păşteau vacile albe şi negre de la 
noi. 

E bine că mai există încă micile petice de carton, am numit aici 
vechile vederi, aduceri aminte de vilele de altădată construite în sta- 
țiunile României după modelul helvetic de acum 200 de ani! Dar şi rare 
pavilioane ca acelea din Călimăneşti, Govora sau Olăneşti construite 
acum 150 de ani după acelaşi model. Aici în Elveția m-am simțit tot 
timpul ca acasă chiar dacă uneori visul depășea realitatea. 

Mai mult, cartea România - o Elveţie a estului, completată de 
un proiect IT conceput la Berna, încearcă să aducă în faţa tinerilor 
o imagine a ceea ce ar fi trebuit să fie țara noastră, așa cum era în 
perioada interbelică şi chiar a copilăriei, o ţară europeană! 

Mi-aşi dori ca această carte scrisă în 2011 odată cu sărbătorirea 
centenarului relațiilor diplomatice dintre România şi Elveţia, a treia 
dedicată unui astfel de jubileu să depăşească succesul cărților scrise la 
Cairo “Mirajul civilizaţiilor şi fascinația muzeelor”, apărută în 2006 
cu prilejul centenarului relaţiilor diplomatice dintre România şi Egipt, 
“Indiei” şi “Impresii de călătorie”, alese în anul 2008 drept repere 
editoriale cu prilejul sărbătoririi a 60 de ani de relaţii diplomatice 

dintre România și India când am avut marea onoare să prezint proiectul 
IT dedicat Indiei la Sala Gafencu în faţa diplomaților români din MAE şi 
a Excelenței Sale, Domnul Ambasador al Indiei la Bucureşti, Debashish 
Chakravarti. 

Efortul depus în strângerea bazei de date timp de peste 4 ani în 
India, alţi 4 ani la Cairo unde au apărut cărțile şi încă un an la Berna 
unde am finalizat proiectul IT a fost încununat de satisfacția pe care am 
avut-o prin exprimarea mulțumirilor atât din partea participanţilor dar 
mai ales din partea Domnului ambasador Chakravarti care mi-a mul- 
tumit şi în numele poporului indian pentru afecțiunea mea specială. 

Că India a rămas şi va rămâne pentru mine întâia iubire o 
demonstrează mirajul, misterul, fascinația şi incredibilul pe care o lume 
întreagă îl întâlneşte acolo şi azi. Pentru că civilizaţia indiană este ca şi 
piramida lui Kufu din Cairo - singura de mii de ani existentă încă şi azi! 

Am vizitat special Davos şi St. Moritz mergând pe urmele 
domnului Petcu din Buşteni, participant aici la jocurile olimpice din 
1948 când delegația României a fost vizitată şi de Maiestatea Sa, 
Regele Mihai I de România. Chiar are o fotografie împreună cu Regele 
pe celebra pârtie Cordelia. 

Întâlnirea cu Majestatea Sa, Regele Mihai I de România, aici la 
Aubonne, lângă Lausanne în 2009, după ce acum 20 de ani nu am reu- 
şit dat fiincă era bolnav, a fost cred momentul de vârf al vieţii, amintirea 
cea mai frumoasă. Primul monarh întâlnit în viaţă pe pământul unde pe 
nedrept a fost exilat! Au urmat familia princiară de Liectenstein şi 
prințul moştenitor Alois în fiecare an la 15 august de ziua națională 
şi excepţionala excursie pe Valea Loarei la castelele vechilor monarhi. 
Dar întâlnirea cu Regele României a fost un regal! 

Aceasta a fost Elveţia, la fel ca şi Austria, aceleași ca în “Sunetul 

muzicii”, neschimbate parcă de pe vremea familiei von Trapp! 

O perioadă activă unde am reuşit să finalizez proiectele IT 
despre civilizaţia faraonică: muzeul de egiptologie din Cairo, comoara 
lui Tutankhamon, istoria obeliscurilor egiptene rămase încă în viaţă, 
celebrele portrete de la Fayoum, Vizitând Berna, Bucureştiul de altădată 
cu primele fotografii realizate de celebrul fotograf Angerer la 1856, 
România — o Elveţie a estului şi o a treia ediţie full colour a Călimăneş- 
tiului interbelic. 

Am scris acestă carte în amintirea lui Mihai Ghica, un prinţ român 
care mi-a fost ghid la Geneva în 1990, la prima mea ieşire în occident, 
prin bunăvoința şi ambilitatea Consulului General Onorific al Romaniei 
la Zurich, Alteța Sa, Prinţul Dimitri Sturdza. Alese mulţumiri. 

Îmi exprim recunoştinţa personalului firmei Deessee AG, 
domnului lon Cârstoiu, pentru competenţa şi promptitudinea dovedite. 


Dan ZAMFIRACHE 
Berna 2009 

